title: কে-২৮৪ (ক্যান্সাস হাইওয়ে)

text: রাস্তাটি উত্তর লিঙ্কনয়ের কে-১৪ এর একটি সংযোগস্থল থেকে শুরু হয়েছে। এরপর কে-২৮৪ পূর্বমুখী হয়ে কৃষিজমির মধ্য দিয়ে বার্নার্ড শহরের দিকে এগিয়ে গেছে। ৯.০৪১ কিঃমিঃ (৫.৬১৮ মাইল) অতিক্রম করার পর, বার্নার্ড শহরের পশ্চিম প্রান্তে গিয়ে পৌছেছে এবং সেখানে মহাসড়কটি শেষ হয়েছে। এরপর কাউন্টি সড়ক ব্যালার্ড এ্যাভিনিউ হিসাবে পূর্ব-দক্ষিণ দিকে এগিয়ে গেছে।


title: কে-২৮৪ (ক্যান্সাস হাইওয়ে)

text: কে-২৮৪ এর মোট দৈর্ঘ্য ৯.০৪১ কিঃমিঃ (৫.৬১৮ মাইল)। সম্পূর্ণ রুটটি ফুটপাত দিয়ে বাধানো। মহাসড়কটির বার্ষিক গড়ে প্রতিদিন যানবাহন চলাচলের মান, প্রথম ৪.৮২৪ কিঃমিঃ (৩.০০ মাইলে) ৭০ পয়েন্ট এবং অবশিষ্ট ৪.২১৩ কিঃমিঃ (২.৬১৮ মাইলে) ১২০ পয়েন্ট। তবে এ রুটটি যুক্তরাষ্ট্র জাতীয় মহাসড়ক ব্যবস্থার অংশ নয়। এটি একটি রাজ্য মহাসড়ক ব্যবস্থার অংশ হিসাবে পরিচালিত হয়।


title: কে-২৮৪ (ক্যান্সাস হাইওয়ে)

text: কে-২৮৪ ১৯৭৩ থেকে ১৯৭৪ সালের মধ্যে প্রতিষ্ঠিত হয়েছিল। তখন থেকে রুটটি অপরিবর্তিত রয়েছে।


title: অসমীয়া ভাষার শ্রেষ্ঠ চলচ্চিত্রের রাষ্ট্রীয় পদক

text: অসমীয়া ভাষার শ্রেষ্ঠ ছবির রাষ্টীয় পদক (রজত কমল) প্রাপ্ত ছবি সমূহের তালিকা:


text: বি.দ্র. অণুল্লেখিত বর্ষসমূহে পুরস্কার প্রদান করা হয় নি।


title: ওয়ান্ডার স্টোরিস

text: ওয়ান্ডার স্টোরিজ ছিল প্রথম দিকের আমেরিকান বৈজ্ঞানিক কল্পকাহিনীর ম্যাগাজিন। ১৯২৯ থেকে ১৯৫৫ সালের মধ্যে এটি ভিন্ন কয়েকটি শিরোনামে প্রকাশিত হয়েছে।


title: কমেট (ম্যাগাজিন)

text:
কমেট ছিল পাল্প ম্যাগাজিন। যেটির ১৯৪০ সালের ডিসেম্বর থেকে ১৯৪১ সালের জুলাই পর্যন্ত মোট পাঁচটি সংখ্যায় প্রকাশিত হয়েছিল। এটা সম্পাদনা করেছিলেন এফ. অর্লিন ট্রেমেইন, সে "অ্যাস্টোনডিং স্টোরিজ" সম্পাদক ছিলেন, যেটি ১৯৩০ দশকের কয়েক বছরের জন্য ম্যাগাজিন জগৎ এ অন্যতম সেরা বৈজ্ঞানিক কল্পকাহিনীর ম্যাগাজিন ছিল।
ট্রেইমেন প্রতি শব্দের জন্য এক পয়সা করে পেতেন, যেটি ছিল ঐ সময়ের অন্যান্য প্রতিদ্বন্দী ম্যাগাজিনেএ থেকে বেশি, কিন্তু যখন ম্যাগাজিনটা চারপাশে ছড়িয়ে পড়ে তখন এইচ-কে প্রকাশনা ম্যাগাজিনটি প্রকাশ করতে অক্ষম হয়ে পড়ে ছিল। ট্রেমেইনের পদত্যাগের পর এক বছরের কম সময়ের মধ্যে ম্যাগাজিন প্রকাশ বন্ধ হয়ে যায়।


title: একাত্তরের ঘাতক ও দালালরা কে কোথায়

text: একাত্তরের ঘাতক ও দালালরা কে কোথায় হলো বাংলাদেশের মুক্তিযুদ্ধকালীন সময়ে স্বাধীনতা যুদ্ধের বিরোধিতাকারী এবং সাধারণ মানুষ ও মুক্তিযোদ্ধাদের বিরুদ্ধে ষড়যন্ত্র ও সরাসরি লড়াইয়ে অংশগ্রহণকারী বাঙালিদের তালিকা ও কর্মকান্ড নিয়ে প্রকাশিত একটি দালিলিক প্রমাণ গ্রন্থ। এই বইটি ১৯৮৭ সালে ঢাকা থেকে “মুক্তিযুদ্ধের চেতনা বিকাশ কেন্দ্র” কর্তৃক প্রকাশিত হয়।


title: দালাল বাজার জমিদার বাড়ি

text: দালাল বাজার জমিদার বাড়ি লক্ষীপুর জেলার একটি প্রাচীন জমিদার বাড়ি।


title: দালাল বাজার জমিদার বাড়ি

text: লক্ষীপুর জেলার দালালবাজারের লক্ষীপুর মৌজায় অবস্থিত এই প্রাচীন জমিদার বাড়ি।


title: দালাল বাজার জমিদার বাড়ি

text: বাড়িটি পাঁচ একর জায়গার উপর প্রতিষ্ঠিত।


title: দালাল বাজার জমিদার বাড়ি

text: জমিদার লক্ষ্মীনারায়ণ এর বংশধরেরা এই বাড়িটিতে থাকতেন।


title: দালাল বাজার জমিদার বাড়ি

text: এই বাড়ির রাজকীয় প্রবেশদ্বার, প্রাসাদ,অন্দরমহল ও শান বাঁধানো পুকুর ঘাট পর্যটকদের বিমোহিত করে।


title: কবিরহাট পৌরসভা

text: কবিরহাট পৌরসভা বাংলাদেশের নোয়াখালী জেলার অন্তর্গত একটি পৌরসভা।


title: কবিরহাট পৌরসভা

text: কবিরহাট পৌরসভার আয়তন ১০.৯৩ বর্গ কিলোমিটার।


title: কবিরহাট পৌরসভা

text: কবিরহাট উপজেলার মধ্যাংশে কবিরহাট পৌরসভার অবস্থান। এ পৌরসভার উত্তরে নরোত্তমপুর ইউনিয়ন, পশ্চিমে সুন্দলপুর ইউনিয়ন, দক্ষিণে ঘোষবাগ ইউনিয়ন, পূর্বে ধানশালিক ইউনিয়ন এবং উত্তর-পূর্বে বাটইয়া ইউনিয়ন অবস্থিত।


title: কবিরহাট পৌরসভা

text: ১৯৯৭ সালের ১ ডিসেম্বর কবিরহাট পৌরসভা প্রতিষ্ঠা লাভ করে। এটি একটি "খ" শ্রেণীর পৌরসভা।


title: কবিরহাট পৌরসভা

text: কবিরহাট পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।


title: কবিরহাট পৌরসভা

text: ২০১১ সালের পরিসংখ্যান অনুযায়ী কবিরহাট পৌরসভার জনসংখ্যা প্রায় ৩০ হাজার।


title: কবিরহাট পৌরসভা

text: কবিরহাট পৌরসভার স্বাক্ষরতার হার ৬৪.৯৫%।


title: জ্যাকসন পর্বত (অ্যান্টার্কটিকা)

text: জ্যাকসন পর্বত (অ্যান্ড্রু জ্যাকসন পর্বত ও আর্নেস্ট গ্র্যুনিং পর্বত) অ্যান্টার্কটিক উপদ্বীপের দক্ষিণাংশের একটি অন্যতম প্রধান পর্বত। এটি পালমার ল্যান্ডে আর্জেন্টিনা, চিলি ও যুক্তরাজ্যের অধিক্রমণশীল দাবীকৃত অংশে অবস্থিত। উচ্চতা বিশিষ্ট জ্যাকসন পর্বত ব্রিটিশ অ্যান্টার্কটিক অঞ্চলের সর্বোচ্চ শৃঙ্গ। ১৯৩৯-১৯৪১ সালে যুক্তরাষ্ট্রের অ্যান্টার্কটিক কার্যক্রম দ্বারা আবিষ্কৃত এই পর্বতটি যুক্তরাষ্ট্রের সপ্তম রাষ্ট্রপতি, অ্যান্ড্রু জ্যাকসনের নামে নামকরণ করা হয়। ১৯৬৪ সালে জন ক্র্যাব কানিংহ্যামের নেতৃত্বে ব্রিটিশ অ্যান্টার্কটিক জরিপের একটি দল এই পর্বতে সর্বপ্রথম আরোহন করেন। ১৯৭২ সালে পালমার দ্বীপ পর্যেষণার অংশ হিসেবে একদল ভূতাত্ত্বিক জ্যাকসন পর্বতের ভূতত্ব নিরীক্ষণ করেন।


title: আখেরী চাহার শোম্বা

text: আখেরী চাহার শোম্বা হলো ইসলাম ধর্মাবলম্বীদের পালিত অত্যন্ত মর্যাদাপূর্ণ একটি স্মারক দিবস। "আখেরী চাহার শোম্বা" একটি আরবী ও ফার্সি শব্দ-যুগল; এর আরবী অংশ "আখেরী", যার অর্থ “শেষ” এবং ফার্সি অংশ "চাহার শোম্বা", যার অর্থ “চতুর্থ বুধবার”।


title: আখেরী চাহার শোম্বা

text: এই দিন কিছুটা সুস্থবোধ করায় ইসলামের মহান নবী হযরত মোহাম্মদ (সাঃ) গোসল করেন।


title: আখেরী চাহার শোম্বা

text: মদীনাবাসী এই খবরে আনন্দ-খুশিতে আত্মহারা হয়ে গেলেন এবং দলে দলে এসে নবীকে একনজর দেখে গেলেন। সকলে তাদের সাধ্য মতো দান-সাদকা করলেন, শুকরিয়া নামাজ আদায় ও দোয়া করলেন। নবীর রোগমুক্তিতে তাঁর অনুসারীরা এতটাই খুশি হয়েছিলেন যে ,তাদের কেউ দাস মুক্ত করে দিলেন, কেউবা অর্থ বা উট দান করলেন; যেমনঃ আবু বকর সিদ্দিক ৫ হাজার দিরহাম, উমর ৭ হাজার দিরহাম, ওসমান ১০ হাজার দিরহাম, আলী ৩ হাজার দিরহাম, আবদুর রহমান ১০০ উট, ইবনে আউফ ১০০ উট দান করেন।


title: আখেরী চাহার শোম্বা

text: কিছু নির্দিষ্ট বিধি-বিধানের আলোকে 'আখেরি চাহার শোম্বা' পালন করা হয়; যদিও ধর্ম-তত্ত্ববিদগণের মধ্যে এই দিবসটি পালন করা নিয়ে কিছুটা মতভেদ রয়েছে। দিবসটি মূলতঃ ‘শুকরিয়া দিবস’ হিসাবে পালিত হয়; যাতে সাধারণতঃ গোসল করে দু’রাকাত শোকরানা-নফল নামাজ আদায় শেষে রোগ থেকে মুক্তির দোয়া ও দান-খয়রাত করা হয়। বিভিন্ন মসজিদ, মাদরাসা, দরবার, খানকায় ওয়াজ-নসিহত, জিকির-আসকার, মিলাদ মাহফিল, দোয়া ও মোনাজাত অনুষ্ঠিত হয় এই দিনটি পালন উপলক্ষে। এদিন বিভিন্ন শিক্ষা প্রতিষ্ঠান সরকারিভাবে বন্ধ রাখার পাশাপাশি অফিস-আদালতে ঐচ্ছিকভাবে ছুটির দিন হিসাবে বিবেচনা করা হয়।


title: স্কটল্যান্ডের রোমান আমলের স্থাপত্য

text:
স্কটল্যান্ডের রোমান আমলের স্থাপত্য বলতে আধুনিক স্কটল্যান্ডের সীমানায় রোমান আমলে নির্মীত স্থাপত্য সমূহকে বুঝায়। রোমানরা খ্রীস্টপূর্ব প্রথম শতাব্দীতে উত্তর বৃটেনে আগমন করে এবং খ্রীস্টিয় পঞ্চম শতাব্দী পর্যন্ত সেখানে অবস্থান করে। যদিও টলেমি উল্লেখ করেন যে উত্তর রোমান সম্রাজ্যের প্রদেশ ব্রিটেনিয়ার সেলিডনিয়াতে ১৯টি শহর ছিল। যদিও সেখানে নগরী ছিল বলে কোন প্রমান পাওয়া যায়নি। সম্ভবত এগুলো ছিল হিলফোর্ড।এই স্থানে ১০০০ এরও বেশি এধরনের কেল্লার অস্তিত্ব পাওয়া যায়, এর বেশীরভাই ক্লাইড নদীতট থেকে নীচে তৈরী করা হয়েছিল, কিন্তু এর অধিকাংশ দূর্গই রোমানসৈন্যরা পরিত্যাক্ত করে। এই স্থানে ১০০০ এরও বেশি এধরনের কেল্লার অস্তিত্ব পাওয়া যায়, এর বেশীরভাই ক্লাইড নদীতট থেকে নীচে তৈরী করা হয়েছিল, কিন্তু এর অধিকাংশ দূর্গই রোমানসৈন্যরা পরিত্যাক্ত করে। সেখানে কিছু প্রস্তর নির্মিত হুইল হাউজ আর ভূগর্ভস্থ সাউটেরিয়ানের অস্তিত্বও ছিল।
৭১ খ্রিস্টাব্দের পর থেকে রোমানরা বর্তমান স্কটল্যান্ডে সামরিক অভিযান শুরু করে। ট্রিমনটিয়াসের মত তারা সেখানে দূর্গ নির্মাণ করে যা উত্তরের টয় নদী পর্যন্ত বিস্তৃত ছিল। খ্রীস্টিয় প্রথম শতাব্দির মধ্যেই তারা সেসব দূর্গগুলো শীগ্রই তারা পরিত্যাগ করে এবং দক্ষিনের উঁচু এলাকা দখলের জন্য সেখানে স্থাপনা নির্মাণ শুরু করে।


title: রানী মড ভূমি

text: রানী মড ভূমি (, ) নরওয়ের দাবিকৃত অ্যান্টার্কটিকার প্রায় ২৭ লক্ষ বর্গ কিলোমিটার (১০ লক্ষ ব মা) আয়তন বিশিষ্ট ঔপনিবেশিক অঞ্চল। অঞ্চলটি ২০° পশ্চিম ও ৪৫° পূর্ব দ্রাঘিমাংশের মাঝে, পশ্চিমে ব্রিটিশ অ্যান্টার্কটিক অঞ্চল ও পূর্বে অস্ট্রেলীয় অ্যান্টার্কটিক অঞ্চলের মধ্যে অবস্থিত। ২০১৫ সালে নরওয়ে রীত্যনুসারে এই অঞ্চল থেকে দক্ষিণ মেরু পর্যন্ত তাদের দাবী প্রতিষ্ঠা করে, তার পূর্ব পর্যন্ত এর অক্ষাংশীয় সীমানা সংজ্ঞায়িত করা ছিল না। পূর্ব অ্যান্টার্কটিকায় অবস্থিত এ অঞ্চলের আয়তন সমগ্র অ্যান্টার্কটিকার প্রায় এক-পঞ্চমাংশ। অঞ্চলটি নরওয়েজীয় রানী ওয়েলসের মড (১৮৬৯–১৯৩৮) এর নামে নামকরণ করা হয়।


title: দ্য কনসার্ট ফর বাংলাদেশ (অ্যালবাম)

text: 'দ্য কনসার্ট ফর বাংলাদেশ'  – মূলত শিরোনাম ছিল 'দ্য কনসার্ট ফর বাংলা দেশ' হল একটি লাইভ ট্রিপল অ্যালবাম, যা অ্যাপল রেকর্ডস কর্তৃক মুক্তি পেয়েছিল। অ্যালবামটিতে কণ্ঠশিল্পী ছিলেন জর্জ হ্যারিসন ও তার বন্ধুরা। এটি ১৯৭১ সালের ডিসেম্বরে যুক্তরাষ্ট্রে ও ১৯৭২ সালের জানুয়ারিতে ব্রিটেনে মুক্তি পেয়েছিল। মূলত অ্যালবামের গানগুলো সাজানো হয়েছিল একই নামে ১৯৭১ সালের ১লা আগস্টে নিউ-ইয়র্কের ম্যাডিসন গার্ডেন স্কয়ারের দুটি কনসার্ট থেকে যেখানে গান পরিবেশন করেছিলেন হ্যারিসন, বব ডিলন, রবিশঙ্কর, আলী আকবর খান, রিংগু স্টার, বিলি প্রিস্টন, লিওন রাসেল ও এরিক ক্ল্যাপটন। কনসার্টটির প্রাথমিক উদ্দেশ্য ছিল বাংলাদেশের স্বাধীনতা যুদ্ধের শরনার্থী বাঙালিদের জন্য অর্থ সংগ্রহ করা যা পরবর্তীতে বিভিন্ন চ্যারিটি মাল্টি কালচারাল রক সংস্কৃতিতে রুল মডেল হয়ে উঠে। এই কনসার্ট থেকে অনুপ্রাণিত হয়ে ১৯৮৫ সালে লাইভ এইড ও ২০০১ সালের দ্য কনসার্ট ফর নিউ ইয়র্ক সিটি অনুষ্ঠিত হয়েছিল।


title: দ্য কনসার্ট ফর বাংলাদেশ (অ্যালবাম)

text: ফিল স্পেক্টরের সহ-প্রযোজনায়, লাইভ উপস্থাপনায় ধারণ করা ওয়াল অব সাউন্ড পদ্ধতির এই অনুদান সংগ্রহকারী অ্যালবামের মুক্তি তিন মাসের জন্য আটকে ছিল, হ্যারিসন ও ক্যাপিটল এবং কলম্বিয়া/সিবিএস নামের দুটি রেকর্ড কোম্পানির মধ্যে দীর্ঘ আলোচনার ফলে। রেকর্ড কোম্পানি দুটি তাঁদের ব্যবসায়িক ইন্টারেস্ট রক্ষার ব্যাপারে সচেষ্ট ছিল। লাইভ কনসার্টের প্রধান অংশগ্রহণকারী শিল্পী ছাড়াও এই রেকর্ডিং-এ অন্তর্ভুক্ত ছিল ব্যাডফিঙ্গার, জিম হর্ণ, ক্লাউস ভোরম্যান, আল্লা রাখা খান, জিম ক্যাল্টনার, জেসি এড ডেভিস ও ক্লাউদিয়া লিনার। অ্যালবামের সাথে প্যাকেজ হিসেবে মূল কনসার্টের ৬৪ পৃষ্ঠার ছবি সম্বলিত একটি বই ছিল। অ্যালবামের প্রচ্ছদ নকশা করেন টম উইলকিস; প্রচ্ছদে দেখা যায় একজন রুগ্ন শিশু সামনে খালি থালা নিয়ে বসে রয়েছে।


title: দ্য কনসার্ট ফর বাংলাদেশ (অ্যালবাম)

text: মুক্তির পরপরই 'কনসার্ট ফর বাংলাদেশ' অ্যালবামটি সমালোচকদের দৃষ্টি আকর্ষণ করে ও বাণিজ্যিকভাবে সফলতা লাভ করে। অ্যালবামটি পৃথিবীর বিভিন্ন দেশের টপ চার্টে স্থান করে নেয় ও ১৯৭৩ সালের মার্চে বছরের সেরা অ্যালবাম হিসেবে গ্র্যামি অ্যাওয়ার্ডের জন্য মনোনীত হয়। ১৯৭২ সালে একই থিম নিয়ে অ্যাপল রেকর্ডের তৈরি ও সল সুইমারের পরিচালনায় কনসার্ট ফর বাংলাদেশ চলচ্চিত্রের সাথে এই অ্যালবামটির মাধ্যমে সেসময় ভারতীয় শাস্ত্রীয় সংগীত সবচেয়ে বেশি পশ্চিমা শ্রোতার কাছে পৌঁছায়। ২০০৫ সালে অ্যালবামটি নতুন মোড়কে পুনঃমুক্তি দেওয়া হয়।


title: দ্য কনসার্ট ফর বাংলাদেশ (অ্যালবাম)

text: অ্যালবামটি মুক্তির পর থেকেই অ্যালবামটি সম্পর্কে বিভিন্নজন বিভিন্ন মন্তব্য লিখতে থাকেন; এর মধ্যে লেখক টম মুন বর্ণনা করেন, “যখনই আপনার বিশ্বাস সঙ্গীতের শক্তির উপর হ্রাস পেতে শুরু করে..”। 'কনসার্ট ফর বাংলাদেশ' অ্যালবামটির বিক্রির অর্থে এখন বিরতিহীনভাবে ইউনিসেফের 'জর্জ হ্যারিসন ফান্ড' লাভবান হচ্ছে, যা ২০১১ সালে অ্যালবামটির ৪০তম বার্ষিকীতে আফ্রিকার শিং ক্যাম্পেইনে শিশুদের জন্য $১.২ মিলিয়ন ডলার অর্জিত হয়।


title: দ্য কনসার্ট ফর বাংলাদেশ (অ্যালবাম)

text: ১৯৭১-এ লস এঞ্জেলসে থাকাকালীন সময়ে, সে সময়ে পূর্ব পাকিস্তান নামে পরিচিত দেশটির সম্পর্কে বন্ধু ও সঙ্গীতজ্ঞ রবি শঙ্করের কাছ থেকে জানার পরিস্থিতির গুরুত্ব অনুধাবন করার পর , জর্জ হ্যারিসন নিউ ইয়র্কের ম্যাডিসন স্কয়ার গার্ডেনে যুদ্ধ-বিদ্ধস্থ ও দুর্যোগে ক্ষতিগ্রস্ত দেশটির জন্য ত্রাণ সংগ্রহে দুটি তহবিল-সংগ্রহকারী কনসার্টের আয়োজন করে। এই তড়িৎ প্রস্তুতির মধ্যক্ষণে, তিনি বাঙ্গালীর সমস্যার প্রতি মনোযোগ আকর্ষণ করার জন্য "বাংলা দেশ" নামক গানটি কম্পোজ করেন, এবং শোর চারদিন আগে চ্যারিটি সিঙ্গেল হিসেবে অ্যালবামের তড়িৎ মুক্তি দেন। তার ত্রয়ী এ্যালবাম, "অল থিংস মাস্ট পাস্ট" এর সাম্প্রতিক সফলতার উচ্চ শিখরে আরোহণের পর, হ্যারিসন ১৯৭১ এর পহেলা আগস্ট একটি অল-স্টার ইউনিসেফ বেনিফিট কনসার্টের ব্যবস্থা করেন, যার পেছনে ছিল ২৪ জন মিউজিশিয়ান ও সঙ্গীতশিল্পী সদস্য। সমানভাবে উল্লেখযোগ্য হল সহযোগী প্রাক্তন-বিটল সদস্য রিঙ্গো স্টার ও বব ডিলান, যাদের উভয়ই, হ্যারিসনের ন্যায়, যারা বেশ কয়েক বছর যাবত কনসার্টের দর্শকদের মুখোমুখি হননি।জেন ওয়েনারের সঙ্গে "কনসার্ট ফর বাংলাদেশ রিভিসিতেটেড"-এ সাক্ষাৎকারে ডিলানের ক্ষেত্রে, এটা ছিল পাঁচ বছরের ইউএস কনসার্ট স্টেজের তার প্রথম উপস্থিতি, এবং বিকেলের শো-তে সেগমেন্টের মধ্যক্ষণে আগমনের পূর্ব পর্যন্ত ইভেন্টে তার অংশগ্রহণ অনিশ্চিত ছিল।


title: দ্য কনসার্ট ফর বাংলাদেশ (অ্যালবাম)

text: অনুমিত ১ কোটি শরণার্থী সমস্যা প্রায় আন্তর্জাতিক সচেতনতা বৃদ্ধিতে কনসার্টটি ব্যাপকভাবে সফল হয়েছিল – এবং ২৪৩,০০০ ইউএস ডলারেরও অধিক মূল্যের একটি চেক খুব দ্রুত ত্রাণ হিসেবে ইউনিসেফে প্রেরণ করা হয়। গণমাধ্যম রক আলট্রায়িজমের (rock altruism) অগ্রদূত হিসেবে হ্যারিসনের ব্যাপারে উচ্ছ্বসিত প্রশংসা করে "ষাটের দশকের স্বর্গীয় উদ্যম এখনো দ্যুতিময় রয়েছে" তার প্রমাণ হিসেবে ইভেন্টের প্রশংসা করে, যা "রোলিং স্টোন" ম্যাগাজিনে প্রকাশিত হয়। ম্যাডিসন স্কয়ার গার্ডেনে গ্যারি কেলগ্রেন কর্তৃক রেকর্ড প্লান্টের সিক্সটিন ট্রাক মোবাইল ইউনিটের সাহায্যে পরিচালিত কনসার্ট রেকর্ডিং-এর সময়, হ্যারিসন ইভেন্টের অ্যাপল রেকর্ডসের লেবেলের অধীনে একটি লাইভ এ্যালবামের মাধ্যমে বিটলসের আরও অধিক তহবিল সংগ্রহের সংকল্প করেন, যার ধারাবাহিকতায় "দ্য কনসার্ট ফর বাংলাদেশ" শিরোনামে অ্যাপল ফিল্মসের অধীনে কনসার্ট প্রামাণ্যচিত্র নির্মিত হয়।


title: উসামা ইবনে মুনকিজ

text: মাজদ আদ-দীন উসামা ইবনে মুরশিদ ইবনে আলি ইবনে মুনকিজ আল-কিনানি আল-কালবি () (৪ জুলাই ১০৯৫ – ১৭ নভেম্বর ১১৮৮) ছিলেন উত্তর সিরিয়ার শাইজারের বনু মুনকিজ বংশীয় মধ্যুযুগের একজন মুসলিম কবি, লেখক, ফারিস ও কূটনৈতিক। তার জীবনকালে কয়েকটি মুসলিম রাজবংশের উত্থান হয়েছে। এছাড়াও এসময় প্রথম ক্রুসেড সংঘটিত হয় এবং ক্রুসেডার রাষ্ট্র প্রতিষ্ঠিত হয়।


title: উসামা ইবনে মুনকিজ

text: উসামা শাইজারের আমিরের ভ্রাতুষ্পুত্র এবং সম্ভাব্য উত্তরাধিকারী ছিলেন। কিন্তু ১১৩১ খ্রিষ্টাব্দে তিনি নির্বাসিত হন। বাকি জীবন তিনি অন্যান্য নেতাদের অধীনে কাজ করেছেন। পঞ্চাশ বছরের বেশি সময় তিনি বুরি, জেনগি ও আইয়ুবীয় দরবারের সদস্য ছিলেন এবং ইমাদউদ্দিন, নুরউদ্দিন ও সালাহউদ্দিনকে সহায়তা করেছেন। এছাড়াও তিনি কায়রোতে ফাতেমীয় দরবারে ও হিসন কাইফায় অরতুকিদের অধীনে দায়িত্বপালন করেছেন। তিনি অনেক আরব অঞ্চল সফর করেছেন। এর মধ্যে রয়েছে মিশর, সিরিয়া, ফিলিস্তিন, টাইগ্রিস নদী। তিনি হজ্জের জন্য মক্কায় গিয়েছিলেন। তিনি দরবারের কার্যক্রমে কয়েকবার হস্তক্ষেপ করেছিলেন। তাকে দামেস্ক ও কায়রো উভয় স্থান ত্যাগ করতে হয়েছিল।


title: উসামা ইবনে মুনকিজ

text: জীবনকালে ও মৃত্যুপরবর্তী সময়ে তিনি একজন কবি ও আদিব হিসেবে বিখ্যাত ছিলেন। তিনি বেশ কয়েকটি কবিতা সংকলন প্রণয়ন করেছিলেন। এর মধ্যে রয়েছে "কিতাব আল-আসা", "লুবাব আল-আদাব" ও "আল-মানজিল ওয়াল-দিয়ার"। তার নিজস্ব কবিতার সংকলনও রয়েছে। বর্তমানকালে তাকে তার "কিতাব আল-ই'তিবার" নামক গ্রন্থের জন্য স্মরণ করা হয়। এতে ক্রুসেডারদের বর্ণনা রয়েছে। বিভিন্ন উপলক্ষে ক্রুসেডারদের সাথে তার সাক্ষাত হয়েছিল। কিছু ক্রুসেডারদেরকে তিনি বন্ধু হিসেবে দেখলেও সামগ্রিকভাবে তাদের অশিক্ষিত বিদেশি হিসেবে দেখতেন।


title: উসামা ইবনে মুনকিজ

text: ১১৫৭ খ্রিষ্টাব্দে শাইজারে সংঘটিত ভূমিকম্পে তার পরিবারের অধিকাংশ সদস্য নিহত হন। ১১৮৮ খ্রিষ্টাব্দে ৯৩ বছর বয়সে তিনি দামেস্কে মৃত্যুবরণ করেন।


title: উসামা ইবনে মুনকিজ

text: উসামা ছিলেন শাইজারের আমির নাসেরের ভ্রাতুষ্পুত্র। তার বাবার নাম মুরশিদ।


title: উসামা ইবনে মুনকিজ

text: শাইজার কৌশলগত কারণে গুরুত্বপূর্ণ ছিল। সিরিয়ার ভেতরের অংশে প্রবেশের ক্ষেত্রে শাইজার ছিল প্রবেশপথ। মুসলিমদের সিরিয়া বিজয়ের সময় এই অঞ্চল মুসলিমদের হাতে আসে। গুরুত্বের কারণে বেশ কয়েকবার আরব ও বাইজেন্টাইন পক্ষের মধ্য এই অঞ্চলের হাতবদল হয়েছে। ৯৯৯ খ্রিষ্টাব্দে বাইজেন্টাইনরা এখানে শাসন করত। ১০২৫ খ্রিষ্টাব্দে হামার শাসক সালেহ আল-মুরদাসি কর্তৃক বনু মুনকিজ গোত্রকে শাইজারের পার্শ্ববর্তী অঞ্চলে স্থান বরাদ্দ দেয়া হয়। সময় পরিক্রমায় তারা স্থান সম্প্রসারণ করে এবং দুর্গ ও প্রতিরক্ষা ব্যবস্থা গড়ে তোলে। ১১৮০ খ্রিষ্টাব্দে উসামার দাদা ইজউদ্দৌলা আল-মুরহিফ নাসের শাইজার দখল করেন।


title: উসামা ইবনে মুনকিজ

text: ১০৯৮ খ্রিষ্টাব্দে নাসের মারা যাওয়ার পর উসামার বাবা মাজদ আল-দীন আবি সালামা মুরশিদ শাইজার ও পার্শ্ববর্তী শহরসমূহের আমির হন। পরে তিনি তার ভাই ও উসামার চাচা সুলতান ইবনে মুনকিজকে শাসনভার অর্পণ করেন। মুরশিদ রাজনীতির চেয়ে ধর্মীয় বিষয়াদি অধ্যয়ন, কুরআন লেখা ও শিকারের প্রতি আগ্রহী ছিলেন।


title: উসামা ইবনে মুনকিজ

text: উসামার চাচার শাসনামলে শাইজারের উপর আলেপ্পোর কালব গোত্র, হাশাশিন, বাইজেন্টাইন ও ক্রুসেডারদের আক্রমণ ঘটে। ১১৩৭ খ্রিষ্টাব্দে বাইজেন্টাইনরা দশদিন ধরে অবরোধ যন্ত্র দিয়ে অবরোধ করে রেখেছিল। ক্রুসেডাররা বেশ কয়েকবার হামলা চালায়। তবে দুর্গের দেয়াল ছাড়াও প্রাকৃতিক বাধার কারণে শহরের কখনো পতন হয়নি।


title: উসামা ইবনে মুনকিজ

text: উসামা শৈশবে লুলুয়া নামক এক নারীর তত্ত্বাবধানে বড় হয়েছেন। পরে তিনি উসামার সন্তানদেরও তত্ত্বাবধান করেছেন। উসামার পিতা তাকে হাফিজ হওয়ার ব্যাপারে উৎসাহ দিতেন এবং তাকে কাফারতাবের ইবনে মুনিরা ও টলেডোর আবু আবদুল্লাহ আল-তুলাইতুলির অধীনে পড়াশোনা করিয়েছেন। যৌবনের অধিকাংশ সময় তিনি পরিবারের সাথে শিকার ও যোদ্ধা হিসেবে প্রশিক্ষণ নিয়েছেন। প্রতিবেশি ক্রুসেডার রাজ্য কাউন্টি অফ ত্রিপলি এবং প্রিন্সিপালিটি অফ এন্টিওক, মুসলিম প্রতিবেশি হামা, হিমস এবং শাইজারের নিকটে ঘাটি স্থাপনকারী হাশাশিনদের বিরুদ্ধে তার প্রত্যক্ষ যুদ্ধের অভিজ্ঞতা রয়েছে।


title: উসামা ইবনে মুনকিজ

text: প্রথমদিকে সুলতানের কোনো পুরুষ উত্তরাধিকারী না থাকায় উসামার পরবর্তী শাসক হওয়ার সম্ভাবনা ছিল। সুলতান তাকে অন্য ভাইদের থেকে পৃথক করে শিক্ষা দিয়েছেন। এছাড়াও ব্যক্তিগত প্রতিনিধি হিসেবেও উসামাকে দায়িত্ব দেয়া হয়েছিল। তবে সুলতানের নিজের পুত্র হওয়ার পর তিনি উসামা বা তার অন্য ভাইদের তেমন গুরুত্ব দেননি। উসামার মতে ১১৩১ খ্রিষ্টাব্দে একটি সফল শিকার অভিযান শেষে স্মারক হিসেবে সিংহের একটি বিশাল মস্তক নিয়ে শহরে প্রবেশ করার পর সুলতান তার প্রতি ঈর্ষান্বিত হন। এ ঘটনা তার চাচার উপর প্রভাব ফেলতে পারে এমনটা তার দাদি তাকে সতর্ক করেছিলেন তবে এরপরও উসামা তার আত্মজীবনীতে তার চাচার প্রশংসা করেছেন এবং তার গুরুত্বপূর্ণ কাজগুলোকে তুলে ধরেছেন। ১১২৯ খ্রিষ্টাব্দে তিনি সাময়িকভাবে শাইজার ত্যাগ করেছিলেন। ১১৩৭ খ্রিষ্টাব্দে তার বাবার মৃত্যুর পর এই প্রস্থান স্থায়ী হয়।


title: উসামা ইবনে মুনকিজ

text: ১১৫৪ খ্রিষ্টাব্দে তার চাচা সুলতান মারা যান এবং সুলতানের পুত্র তাজউদ্দৌলা নাসের আল-দীন মুহাম্মদ শাসক হন। ১১৫৭ খ্রিষ্টাব্দের ভূমিকম্পের সময় তিনি ছিলেন উত্তরাধিকারের ধারার শেষ ব্যক্তি।


title: উসামা ইবনে মুনকিজ

text: উসামা হিমস চলে আসেন। এখানে তিনি মসুল ও আলেপ্পোর আতাবেগ ইমাদউদ্দিন জেনগির বিরুদ্ধে একটি যুদ্ধে বন্দী হন। ইমাদউদ্দিন ইতঃপূর্বে নিকটবর্তী হামা অধিকার করেছিলেন। বন্দী হওয়ার পর তিনি ইমাদউদ্দিনের অধীনে কাজ শুরু করেন। এসময় তিনি সিরিয়া, ইরাক ও আর্মেনিয়ায় জেনগি প্রতিপক্ষদের বিরুদ্ধে লড়াই করেছেন। ১১৩২ খ্রিষ্টাব্দে তিনি বাগদাদের বাইরে আব্বাসীয় খলিফার বিরুদ্ধে লড়াই করেছেন। ১১৩৫ খ্রিষ্টাব্দে তিনি দক্ষিণে হামায় ফিরে আসেন। এখানে জেনগি সেনাপতি আল-ইয়গিসিয়ানি গভর্নরের দায়িত্বে ছিলেন। ১১৩৭ খ্রিষ্টাব্দে তার পিতার মৃত্যুর পর তিনি শাইজার আসেন। ১১৩৮ খ্রিষ্টাব্দের এপ্রিলে বাইজেন্টাইন সম্রাট দ্বিতীয় জন কমনেনাস শাইজার অবরোধ করার পর তিনি পুনরায় শাইজার এসেছিলেন।


title: উসামা ইবনে মুনকিজ

text: শাইজারের অবরোধ ব্যর্থ হলেও শাইজারের বেশ ক্ষতি হয়েছিল। অবরোধের পর উসামা ইমাদউদ্দিনের চাকরি ছেড়ে দিয়ে দামেস্ক চলে আসেন। দামেস্কে এসময় বুরি রাজবংশের আতাবেগ মুইনউদ্দিন উনুর শাসন করছিলেন। ইমাদউদ্দিন দামেস্ক জয় করতে মনস্থির করার পর উসামা ও উনুর ক্রুসেডার জেরুজালেম রাজ্যের কাছে সহায়তা চান। ১১৩৮ খ্রিষ্টাব্দে তাকে একটি প্রাথমিক সফরে জেরুজালেম পাঠানো হয়। ১১৩৯ খ্রিষ্টাব্দে ইমাদউদ্দিন জেনগি বালবিক জয় করেন। ক্রুসেডারদের সাথে সন্ধি করার জন্য ১১৪০ খ্রিষ্টাব্দে উনুর পুনরায় উসামাকে জেরুজালেম পাঠান। ১১৪০ থেকে ১১৪৩ খ্রিষ্টাব্দের মধ্যে তারা দুইজন কয়েকবার তাদের নতুন মিত্রপক্ষের সাথে সাক্ষাত করেছেন। পরবর্তীতে উনুরের বিরুদ্ধে একটি ষড়যন্ত্রে উসামা জড়িত আছেন সন্দেহ সৃষ্টি হওয়ার পর উসামা ১১৪৪ খ্রিষ্টাব্দের নভেম্বরে ফাতেমীয় কায়রো পালিয়ে যান।


title: উসামা ইবনে মুনকিজ

text: কায়রোতে তিনি একজন সম্পদশালী সভাসদ হয়ে উঠেন। সেখানে তিনি ষড়যন্ত্রে জড়িয়ে পড়েছিলেন। ১১৪৯ খ্রিষ্টাব্দে আল-জাফির খলিফা হন এবং ইবনে আস-সালার উজির হন। এসময় উসামা অন্যতম উপদেষ্টা হয়েছিলেন। ক্রুসেডারদের বিরুদ্ধে ইমাদউদ্দিনের পুত্র নুরউদ্দিন জেনগির সাথে সন্ধি করার জন্য আস-সালার উসামাকে পাঠিয়েছিলেন। কিন্তু আলোচনা ব্যর্থ হয়। মিশরে ফেরার পথে আসকালানের বাইরে ক্রুসেডারদের সাথে সংঘটিত যুদ্ধে তিনি অংশ নিয়েছিলেন এবং তিনি চলে যাওয়ার পর তার ভাই আলি গাজায় নিহত হন।


title: উসামা ইবনে মুনকিজ

text: ১১৫৩ খ্রিষ্টাব্দে আস-সালার মিশরে নিহত হন। এতে তার পুত্র আব্বাস, আব্বাসের পুত্র নাসের ও খলিফা আল-জাফির জড়িত ছিলেন। ত্রয়োদশ শতাব্দীর ইতিহাসবিদ আলি ইবনে আসিরের বর্ণনা অনুযায়ী উসামা এই হত্যার প্ররোচণাদানকারী ছিলেন। ১১৫৪ খ্রিষ্টাব্দে আব্বাস কর্তৃক আল-জাফিরের হত্যায়ও উসামা জড়িত থাকতে পারেন। আল-জাফিরের আত্মীয়রা তাদের এক সমর্থক ইবনে রুজিককে ডেকে পাঠায়। তিনি কায়রোর বাইরে আব্বাসের পিছু নেন। উসামাও কায়রো ত্যাগ করেছিলেন। কায়রোতে উসামার সহায়সম্পদ হাতছাড়া হয়। দামেস্কে আসার সময় তার দলের উপর ক্রুসেডার ও বেদুইন যাযাবরদের হামলা হয়। কিন্তু ১১৫৪ খ্রিষ্টাব্দের জুনে তিনি নিরাপদে দামেস্ক পৌছান। নুরউদ্দিন জেনগি ইতিপূর্বে দামেস্ক অধিকার করেছিলেন। উসামার পরিবারের বাকি সদস্যরা তখনো কায়রোতে ছিল বলে ইবনে রুজিক তাকে কায়রো ফিরিয়ে আনার চেষ্টা করেছিলেন। কিন্তু উসামা ১১৫৬ খ্রিষ্টাব্দে ক্রুসেডারদের অঞ্চলের মধ্য দিয়ে তাদের দামেস্ক ফিরিয়ে আনতে সক্ষম হন। ক্রুসেডাররা তাদের নিরাপদে পৌছে দেয়ার প্রতিশ্রুতি দিয়েছিল। কিন্তু দলটি যাত্রাপথে হামলার সম্মুখীন হওয়ায় উসামা তার গ্রন্থাগারটি হারান।


title: উসামা ইবনে মুনকিজ

text: ১১৫৭ খ্রিষ্টাব্দে একটি ভূমিকম্পে শাইজার ধ্বংস হয়। এসময় উসামার আত্মীয়দের অধিকাংশ মারা যান। এর আগে সুলতানের উত্তরসুরি হিসেবে আমির হওয়া উসামার চাচাত ভাই মুহাম্মদের পুত্রের খতনা উপলক্ষে তারা সেখানে ছিল। এসময় শুধুমাত্র আমির মুহাম্মদের স্ত্রী বেঁচে গিয়েছিলেন। উসামা দামেস্কে প্রায় অবসর জীবনযাপন করতে থাকেন। ১১৬০ খ্রিষ্টাব্দে তিনি হজ্জে যান। ১১৬২ খ্রিষ্টাব্দে তিনি নুরউদ্দিনের সাথে ক্রুসেডারদের বিরুদ্ধে অভিযানে যান। ১১৬৪ খ্রিষ্টাব্দে সংঘটিত হারিমের যুদ্ধে তিনি অংশ নিয়েছেন। সেই বছর উসামা নুরউদ্দিনের চাকরি ছেড়ে দেন এবং উত্তরের দিকে হিসন কাইফার অরতুকি আমির কারা আরসালানের দরবারে আসেন।


title: উসামা ইবনে মুনকিজ

text: হিসন কাইফায় তার জীবন বেশি জানা যায় না। তবে তিনি সমগ্র অঞ্চল ভ্রমণ করেছেন। তার অধিকাংশ রচনাকর্ম তিনি এখানে সম্পাদন করেছেন এমন হতে পারে। ১১৭৪ খ্রিষ্টাব্দে সালাহউদ্দিনের অধীনে কাজ করার জন্য তাকে দামেস্কে আমন্ত্রণ জানানো হয়। সালাহউদ্দিন উসামার পুত্র মুরহাফের বন্ধু ছিলেন। হিসন কাইফার মত উসামা এখানেও প্রায় অবসর জীবন কাটিয়েছেন। তিনি সালাহউদ্দিনের সাথে প্রায়ই সাক্ষাত করতেন এবং সাহিত্য ও যুদ্ধ নিয়ে আলোচনা করতেন। দামেস্কে তিনি হাদিস ও কাব্যের উপর পাঠদান করে থাকতে পারেন। সালাহউদ্দিন ও তার প্রধান ব্যক্তিগণ যেমন আল-কাদি আল-ফাদল ও ইমাদউদ্দিন আল-ইসফাহানির জন্য তিনি কবিতার আসরের আয়োজন করতেন। ১১৮৮ খ্রিষ্টাব্দের ১৭ নভেম্বর তিনি মারা যান। দামেস্কের কাসিউন পর্বতে তাকে দাফন করা হয়েছে। তবে তার কবর বর্তমানে খুজে পাওয়া যায় না।


title: উসামা ইবনে মুনকিজ

text: উসামার তিন ভাই ছিল। তারা হলেন মুহাম্মদ, আলি ও মুনকিজ। তার চাচা শাইজারের আমির সুলতানের এক পুত্রের নামও মুহাম্মদ ছিল এবং সুলতানের পর মুহাম্মদ আমির হন। উসামার এক পুত্রের নাম ছিল মুরহাফ। আরেক পুত্রে নাম ছিল আবু বকর তবে এই পুত্র শৈশবে মারা যায়। উম্মে ফারওয়া নামে তার এক কন্যা ছিল। তিনি তার অন্যান্য সন্তানদের ব্যাপারে উল্লেখ করেছেন তবে সেসব সন্তান এবং তার স্ত্রীগণের নাম জানা যায় না।


title: উসামা ইবনে মুনকিজ

text: তার পিতার সম্পর্কে তিনি যে বক্তব্য দিয়েছেন তাতে তার পিতা পৃথিবী সম্পর্কে কম আগ্রহী একজন ধার্মিক ব্যক্তি প্রতীয়মান হয়। তিনি দিনের অধিকাংশ সময় কুরআন তিলাওয়াত, রোজা ও শিকার করে কাটাতেন এবং রাতের বেলা কুরআনের পাণ্ডুলিপি তৈরী করতেন। নিজ আত্মজীবনী কিতাব আল-ই'তিবারে উসামা ক্রুসেডারদের বিরুদ্ধে কিছু যুদ্ধে তার পিতার অংশগ্রহণের কথা উল্লেখ করেছেন।


title: উসামা ইবনে মুনকিজ

text: উসামাকে কখনো কখনো শিয়া মতাবলম্বী হিসেবে ধারণা করা হয়। তার পরিবার ফাতেমীয় এবং অন্যান্য শিয়া রাজবংশসমূহকে সহায়তা করেছে। তিনি নিজেও মিশরে ফাতেমীয়দের অধীনে কাজ করেছেন। ফিলিপ খুরি হিট্টির মতে শিয়াদের প্রতি উসামার "গোপন সহানুভূতি" ছিল। পল এম. কোবের মতে উসামার শিয়া বা সুন্নি মতাবলম্বন সম্পর্কে যথেষ্ট প্রমাণ পাওয়া যায় না, তবে তার ধারণা যে উসামা শিয়া প্রবণতাবিশিষ্ট সুন্নি ছিলেন। রবার্ট আরউইনের মতে বনু মুনকিজ গোত্র দ্বাদশবাদি শিয়া মতাবলম্বী ছিল। উসামা খ্রিষ্টান সন্ন্যাসীদের প্রশংসা করেছেন। সুফিদেরকে তিনি পছন্দ করতেন।


title: উসামা ইবনে মুনকিজ

text: ১১৭১ খ্রিষ্টাব্দের দিকে হিসন কাইফায় থাকার সময় উসামা "কিতাব আল-আসা" লিখেছেন। একটি কবিতা সংকলন। এছাড়া তিনি "আল-মানাজিল ওয়াল-দিয়ার" গ্রন্থটিও রচনা করেছেন। ১১৮০ এর দশকের প্রথমদিকে দামেস্কে থাকাবস্থায় তিনি আরেকটি সংকলন "লুবাব আল-আদাব" রচনা করেছেন। তিনি তার "কিতাব আল-ই'তিবার" গ্রন্থের জন্য বেশি বিখ্যাত। ১১৮৩ খ্রিষ্টাব্দে সালাহউদ্দিনের প্রতি উপহার হিসেবে এই গ্রন্থ রচিত হয়েছে। এতে আত্মজৈবনিক উপাদান থাকলেও এটি ঠিক স্মৃতিকথা নয়। এটি দৃষ্টান্ত থেকে শিক্ষার উদ্দেশ্যে প্রণীত হয়েছিল।


title: উসামা ইবনে মুনকিজ

text: ১৮৮০ খ্রিষ্টাব্দে হার্টউইগ ডেরেনবর্গ প্রথম "কিতাব আল-ই'তিবার" আবিষ্কার করেন। মাদ্রিদের এস্কুরিয়ালে এর একটিমাত্র পাণ্ডুলিপি টিকে ছিল। ডেরেনবর্গ সর্বপ্রথম এই বইয়ের একটি আরবি সংস্করণ (১৮৮৬), উসামার একটি জীবনী (১৮৮৯) এবং একটি ফরাসি অনুবাদ (১৮৯৫) প্রকাশ করেন। ১৯৩০ খ্রিষ্টাব্দে হিট্টি একটি উন্নততর আরবি সংস্করণ এবং একটি ইংরেজি অনুবাদ প্রকাশ করেছিলেন। ১৯৮৭ খ্রিষ্টাব্দে কাসিম আস-সামারাই আরেকটি আরেকটি আরবি সংস্করণ প্রকাশ করেছেন।


title: উসামা ইবনে মুনকিজ

text: উসামা "মধ্য আরবি" ভাষাশৈলীতে লিখেছেন। এটি ধ্রুপদি আরবির চেয়ে কম প্রচলিত ভাষাশৈলী।


title: উসামা ইবনে মুনকিজ

text: উসামা অন্যের কাজে হস্তক্ষেপ করার কারণে পরিচিত ছিলেন। এনসাইক্লোপিডিয়া অফ ইসলাম অনুযায়ী তার কর্মজীবন দুর্যো‌গপূর্ণ ছিল এবং এসবের জন্য তার কাজ অনেকাংশে দায়ী।


title: উসামা ইবনে মুনকিজ

text: সমসাময়িক এবং পরবর্তী মধ্যযুগীয় মুসলিমদের নিকট তিনি তার কবিতা ও কবিতা সংকলনের জন্য পরিচিত ছিলেন। ১৪শ শতাব্দীতে জীবন অভিধান লেখক ইবনে খালিকান তাকে "মুনকিজ পরিবারের সবচেয়ে ক্ষমতাশালী, শিক্ষিত ও নির্ভি‌ক সদস্যদের অন্যতম" বলে অভিহিত করেছেন এবং তার কবিতা বিষয়ে দীর্ঘ লেখা লিখেছেন।


title: উসামা ইবনে মুনকিজ

text: উসামা তার সামরিক ও শিকার সংক্রান্ত কার্যকলাপের জন্যও পরিচিত ছিলেন। আলি ইবনে আসির হারিমের যুদ্ধে তার উপস্থিতিকে উল্লেখ করে তাকে "সাহসিকতার সর্বো‌চ্চ" বলে বর্ণনা করেছেন।


title: উসামা ইবনে মুনকিজ

text: আধুনিক পাঠকদের কাছে তিনি "কিতাব আল-ই'তিবার" গ্রন্থ এবং ক্রুসেডের প্রথমদিকে সিরিয়ায় তার জীবনের বর্ণনার জন্য পরিচিত। এটি রসাত্মক ও নৈতিক গল্প আকারে লেখা হয়েছে যা আত্মজীবনীতে দেখা যায় না। তবে আরবি সাহিত্যের "আদাব" শৈলীতে বাস্তব ঘটনার উল্লেখ জরুরি নয় বলে ইতিহাসবিদরা উসামার ঐতিহাসিক উপাদান সবসময় গ্রহণ করেন না। ক্রুসেডারদের নিয়ে তার লেখা কখনো কখনো কৌতুক এবং অতিরঞ্জিত হিসেবে উপস্থাপিত হয়েছে। ক্যারল হিলেনব্র্যান্ড লিখেছেন যে তার গ্রন্থের লেখা শুধুমাত্র আক্ষরিক অর্থে ধরে নেয়া ঠিক না।


title: বুরি রাজবংশ

text: বুরি রাজবংশ ছিল একটি তুর্কি মুসলিম রাজবংশ। ১২শ শতাব্দীর প্রথমদিকে এই রাজবংশ দামেস্ক আমিরাত শাসন করেছে।


title: বুরি রাজবংশ

text: তুগতেকিন ছিলেন প্রথম বুরি শাসক। দামেস্কের সেলজুক শাসক দুকাকের অধীনস্থ হিসেবে তিনি কাজ শুরু করেছিলেন। ১১০৪ খ্রিষ্টাব্দে দুকাকের মৃত্যুর পর তুগতেকিন শহরের ক্ষমতা নিজের হাতে নেন।


title: বুরি রাজবংশ

text:
তুগতেকিনের পুত্র তাজ আল-মুলুক বুরির নামানুসারে রাজবংশের নামকরণ হয়েছে। বুরিরা আব্বাসীয় খিলাফতের জন্য উপঢৌকন পাঠায় এবং খিলাফতের তরফ থেকে স্বীকৃতি পায়। খিলাফত কর্তৃক আমিরাতের ব্যাপারে হস্তক্ষেপ করা হত না।
১১৫৪ খ্রিষ্টাব্দ পর্যন্ত বুরিরা শহর শাসন করেছে। এসময় আলেপ্পোর জেনগি শাসন নুরউদ্দিন জেনগি শহর দখল করেন।


title: বুরি রাজবংশ

text: মার্জ আল-সাফফার যুদ্ধে বুরিরা ক্রুসেডারদের কাছে পরাজিত হয়। তবে দ্বিতীয় ক্রুসেডের সময় দামেস্ক রক্ষা করতে সক্ষম হয়েছিল।


title: অসমীয়া সাহিত্য

text:
অসমীয়া সাহিত্যকে পরিবর্তনের দিক দিয়ে কয়েকটা যুগে ভাগ করা যায়। যেমন:মূল প্ৰবন্ধ: চর্যাপদ
অসমীয়া লিখিত সাহিত্যের প্ৰথম নিৰ্দশন চৰ্যাপদে পাওয়া যায়৷ চৰ্যাপদে বৌদ্ধ ধর্মর মূল আচার-নীতি প্ৰচারের লক্ষে গীতি-কবিতার আকারে রচনা করা হয়েছিল৷ রাগ-রাগিনী অণুযায়ী এই গীতি-কবিতাকে চৰ্যাগীত, বৌদ্ধগান বা দোহাও বলে৷ চৰ্যাপদ অষ্টম শতক থেকে দ্বাদশ শতকের মধ্যে রচিত হয়েছিল বলে মনে করা হয়৷


title: বউচি

text: বউচি বাংলাদেশের একটি গ্রামীণ ও ঐতিহ্যবাহী খেলা।


title: বউচি

text: বউচি খেলায় দুইটি দলের প্রয়োজন হয়। প্রত্যেক দলে ৮ থেকে ১০ জন করে খেলোয়াড় হলে খেলা জমে। মাঠ অথবা বাড়ির উঠোন যেখানে খুশি সেখানে এই খেলা যায়। খেলার প্রারম্ভে ২০-২৫ ফুট দূরত্বে মাটিতে দাগ কেটে দুটি ঘর তৈরি করতে হয়। দুই দলের মধ্যে যারা প্রথমে খেলার সুযোগ পায় তাদের মধ্যে থেকে একজনকে বউ বা বুড়ি নির্বাচন করা হয়। দুটি ঘরের মধ্যে একটি ঘর হবে বড়, যেখানে এক পক্ষের বউ বাদে সব খেলোয়াড় থাকবে। আর ছোট ঘরে দাঁড়াবে বউ। ছোট ঘরটিকে বউঘর বা বুড়িঘর বলে। বউয়ের বিচক্ষণতার ওপর খেলার জয় পরাজয় নির্ভর করে। খেলায় বউঘর থেকে বউকে ছুটে আসতে হবে বড় ঘরটিতে। বিপক্ষ দলের খেলোয়াড়েরা সব সময় পাহারায় থাকে যেন বউ ঘর থেকে বের হতে না পারে। বউ বাইরে এলে যদি বিপক্ষ দলের কেউ তাকে ছুঁয়ে দেয় তাহলে ওই পক্ষের খেলা শেষ হয়ে যায়।


title: বউচি

text: পরবর্তীতে বিপক্ষ দল খেলার সুযোগ পায়। বড় ঘরটিতে যারা থাকে তারা দম নিয়ে বিপক্ষ দলের খেলোয়াড়দের তাড়া করে। দম নিয়ে তাড়া করলে বিপক্ষ দলের খেলোয়াড়রা দিগ্বিদিক ছুটে পালায়। তা সত্তে ও সবসময় খেয়াল রাখে বউ যেন যেতে না পারে। দম নিয়ে যাওয়া খেলোয়াড় যদি বিপক্ষ দলের কাউকে ছুঁয়ে দেয় তবে সে খেলোয়াড় মারা পড়ে। মারা পড়া খেলোয়াড় চলতে থাকা খেলায় অংশ নিতে পারে না। এভাবে বিপক্ষ দলের খেলোয়াড় মেরে বউকে বড় ঘরে ফিরে আসতে সুযোগ করে দেওয়ার চেষ্টা করতে থাকে বউয়ের সঙ্গী খেলোয়াড়েরা। বউ যদি বিনা ছোঁয়ায় বড় ঘরে চলে আসতে পারে তাহলে বিজয় অর্জন হয়। বিজয়ী দল পুনরায় খেলা শুরু করবে। যদি বউকে বিপক্ষ দল ছুঁয়ে দেয় তাহলে বিপক্ষ দল খেলার সুযোগ পাবে। এভাবে পর্যায়ক্রমে খেলা চলতে থাকে।


title: ২০১৩ সিইসিএএফএ কাপ

text: ২০১৩ সিইসিএএফএ কাপ (স্পন্সরশীপের কারণে গোটিভি সিইসিএএফএ কাপ নামেও পরিচিত) ছিল সিইসিএএফএ কাপের ৩৭তম বাৎসরিক আয়োজন। একটি আন্তর্জাতিক প্রতিযোগিতা হিসাবে এ প্রতিযোগিতায় কাউন্সিল ফর ইস্ট এ্যান্ড সেন্ট্রাল আফ্রিকা ফুটবল এসোসিয়েশনের সদস্য দেশসমূহের জাতীয় দলসমূহের অংশগ্রহণ করে থাকে। প্রতিযোগিতাটি ২০১৩ সালের ২৭ নভেম্বর থেকে ১২ ডিসেম্বরে তারিখে কেনিয়ায় অনুষ্ঠিত হয়।


title: ২০১৩ সিইসিএএফএ কাপ

text: প্রতিযোগিতায় ১২টি জাতীয় দল অংশগ্রহণ করে, যার মধ্যে জাম্বিয়া আমন্ত্রিত দল হিসাবে অংশগ্রণ করেছিল। জিবুতি দ্বিতীয়বারের মত এ প্রতিযোগিতায় অংশগ্রহণ করতে ব্যাথ হওয়ায়, তার স্থানে জাম্বিয়াকে নেওয়া হয়েছিল। প্রতিযোগিতার ঐতিহ্যগত নিয়ম অনুসারে, অংশগ্রহণের জন্য আফ্রিকার অন্য জাতীয় দলকে আমন্ত্রণ জানানো যাবে, যদি সিইসিএএফএ সদস্যদের মধ্যে কেউ অংশগ্রহণ না করে। মালাবি উগান্ডায় অনুষ্ঠিত গত প্রতিযোগিতায় অংশগ্রহণ করেছিল এবং ২০১১ সালের প্রতিযোগিতায় মালাবি ও জিম্বাবুয়ে অংশ নিয়েছিল। ইরিত্রিয়া টুনার্মেন্ট থেকে নাম প্রত্যাহার করার পরে তাদের আমন্ত্রণ জানানো হয়।


title: ২০১৩ সিইসিএএফএ কাপ

text: কেনিয়া স্বাগতিক দেশ হিসাবে তিনবারের চ্যাম্পিয়ন সুদানকে ২-০ গোলের ব্যবধানে পরাজিত করে শিরোপা অর্জন করে। কেনিয়ার পক্ষে এলান ওয়ানগা তিনটি গোল করেন। প্লে-অফ পদ্ধতিতে জাম্বিয়া তৃতীয় স্থান অর্জন করে। জাম্বিয়া তাঞ্জানিয়াকে ৬-৫ প্লান্টি গোলের ব্যবধানে পরাজিত করে, তার আগে ৯০ মিনিটের খেলায় ১-১ গোলে ড্র হয়।


title: ২০১৩ সিইসিএএফএ কাপ

text: ২০১২ সালের ২৫ নভেম্বর নিলামের পর স্বাগতিক দেশ হিসাবে কেনিয়ার নাম ঘোষণা করা হয়, যেখানে কেনিয়ার পরই রুয়ান্ডার অবস্থান করছিল। যাহোক, মরক্কোর মারাক্কেশে কনফেডারেশন অব আফ্রিকান ফুটবল এর কংগ্রেস সম্মেলনের আগ পর্যন্ত স্বাগতিক দেশের নাম নিশ্চিত হয়নি। অবশেষে এ সম্মেলনের পর ২০১৩ সালে ১১ মার্চ ঘোষণা করা হয় যে, কেনিয়া ফুটবল ফেডারেশন সিইসিএএফএ কাপ আয়োজনে প্রস্তুত এবং তাতে কেনিয়া সরকারেরও সমর্থন রয়েছে। কেনিয়ার রাজধানী শহর নাইরোবি সহ মোম্বাসা, কিসুমু, মাচাকোস এবং নাকুরু পাচঁটি শহরে ছয়টি ভেন্যু নির্বাচন করা হয়।


title: ২০১৩ সিইসিএএফএ কাপ

text: ২০১২ সালে ২১ নভেম্বর সিইসিএএফএ স্পঞ্জর হিসাবে গোটিভির নাম ঘোষণা করে, কেনীয় শিলিংয়ে অঙ্গীকারাবদ্ধ ছিল। ইভেন্ট পরিচালনা করার জন্য তারা ১১.২৫ মিলিয়ন কেনীয় শিলিং বরাদ্ধ করে। ২৫ মিলিয়ন বরাদ্ধ ছিল ইভেন্টের ২৬টি ম্যাচ সরাসরি সম্প্রচারের জন্য। এছাড়াও কোকা-কোলা সহযোগী স্পঞ্জর হিসাবে ৬.৫ মিলিয়ন এবং ইউ.এ.পি. ইন্সুরেন্স ৫.৫ মিলিয়ন কেনীয় শিলিং দেওয়া অঙ্গীকার করে।


title: ২০১৩ সিইসিএএফএ কাপ

text: ইভেন্টে পুরস্কারের জন্য ৮.৭ মিলিয়ন কেনীয় শিলিং (প্রায় ইউএস $ ১০০,০০০ ডলার) বরাদ্ধ ছিল। তার মধ্যে চ্যাম্পিয়ন পুরস্কার ছিল ৬.৫ মিলিয়ন কেনীয় শিলিং, রানার্স আপের জন্য ২.৫ মিলিয়ন এবং তৃতীয় স্থান অর্জনকারী দলের জন্য ৬০০,০০০ লক্ষ কেনীয় শিলিং দেওয়া হয়।


title: ২০১৩ সিইসিএএফএ কাপ

text: ১৫ নভেম্বর ২০১৩ তারিখে প্রতিযোগিতায় অংশগ্রহণকারী দলসমূহের জন্য ড্র অনুষ্ঠিত হয়। সিইসিএএফএ-এর ১২ সদস্যের পাশাপাশি আইভরিকোস্ট, মালাবি ও জাম্বিয়াকে প্রতিযোগিতায় অংশগ্রহণের জন্য আমন্ত্রণ জানানো হয়। যাহোক, সিইসিএএফএ আইভরিকোস্টকে আমন্ত্রণ না জানানো সিদ্ধান্ত নেয়। মালাবিকে আমন্ত্রণ জানানো হলেও মালাবি ফুটবল এসোসিয়েশন প্রতিযোগিতায় অংশগ্রহণ না করা সিদ্ধান্ত জানায়। অবশেষে একমাত্র জাম্বিয়া অংশগ্রহণ করে।


title: ২০১৩ সিইসিএএফএ কাপ

text: নিম্নলিখিত ১২টি দল প্রতিযোগিতায় অংশগ্রহণের জন্য নিশ্চিত করা হয়েছিল:প্রতিযোগিতায় সুষ্ঠুভাবে পরিচালনার জন্য কাউন্সিল ফর ইস্ট এ্যান্ড সেন্ট্রাল আফ্রিকা ফুটবল এসোসিয়েশন ১৮জন অসিফিয়াল কর্মকর্তা নিয়োগ করেন।গ্রুপ পর্ব ২৭ নভেম্বর শুরু হয়ে ৫ ডিসেম্বর শেষ হয়। ম্যাচগুলি তিন পর্যায়ে অনুষ্ঠিত হয়; যথাক্রমে ২৭-২৯ নভেম্বর, ৩০-২ ডিসেম্বর এবং ৩-৫ ডিসেম্বর।যদি দুই বা ততোধিক দলের গ্রুপ ম্যাচ শেষ হওয়ার পরে পয়েন্ট সমান হয়, তবে র‌্যাঙ্কিংয়ে নিম্ন লিখিত মানদণ্ড প্রযোজ্য হবে। (ক্রমিকভাবে সাজানো):


title: ২০১৩ সিইসিএএফএ কাপ

text: এ গ্রুপের খেলা শেষে কেনিয়া ও ইথিওপিয়া একই সমান পয়েন্ট অর্জন করে। ফলে বিজয়ী নির্ধারনের জন্য কয়েন টসের সিদ্ধান্ত হয়, যাতে কেনিয়া এ গ্রুপের চ্যাম্পিয়ন হয়।


title: ২০১৩ সিইসিএএফএ কাপ

text: গ্রুপ পর্বে বিজয়ী ও রানার্স আপ ছাড়াও দুটি সেরা তৃতীয় স্থানের দল নকআউট পর্বের জন্য নির্বাচন করা হয়।


title: ২০১৩ সিইসিএএফএ কাপ

text: কোয়াটার ফাইনাল দিয়ে নকআউট পর্ব শুরু হয় ৭ ডিসেম্বর এবং ফাইনালের মাধ্যমে শেষ হয় ১২ ডিসেম্বর। এ পর্বে এক গ্রুপের বিজয়ী অন্য গ্রুপের দ্বিতীয় স্থান অর্জনকারীর সাথে লড়াই করে। সেমি-ফাইনালে পরাজিত দুই দল তৃতীয় স্থানের জন্য আরেকটি প্লে-অফ ম্যাচ খেলে।


title: ২০১৩ সিইসিএএফএ কাপ

text: কোয়াটার ফাইনালের ম্যাচসমূহ ৭-৮ ডিসেম্বর অনুষ্ঠিত হয়।


title: ২০১৩ সিইসিএএফএ কাপ

text: সেমি-ফাইনাল ১০ ডিসেম্বর অনুষ্ঠিত হয়।


title: ২০১৩ সিইসিএএফএ কাপ

text: শীর্ষ চার দল ছাড়া, গ্রুপ পর্বের একই টাই-ব্রেকিং মানদণ্ড ব্যবহার দলসমূহের র‌্যাঙ্কিং বা অবস্থান দেয়া হয়।


title: এক্কাদোক্কা

text: এক্কাদোক্কা বা কুতকুত বাংলাদেশের মেয়েদের অত্যন্ত জনপ্রিয় একটি খেলা।


title: এক্কাদোক্কা

text: মাটির ভাঙ্গা হাড়ি বা কলসির টুকরা দিয়ে তৈরি চাড়া বা ঘুটি।


title: এক্কাদোক্কা

text: বাড়ির উঠান কিংবা খোলা জায়গা।


title: এক্কাদোক্কা

text: আয়তাকার দাগ কেটে খেলা হয় এক্কাদোক্কা। আয়তাকার ঘরের মধ্যে লম্বালম্বি দাগ টেনে দুইটি ও আড়াআড়ি দাগ টেনে তৈরি করা হয় আরো চারটি খোপ।


title: এক্কাদোক্কা

text:
পর্যায়ক্রমে এক এক করে প্রতিটি ঘরে চাড়া ছুঁড়ে ফেলতে হয়। তারপর এক পায়ে লাফ দিয়ে দাগে পায়ের স্পর্ষ এড়িয়ে ঐ চাড়া পায়ের আঙ্গুলের টোকার সাহায্যে ঐ ঘর থেকে বের করে বাইরে আনতে হয়। চাড়া ছোঁড়ার পর নির্দিষ্ট ঘরের বাইরে পড়লে,দাগের উপর পড়লে,পা দাগে লাগলে,চাড়া আঙ্গুলের টোকার ফলে কোন দাগের উপর পড়লে কিংবা দুই পাশের রেখা পার হয়ে গেলে খেলোয়াড় আউট হয়ে যায়। ফলে খেলার সুযোগ পায় দ্বিতীয় জন। এভাবে পর্যায়ক্রমে যে আগে সব ঘর পার হয়ে আসতে পারে সে এক্কাদোক্কা খেলায় জিতে যায়।
বাংলাদেশের বিভিন্ন অঞ্চলে এক্কাদোক্কা খেলার নিয়মে কিছু কিছু ভিন্নতা পরিলক্ষিত হয়। যেমন: নিচের দিকে না তাকিয়ে চাড়া কপালের উপর রেখে ঘর অতিক্রম করা, দাগে পা পড়লে আউট হওয়া আবার কোথাও দম নিয়ে শেষ ঘরটি পার হয়ে না ঘুরে চাড়াটি ছুড়ে মারা হয়।


title: সী মিদার

text: সী মিদার বা সমুদ্রের মিদার হল ওকেডিয়ান লোকসাহিত্যের একটি পৌরাণিক চরিত্র। সী মিদার গ্রীষ্মকালে সমুদ্রের গভীরতায় নাকএলাভি দৈত্যকে (ঘোড়ার মত দৈত্য) সীমানার বাইরে রাখতে সাগরে গিয়ে বসবাস করে। প্রতিটি বসন্তে সে তার ঘোর শত্রু তেরানের সাথে যুদ্ধ করে, ওকেডিয়ান লোককাহিনীর অন্য আত্মা সাগর এবং আবহাওয়া নিয়ন্ত্রণ করার জন্য তীব্র শীতে ঝড় উঠাতে সক্ষম। অবশেষে সী মিদার তেরানকে পরাজিত করে এবং সমুদ্রের গভীরতায় তাকে পাঠিয়ে দেয়। কিন্তু গ্রীষ্মকালে তার অন্যান্য হিতৈষী শ্রমের পাশাপাশি তেরানকে সীমানার বাইরে রাখার প্রচেষ্টা তাকে পরিশ্রান্ত করে তোলে ফলে, শরৎকালে তেরান সী মিদারের এই দুর্বলতার সুযোগ নিয়ে তার কাছ থেকে আবার নিয়ন্ত্রণ কেড়ে নেয়।


title: সী মিদার

text: সী মিদার এবং তেরানের গল্প ওকেডিয়ানের প্রাচীনতম লোকসাহিত্যের মধ্যে একটি। সম্ভবত আবহাওয়া এবং অন্যান্য প্রাকৃতিক ঘটনার অদ্ভুত ব্যাখ্যা করার জন্য সাধারণ আইল্যান্ডার দ্বারা উদ্ভাবিত করা হয়েছে। শেটল্যান্ডের জেলেরা সী মিদারের কাছে প্রার্থনা করে যাতে তাদেরকে শয়তান থেকে সুরক্ষা করে।


title: সী মিদার

text: পুরোনো স্কটস জিহ্বার অভিধানে মিদার হল "মাতা" এর স্কটস বৈকল্পিক হিসেবে সংজ্ঞায়িত করা হয়েছে, যা বিশেষ মৌখিক ওকেডিয়ান ব্যবহারের চিন্তা-ভাবনা করে। তার প্রতিদ্বন্দ্বীর নাম তেরান, স্থানীয় ওকেডিয়ান উপভাষায় যার অর্থ "ক্ষিপ্ত রাগ" এবং তেররেনের একটি ব্যুৎপন্ন, "রাগ" জন্য নর্স হতে পারে।


title: সী মিদার

text: সী মিদার হল গ্রীষ্ম দিনসমূহের একটি আত্মা যা স্কটল্যান্ডের উত্তর দ্বীপপুঞ্জ কাছাকাছি উত্তাল সাগর জলের বিদ্রোহ দমন করে। শেটল্যান্ড আইল্যান্ডের, বিশেষ করে জেলেরা, শয়তান থেকে সী মিদার আশ্রয় প্রার্থনা করে। সাগরের নিয়ন্ত্রণ শীতকালীন আত্মা তেরান দ্বারা পরিচালিত হয়, যতক্ষণ না সী মিদার মার্চের মধ্যবর্তী বসন্তকালীন মহাবিষুবে আসে। উভয় আত্মারা মানুষের কাছে অদৃশ্য। তেরান তার ঘোর শত্রু এবং দুইজন ভীষণভাবে যুদ্ধ করে। নিয়ন্ত্রণ লাভ করার চেষ্টায় প্রায়ই তারা সপ্তাহসমূহ ভরে যুদ্ধ করে। তাদের ঝগড়া প্রবল বেগে বাতাসের কারণ এবং সে তেরান কাছ থেকে সাগরের নিয়ন্ত্রণ নেওয়ার প্রচেষ্টায় সময় সাগরে বড় অস্থিতিশীলতা দেখা দেয়। দুই আত্মা একে অপরের উচ্ছেদ করার প্রচেষ্টায়, তেরানের কর্কশ আর্তনাদ ঝড়ের বাতাসের ভেসে আসে। দুইজনের মধ্যে বসন্তকালে যুদ্ধের সময়কে "ভরে তুল্লি" বা "বসন্তের সংগ্রাম" বলে আখ্যায়িত করা হয়। অবশেষে সী মিদার তেরানকে পরাজিত করে সমুদ্রের গভীরতায় তাকে নির্বাসিত করে। তেরানের পালিয়ে যাওয়ার প্রচেষ্টার কারণ হচ্ছে দুর্যোগপূর্ণ গ্রীষ্মকালীন আবহাওয়া।


title: সী মিদার

text: এছাড়াও গ্রীষ্ম মাসের সময় সী মিদার নাকএলাভি দৈত্যকে সীমানার বাইরে রাখা, সদাশয় শ্রমিকদের দায়িত্ব গ্রহণ: সে প্রজনন ক্ষমতার মাধ্যমে জলজ প্রাণীদের ক্ষমতাবান করে, উষ্ণ ও শান্ত সমুদ্র, এবং একটি নমনীয় গানের মত গ্রীষ্মকালে মৃদু হাওয়া সঞ্চারিত করে। লোকাঁচারবেত্তা এবং ওকেনী বাসিন্দা ওয়াল্টার ট্রাইল ডেনিসেন বলে, গ্রীষ্মে সী মিদার শাসনকাল চলাকালে আইল্যান্ডের অবস্থার "বিশ্বাস করতে হয় যে, ওকেনী দ্বীপমালা স্বর্গবাসীর দ্বীপপুঞ্জ হয়ে উঠেছে"। কিন্তু সী মিদার অনবরত কাজের মাধ্যমে সবকিছু শান্ত এবং তেরানের উপর টানা নিয়ন্ত্রণ বজায় রাখা দায়িত্ব পালন করতে গিয়ে ধীরে ধীরে পরিশ্রান্ত হয়ে ওঠে।


title: সী মিদার

text: শরত্কালে সময় এগিয়ে আসলে, সী মিদারের ক্লান্ত হয়ে পড়ে, এই সুযোগে তেরান মুক্ত হয়ে যায় এবং দু'জন মধ্যে দ্বন্দ্ব আবার আরম্ভ হয়। তাদের ক্ষমতার দ্বন্দ্বের কারণে অন্ধকার আকাশ এবং ঝোড়ো বাতাসের আর্তনাদ সাথে আবহাওয়া পরিবর্তন হয়। এই সময়, সংঘাতে তেরান বিজয়কে "গোর ভ্যালি" বলে আখ্যায়িত করা হয়। সমুদ্র এবং আবহাওয়া নিয়ন্ত্রণ তেরানের কাছে ফিরিয়ে দিয়ে সী মিদার চলে যেতে বাধ্য হয়। শীতকালে কোথায় গিয়ে তিনি থাকেন তার কোন বিস্তারিত জানা যায়নি কিন্তু তেরান দ্বারা সৃষ্ট ঝড়ের সময় জেলেদের একটি সান্ত্বনা থাকে যে, সী মিদার বসন্তে সতেজ এবং শক্তিশালী হয়ে ফিরে আসবে এবং আবার সমুদ্রের ওপরে তার বিদ্বেষপরায়ণ কবজা করবে তেরানকে উচ্ছেদ করে।


title: সী মিদার

text: একটি ঐতিহ্যবাহী সেল্টিক কাহিনী মিশ্রিত স্ক্যান্ডিনইভিয়ান পুরাণ দ্বারা ওকেডিয়ান উপকথা প্রভাবিত হয়েছিল। লোকাঁচারবেত্তা এবং লেখক আর্নেস্ট মারউইক সী মিদার ও তেরানকে "প্রকৃতির বিশুদ্ধ ব্যক্তিরূপে প্রকাশ" হিসেবে বর্ণনা করেন। ওকেনীকে ঘিরে সর্বদা পরিবর্তনশীল সমুদ্র এবং উত্তাল প্রাকৃতিক উপাদানের উপর ভিত্তি করে বিভিন্ন প্রাচীন পৌরাণিকসমূহ, কিন্তু দ্বীপপুঞ্জসমূহের প্রাচীনতম পৌরাণিক কাহিনী মধ্যে হল দুই আত্মার কাহিনী। আদিম আইল্যান্ডারা বিজ্ঞানের সুবিধা ছাড়াই আবহাওয়া এবং অন্যান্য প্রাকৃতিক জীবন চক্রের অদ্ভুত ব্যাখ্যা করতে পারতো। ট্রাইল ডেনিসেন অনুমান করে যে, এই কারণে পৌরাণিক ভিত্তিক "কিছু অর্ধ আদিম কল্পনা" উৎপত্তি লাভ করেছে।


title: সী মিদার

text:
টীকা
উদ্ধৃতিসমূহ
গ্রন্থপঞ্জি


title: অধিনবতারা

text: অধিনবতারা বা হাইপারনোভা () এক প্রকার তারকা বিস্ফোরণ যা সাধারণ অতিনবতারার চেয়ে বহুগুণ বেশী শক্তি সম্পন্ন। অধিনবতারার বিকল্প নাম হিসেবে "অত্যুজ্জ্বল অতিনবতারা" () ও ব্যবহার করা হয়। এই বিস্ফোরণগুলো দীর্ঘ কালব্যপী গামা-রশ্মি বিদারণের কারণ বলে ধারণা করা হয়।


title: অধিনবতারা

text: সাধারণ অতিনবতারার মত অধিনবতারাও বিভিন্ন রকম তারকা বিস্ফোরণের কারণে সৃষ্ট হয়ে থাকে: যার মধ্যে কয়েকটি ভালোভাবে জ্ঞাত ও সাম্প্রতিককালে পর্যবেক্ষিত, কয়েকটি অধিনবতারার পর্যবেক্ষণ থেকে অনিশ্চিতভাবে প্রস্তাবিত, আর কয়েকটি সম্পূর্ণভাবে তাত্ত্বিক। এ পর্যন্ত ১সি শ্রেণী ও ২এন শ্রেণীর অতিনবতারার সাথে সংশ্লিষ্ট অনেক অধিনবতারা, এবং অন্তত একটি সম্ভাব্য ২বি শ্রেণীর সাথে সংশ্লিষ্ট অধিনবতারা পর্যবেক্ষিত হয়েছে।


title: অধিনবতারা

text: অতীতে ভগ্নতারা () শব্দটি দ্বারা নাক্ষত্রিক ভরযুক্ত কৃষ্ণগহ্বর, যা একটি তারার মহাকর্ষীয় অন্তঃস্ফোটনের () ফলে সৃষ্ট শেষ বস্তু, তা বোঝানো হত। বর্তমানে শব্দটি একটি দ্রুত-ঘুর্ণনশীল তারার নির্দিষ্ট প্রকৃতির অন্তঃস্ফোটনকে নির্দেশ করার জন্য মাঝেমধ্যে ব্যবহৃত হয়।


title: ডরনেয় হ্রদ

text: ডরনেয় লেক ( যা ২০১২ গ্রীষ্মকালীন অলিম্পিক ভ্যানু হিসাবে ইটন ডরনেয় বা ইটন কলেজ রোয়িং সেন্টার নামেও পরিচিত) হচ্ছে ইংল্যান্ডের অবস্থিত নৌচালনার জন্য বিশেষভাবে নির্মিত একটি হ্রদ। এটি উইন্ডসর ও ইটনের প্রায় ৩ কিঃমিঃ পশ্চিমে, বাকিংহামশিরের ডরনেয় গ্রামে অবস্থিত এবং টেমস নদীর সাথে সংযুক্ত।


title: ডরনেয় হ্রদ

text: ডরনেয় লেকের উপর আয়োজিত আন্তর্জাতিক প্রতিযোগিতাসমূহ:


title: রায়পুর মৎস্য প্রজনন ও প্রশিক্ষণ কেন্দ্র

text: রায়পুর মত্স প্রজনন ও প্রশিক্ষণ কেন্দ্র রায়পুর উপজেলা, লক্ষ্মীপুর জেলা, বাংলাদেশ এ অবস্থিত। এটি বাংলাদেশের অন্যতম প্রধান মত্স প্রজনন ও প্রশিক্ষণ কেন্দ্র, এটি ১৯৭৮-১৯৯২ সময়কালে ড্যানিডা, (একটি ড্যানিশ উন্নয়ন সংস্থা) কর্তৃক গৃহীত নোয়াখালী আঞ্চলিক উন্নয়ন প্রকল্পে জেলার বৃহত্তম মত্স প্রজনন কেন্দ্র ছিল। বাংলাদেশ সরকারের মত্স বিভাগের প্রতি তিনজনের একজন প্রধান বৈজ্ঞানিক কর্মকর্তা রায়পুর মত্স প্রজনন কেন্দ্রের জন্য নিয়োজিত। এছাড়া ও এটি মৎস্য বিভাগের সরাসরি তত্ত্বাবধানে পরিচালিত তিনটি মত্স প্রজনন কেন্দ্রের একটি।


text: রায়পুর উপজেলায় ৮ টি মৎস্য খামার, ১৪ টি ডেইরি খামার ও ৭২ টি পোলট্রি খামার রয়েছে। ২০০৪ সালের তথ্য অনুযায়ী, এই সরকারি মৎস্য প্রজনন কেন্দ্রে বছরে ৫০৪ কেজি পোনা উত্পাদিত হয়, যার মধ্যে রুই, কাতলা, মৃগেল, কালাবাউস, মাগুর ও শিঙি উল্লেখযোগ্য।


text: ১৯৭৯ সালে বিশ্বব্যাংকের অর্থায়নে রায়পুর মৎস্য প্রজনন কেন্দ্রে সর্বপ্রথম নেপাল থেকে মৃগেল মাছ আনা হয়। ১৯৮২ সালে বাংলাদেশে সর্বপ্রথম রায়পুর মৎস্য প্রজনন কেন্দ্রে কৃত্রিম মত্স প্রজনন শুরু হয়। ২০০১ সালে ড্যানিডার কৃষি খাতের কর্মসূচির অধীনে 'বৃহত্তর নোয়াখালী কৃষি সম্প্রসারণ উপ-কর্মসূচি,মৎস খাতের উন্নয়নের জন্য রায়পুর মত্স প্রজনন কেন্দ্রে স্থানান্তরিত হয়। এই প্রকল্পের "পারিবারিক খামার" ও "গ্রামীন চিংড়ি খামার" মডেল বেসরকারি খাতের উন্নয়নে বিরাট ভূমিকা রাখে।


title: বামনী ইউনিয়ন

text: বামনী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।


title: বামনী ইউনিয়ন

text: বামনী ইউনিয়নের আয়তন ১২ বর্গ কিলোমিটার।


title: বামনী ইউনিয়ন

text: বামনী ইউনিয়নের জনসংখ্যা ৪০,৮৪৪ জন।


title: বামনী ইউনিয়ন

text: রায়পুর উপজেলার পূর্বাংশে বামনী ইউনিয়নের অবস্থান। এ ইউনিয়নের উত্তরে কেরোয়া ইউনিয়ন ও রায়পুর পৌরসভা, পশ্চিমে সোনাপুর ইউনিয়ন, দক্ষিণে লক্ষ্মীপুর সদর উপজেলার দালাল বাজার ইউনিয়ন এবং পূর্বে লক্ষ্মীপুর সদর উপজেলার দক্ষিণ হামছাদী ইউনিয়ন ও উত্তর হামছাদী ইউনিয়ন অবস্থিত।


title: বামনী ইউনিয়ন

text: বামনী পূর্বে ৪নং সোনাপুর ও ৬নং কেরোয়া ইউনিয়নের অন্তর্ভুক্ত ছিল। ১৯৩৭ সালে ৭নং বামনী আলাদা ইউনিয়ন হিসেবে প্রতিষ্ঠা লাভ করে।


title: বামনী ইউনিয়ন

text: বামনী ইউনিয়ন রায়পুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। এ ইউনিয়নের গ্রামগুলো হল:


title: হাম্পি

text:
হাম্পি (; ) ভারতের কর্ণাটক এট উত্তরে অবস্থিত একটি গ্রাম। হাম্পিতে অবস্থিত ভগ্নাবশেষসমূহের জন্যে জায়গাটি বিখ্যাত। হাম্পির স্মারকসমূহ হল উত্তর কৰ্ণাটকের মনোরম বিলাসবহুল হাম্পি নগরের স্মারকসমষ্টি। হাম্পিতে বিজয়নগর সাম্ৰাজ্যের অধুনালুপ্ত রাজধানী বিজয়নগরের ধ্বংসাবশেষ অবস্থিত। এই নগরের চারদিকে দ্ৰাবিড় স্থাপত্য মন্দির এবং প্ৰাসাদের ধ্বংসাবশেষে দেখা যায়। চতুৰ্দশ এবং ষোড়শ শতাব্দীর মধ্যবৰ্তী সময়ে যেসকল পৰ্যটক ভারতে এসেছিলেন,তারা সকলেই এই মন্দিরসমূহের ভূয়সী প্ৰশংসা করে গেছেন । হাম্পিতে অনেক গুরুত্বপূৰ্ণ হিন্দু ধৰ্মীয় মন্দির আছে। এখানে বিরুপক্ষ মন্দিরসহ একাধিক স্মারক অবস্থিত। তাছাড়া ও রয়েছে অনেক অভিজাত বাসগৃহ, হাতী বন্ধা ঘর, রাণীর আভিজাত স্নানাগার, লোটাস মহল ইত্যাদি। এই স্মারকসমূহ ইউনেস্কো বিশ্ব ঐতিহ্যের তালিকা (i), (iii) ও (iv) অনুযায়ী সাংস্কৃতিক ঐতিহ্যের মৰ্যাদাপ্ৰাপ্ত।
স্থানীয় ভাাষায় হাম্পিকে পাম্পা-ক্ষেত্ৰ, কৃষকৃন্দ ক্ষেত্ৰ অথবা ভাষ্করা ক্ষেত্ৰ বলে জানা যায়, ভাষ্কর নামটি পাম্পার থেকে উৎপত্তি হয়েছে, যা তুঙ্গভদ্ৰা নদীর প্ৰাচীন নাম। হাম্পি নামটি হাম্পের থেকে উৎপত্তি হয়েছে ।


title: হাম্পি

text: ৩য় শতকে(যীশুখ্রীষ্টের জন্ম আগে) ঐসময়ে অশোক রাজার শাসনামল ছিল বলে প্ৰমাণ পাওয়া যায়।


title: হাম্পি

text: হাম্পি তুঙ্গভদ্ৰা নদীর তীরে অবস্থিত। বেঙ্গালোরু থেকে দূরত্ব ৩৪৩ কিঃমিঃ এবং বেলারীর থেকে ৭৪ কিঃমিঃ। নুন্যতম দূরত্বতে থাকা রেল স্টেশন হচ্ছে মন্ট্ৰালয়ম, যা তুঙ্গভদ্ৰা নদীর তীরে অবস্থিত।


অক্সফোর্ড বিশ্ববিদ্যালয় মহিলা বোট ক্লাব ( সংক্ষেপে OUWBC বা ওইউডব্লিউবিসি) হল মহিলা রোয়ার এবং কক্সদের একটি রোয়িং ক্লাব, যারা সবাই অক্সফোর্ড বিশ্ববিদ্যালয়ের ছাত্রী। ক্লাবটি ১৯২৭ সালে প্রতিষ্ঠিত হয়। ক্লাবটি ওয়েলিংফোর্ড-এর ফ্লেমিং বোট হাউসে অবস্থিত, যেখানে অক্সফোর্ড বিশ্ববিদ্যালয় বোর্ড ক্লাব, অক্সফোর্ড বিশ্ববিদ্যালয় লাইটওয়েট বোট ক্লাব ও অক্সফোর্ড বিশ্ববিদ্যালয় মহিলা লাইটওয়েট বোট ক্লাবও অবস্থিত।


title: অক্সফোর্ড বিশ্ববিদ্যালয় মহিলা বোট ক্লাব

text: ক্লাবের প্রশিক্ষণ কর্মশালা সেপ্টেম্বর থেকে জুলাই পর্যন্ত চলে, সাথে মার্চ অথবা এপ্রিলে নিউটন মহিলা নৌকা বাইচে ক্যামব্রিজ বিশ্ববিদ্যালয় মহিলা বোট ক্লাবের মোকাবিলা করে থাকে। ২০১৫ সাল পর্যন্ত তারা সর্বোচ্চ ২০০০ মিটার মহিলাদের নৌকা বাইচে অংশগ্রহণ করেছে, যা হেনলি রিচের হেনলি নৌকা বাইচ প্রতিযোগিতার অংশ ছিল।


text: ২০১৫ সালে প্রথমবারের মত, মহিলা নৌকা বাইচ টিডওয়ের ৬.৮ কিলোমিটার লম্বা চ্যাম্পিয়নশীপ কোর্সে অংশ নেয়, যা পুরুষদের পাশাপাশি একই তারিখে অনুষ্ঠিত হয় এবং বিবিসি টেলিভিশন এটি সরাসরি সম্প্রচার করে।


title: মেট গালা

text: মেট গালা হচ্ছে নিউ ইয়র্ক সিটিতে অবস্থিত আর্টস কস্টিউম ইনস্টিটিউট মেট্রোপলিটন মিউজিয়াম এর জন্য একটি বার্ষিক চাঁদা তোলার উৎসব। মেট গালাকে আনুষ্ঠানিকভাবে কস্টিউম ইনস্টিটিউট গালা বলা হয় এবং মেট বল নামেও পরিচিত।  এটা কস্টিউম ইনস্টিটিউট এর বার্ষিক ফ্যাশন প্রদর্শনীর গ্র্যান্ড ওপেনিং হিসেবে চিহ্নিত। প্রত্যেক বছরের ইভেন্ট উৎযাপনের বিষয়বস্তু থাকে সে বছরের কস্টিউম ইনস্টিটিউট প্রদর্শনী। এবং প্রদর্শনী রাতে ফরমাল পোশাকের জন্য টোন সেট করা হয় যেহেতু  অতিথিরা প্রত্যাশা করে প্রদর্শনীর বিষয়বস্তুর সাথে মিলিয়ে তারের ফ্যাশন পছন্দ করবে। প্রতি বছর ইভেন্টে অবৈতনিক সেলিব্রিটি ইভেন্ট ডে চেয়ারপারসনদেরও উপস্থিত করা হয়।


title: মেট গালা

text:
কস্টিউম ইনস্টিটিউট গালা হচ্ছে একটি চাঁদা একত্রীকরণ সুবিধা যা ইনস্টিটিউট এর বার্ষিক ফ্যাশন প্রদর্শনীর জন্য একটি খোলার উদযাপন হিসেবে কাজ করে। ইভেন্ট উপলক্ষে, প্রদর্শনী চলে বেশ কয়েক মাস ধরে।  ২০০৪ এর প্রদর্শনী ৮ই মে থেকে ১০ই আগস্ট পর্যন্ত নির্ধারিত হয়েছিল। গালা নিউ ইয়র্কের সবচেয়ে
স্বতন্ত্র সামাজিক ইভেন্ট এবং ২০১৩ সালে ৯ মিলিয়ন ডলার উত্তোলনের মাধ্যমে শহরের চাঁদা সংগ্রহের বৃহত্তম রাত হিসেবে বিবেচনা করা হয়। পরবর্তী বছর রেকর্ড পরিমাণ ১২ মিলিয়ন ডলার চাঁদা উত্তোলিত হয়। এটা ইনস্টিটিউটের চাঁদা উত্তোলনের সবচেয়ে উল্লেখযোগ্য উৎস। ১৯৪৬ সাল থেকে উৎসবটি মেট এ অনুষ্ঠিত হয়েছে এবং ফ্যাশন শিল্পের বার্ষিক লাল গালিচা ইভেন্ট হিসেবে বিবেচনা করা হয়। অনুষ্ঠানে শিল্পকলা, ফ্যাশন, হাই সোসাইটি, চলচ্চিত্র ও সঙ্গীত থেকে ব্যক্তিত্ব অংশগ্রহন করে। এটার লাল গালিচা ফ্যাশন ব্যাপকভাবে আলোচিত্র, পর্যালোচনা, সমালোচনা ও অনুকরণ করা হয়।


title: মেট গালা

text: ১৯৯৫ সাল থেকে আনা উইন্টুর, ভৌগ এডিটর-ইন-চিফ এবং ইভেন্টের একজন সভাপতির তত্ত্বাবধানে বেনিফিট কমিটি এবং গেস্ট তালিকা উভয় ভৌগ কর্মকর্তাদের সাথে আমন্ত্রিতদের তালিকা একত্র করতে সাহায্য করে।  দ্য নিউ ইয়র্ক টাইমস নিউ ইয়র্ক টাইমস এর ক্যাথি হরিনের মতে, জনসমাবেশ প্রতিদ্বন্দ্বিতা করে ওয়েস্ট কোস্ট এর  ভ্যানিটি ফেয়ার অস্কার পার্টি, যা অধিকতর "স্টার পাওয়ার" আছে কিন্তু কম ফ্যাশন ভাব বলা হয়। ২০০৪ সালে, ইভেন্টের নিরংকুশতা বৃদ্ধির জন্যে পূর্বের বছর থেকে $১০,০০০ বৃদ্ধির পর, অফিসিয়াল গেস্টের তালিকার বাইরের লোকদের জন্য পৃথক টিকেটের দাম $২৫,০০০ হয়। বার্ষিক গেস্ট তালিকায় শুধুমাত্র ৬৫০-৭০০ মানুষ রয়েছে।


title: মেট গালা

text:
প্রতি বছর ইভেন্টের একটি বিষয়বস্তু থাকে এবং একটি ককটেল আওয়ার ও একটি আনুষ্ঠানিক ডিনার অন্তর্ভুক্ত থাকে। কক্টেল আওয়ারের সময় গেস্টরা লাল গালিচার উপর দাড়িয়ে কথা-বার্তা বলে এবং ডিনার পার্টির পূর্বে বসে যেখানে প্রসিদ্ধ শিল্পীরা বিনোদন উপহার দেয়। ইভেন্টের বিষয়বস্তু শুধু বার্ষিক প্রদর্শনকারীদের জন্য সেট করা হয় না গেস্টদের জন্যেও সেট করা হয় যারা পোশাক পরিধান করে ঐ বছরের বিষয়বস্তু তুলে ধরার চেষ্টা করে। বারংবার বিশ্বের নেতৃস্থানীয় ফ্যাশন খুচরো বিক্রেতাদের মধ্যে নির্দিষ্ট ফ্যাশন থিম প্রভাব ফেলছে। কখনও কখনও বিষয়বস্তু কিছুটা হতাশার হয় কারণ এটি একটি স্পষ্ট রচনাশৈলীসংক্রান্ত নির্দেশনা প্রদান করে না,যেমন ২০১৩ সাল, যেখানে অন্যদিকে বিষয়বস্তু এক লিঙ্গ থেকে অন্য লিঙ্গের কাছে অনেক বেশি চ্যালেঞ্জিং হতে পারে, যেমন ২০০৪ সাল।
২০০৫ সালের গালা এবং তার থিম "চায়নাঃ থ্রো দ্যা লুকিং গ্লাস" একটি ডকুমেন্টারির সাবজেক্ট হয়েছিল যা এন্ডো রসি কর্তৃক পরিচালিত এবং কন্ডে নাস্ট এন্টারটেইনমেন্ট, ভগ এবং রিলেটিভিটি স্টুডিও কর্তৃক প্রডিউস হয়েছে। ২৫৫ অনুমোদিত অংশগ্রহণকারী আলোকচিত্রী, রিপোর্টার এবং সামাজিক মিডিয়া তথ্যচিত্রের তথ্য সংগ্রহ করেছিল। অন্যান্য অংশগ্রহণকারীদের অনুষ্ঠানে সামাজিক মিডিয়া ব্যবহার নিষিদ্ধ করা হয়েছিল।


title: মেট গালা

text: অধিকন্তু পুরো ইভেন্ট পরিচালনায় উইনটুর এর ভূমিকা থাকে। ইভেন্টের দিন ইভেন্টের বার্ষিক সভাপতি ও সহ-সভাপতি উপস্থিত থাকে। ২০০৪ সালে সবচেয়ে সাম্প্রতিক গালাতে সভাপতি ছিলেন অরিন লোডার যেখানে সহসভাপতি ছিল ব্রেডলে কুপার, অস্কার ডে লা রেনটা, সারাহ জেসিকা পার্কার, লিজি এন্ড জোনাথান টিস্ক, এবং উইনটুর স্বয়ং। গত অবৈতনিক ইভেন্ট ডে সভাপতির তালিকা নিম্নে অন্তর্ভুক্তঃ


title: সাভার বিশ্ববিদ্যালয় কলেজ

text: সাভার বিশ্ববিদ্যালয় কলেজ ঢাকা জেলার সাভার পৌরসভায় অবস্থিত একটি ঐতিহ্যবাহী শিক্ষাপ্রতিষ্ঠান। ১৯৬৭ সালে কলেজটি প্রতিষ্ঠিত হয়। তৎকালীন সাভার উপজেলার বিশিষ্ট শিক্ষানুরাগী ও সমাজসেবক রাখালচন্দ্র সাহার স্ত্রী প্রিয়বালা সাহার দানকৃত জমির উপর কলেজটি অবস্থিত। ২০১৭ সালে সাভার কলেজকে সরকারিকরণ করা হয়। সাভারের বেশ কয়েকজন স্বনামধন্য রাজনীতিবিদ এই কলেজের ছাত্র ছিলেন তাদের মধ্যে উল্লেখযোগ্য হচ্ছেন সাবেক সংসদ সদস্য জনাব তৌহিদ জং মুরাদ এবং সাবেক সংসদ সদস্য ডাঃ দেওয়ান মোঃ সালাউদ্দিন বাবু।


title: নিতিশ কুমার

text: নিতিশ কুমার (জন্ম ১ মার্চ ১৯৫১, বখতিয়ারপুর, বিহার) ২০০৫ থেকে এখন পর্যন্ত তিনি বিহারের মুখ্যমন্ত্রী পদে বহাল আছেন। তিনি জনতা দল (সংযুক্ত ) দলের একজন বরিষ্ঠ নেতা ও বিহারের বর্তমান মুখ্যমন্ত্রী।


title: রন স্যাগার্স

text: রোনাল্ড আর্থার স্যাগার্স (; জন্ম: ১৫ মে, ১৯১৭ - মৃত্যু: ১৭ মার্চ, ১৯৮৭) নিউ সাউথ ওয়েলসের মারিকভিল এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯৪৮ থেকে ১৯৫০ সময়কালে অস্ট্রেলীয় দলে সংক্ষিপ্তকালের জন্য ছয় টেস্টে অংশ নেন। তাঁর টেস্ট ক্রিকেট জীবনে ২৪ ডিসমিসাল (১৬ ক্যাচ ও ৮ স্ট্যাম্পিং) এবং ১০.০০ গড়ে ৩০ রান সংগ্রহ করেছিলেন। এছাড়াও, নিউ সাউথ ওয়েলসের পক্ষে ঘরোয়া প্রথম-শ্রেণীর ক্রিকেটে প্রতিনিধিত্ব করেন রন স্যাগার্স।


title: রন স্যাগার্স

text: উইকেট-রক্ষক হিসেবে স্যাগার্স ‘সুচারু ও মুখচোরা প্রকৃতির’ ছিলেন এবং ১৯৪৮ সালে অস্ট্রেলিয়া ক্রিকেট দলের ইংল্যান্ড সফরে ডন টলনের সাফল্যে তিনি ম্লান হয়ে যান। দলনায়ক ডোনাল্ড ব্র্যাডম্যানের খেলোয়াড়ী জীবনের শেষ মৌসুমে সফরকারী দল ‘অপরাজেয়’ বা ‘অজেয়’ ডাকনামে পরিচিতি পায় এবং বৈশ্বিক ক্রিকেট অঙ্গনে অন্যতম শক্তিশালী দলের মর্যাদা লাভ করে। হেডিংলিতে অনুষ্ঠিত টেস্টে স্যাগার্স অংশ নেন ও তিনটি ক্যাচ পান। ১৯৪৯-৫০ মৌসুমে দক্ষিণ আফ্রিকা সফরে দলের সদস্যরূপে অনন্যসাধারণ অভিজ্ঞতা লাভ করেন যাতে সবগুলো খেলায় অংশ নিয়েছিলেন। স্যাগার্স পাঁচ টেস্টের সবগুলোতেই অংশ নেন ও ২১ ডিসমিসাল লাভ করেন। কিন্তু, পরের মৌসুমে স্বদেশে ইংল্যান্ডের বিপক্ষে অনুষ্ঠিত অ্যাশেজ সিরিজে টলন তাঁর স্থলাভিষিক্ত হন।


title: রন স্যাগার্স

text: ঘরোয়া ক্রিকেটে স্যাগার্স ১৯৪৮ সালে নিয়মিত অধিনায়ক ও অস্ট্রেলিয়ার পক্ষে অংশগ্রহণকারী আর্থার মরিসের পরিবর্তে দুইবার নিউ সাউথ ওয়েলস দলকে নেতৃত্ব দেন। ১৯৩৯ থেকে ১৯৫১ সাল পর্যন্ত ঘরোয়া ক্রিকেটের সবগুলো খেলায় অংশ নেন।


title: রন স্যাগার্স

text: ১৯১৭ সালে সিডনির কাছাকাছি মারিকভিল এলাকায় স্যাগার্স জন্মগ্রহণ করেন। ১৯৪১ সালে আনানডেল এলাকায় মার্গারেট হিদার (বিবাহ-পূর্ব র‌্যাঙ্কিন) নাম্নী এক রমণীর পাণিগ্রহণ করেন। ক্রিকেটের বাইরে স্যাগার্স বীমা শিল্পে কাজ করেছেন।


title: রন স্যাগার্স

text: ১৯৩৭ সালে স্যাগার্স দুইবার নিউ সাউথ ওয়েলস কোল্টস দলের হয়ে কুইন্সল্যান্ড কোল্টসের বিপক্ষে অংশগ্রহণ করেন। এরপূর্বে তিনি সিডনি ক্রিকেট গ্রাউন্ডে মাঝামাঝি সময় থেকে দক্ষিণ অস্ট্রেলিয়ার বিপক্ষে প্রথম-শ্রেণীর ক্রিকেটে অভিষেক ঘটিয়ে জানুয়ারি, ১৯৪০ সাল পর্যন্ত খেলেন। বিশেষজ্ঞ ব্যাটসম্যান হিসেবে দলে খেলার জন্য নির্বাচিত হন ও ভবিষ্যতের সার্ভিসেস খেলোয়াড় স্ট্যান সিসমে উইকেট রক্ষণের দায়িত্ব পালন করতেন। অভিষেক খেলায় ছয় নম্বরে ব্যাটিংয়ে নেমে ৪৫ ও ৫৭ রান তুলেছিলেন। মৌসুম শেষ হবার পূর্বে তিনি আরও দু’টি প্রথম-শ্রেণীর খেলায় অংশগ্রহণ করেছিলেন। মৌসুম শেষে ৩৪.৬৬ গড়ে ২০৮ রান সংগ্রহসহ স্ট্যাম্পের পিছনে তিনটি ক্যাচ নিয়েছিলেন।


title: রন স্যাগার্স

text: ১৯৪০-১৯৪১ মৌসুমে তিনি আট খেলার সবগুলোতেই অংশ নেন। ২৯.৫০ গড়ে ৪১৩ রান করেন যাতে দুইবার পঞ্চাশোর্ধ্ব রান সংগ্রহ করেছিলেন। প্রথম খেলাটি কুইন্সল্যান্ডের বিপক্ষে প্রতিপক্ষের মাঠে খেলেন। সেখানে তিনি ২২ ও ৪৫ রানসহ তিনটি স্ট্যাম্পিং, একটি ক্যাচ ও একটি রান আউটে সহায়তা করেন। এরপর নিজ মাঠে ১ ও ৩৩ রানসহ উভয় ইনিংসে একটি করে মোট দু’টি স্ট্যাম্পিং করেন। নিজ মাঠে ভিক্টোরিয়ার বিপক্ষে ৩৫ ও ৪ রান তোলেন এবং প্রতিপক্ষের মাঠে দ্বিতীয় ইনিংসে ৪৫ তোলেন। ২২ নভেম্বর, ১৯৪০ তারিখে বছরের স্যাগার্সের খেলোয়াড়ী জীবনের একমাত্র খেলায় অংশ নেন। ব্রিসবেনে নিউ সাউথ ওয়েলস দল কুইন্সল্যান্ড-ভিক্টোরিয়ার সম্মিলিত দলের মুখোমুখি হয়। স্যাগার্স ৫৮ রান তোলেন যাতে তাঁর দল ৪২৯ রান সংগ্রহ করে। এ রানের জবাবে প্রতিপক্ষীয় দল ২০২ রানে অল-আউট হয়। কুইন্সল্যান্ড-ভিক্টোরিয়া দলের দ্বিতীয় ইনিংসে ৪১৬ রান তুললেও স্যাগার্স ঐ ইনিংসে সাত ক্যাচ নিয়ে বিশ্বরেকর্ডের সমান ভাগীদার হন। তারপর স্যাগার্স দক্ষিণ অস্ট্রেলিয়ার বিপক্ষে ৪৭ এবং ১ জানুয়ারি, ১৯৪১ তারিখে কুইন্সল্যান্ডের বিপক্ষে ৬৮ তোলেন। দ্বিতীয় বিশ্বযুদ্ধ ছড়িয়ে পরার পূর্বে তাঁর শেষ খেলায় দক্ষিণ অস্ট্রেলিয়ার বিপক্ষে ৬৩ তোলেন। ঐ মৌসুমে গ্লাভসের সাহায্যে ১৮ ক্যাচ ও ১৩ স্ট্যাম্পিং করেন।


title: রন স্যাগার্স

text: ১৯৪১ থেকে ১৯৪২ সাল পর্যন্ত স্যাগার্সের খেলোয়াড়ী জীবন বাঁধাগ্রস্ত হয়। ৬ ডিসেম্বর, ১৯৪১ তারিখে সিডনিতে রয়্যাল অস্ট্রেলিয়ান এয়ার ফোর্সে (আরএএএফ) তিনি তালিকাভূক্ত হন। লিডিং এয়ারক্রাফটসম্যান আরএ স্যাগার্স ৪২১০৪৩ হিসেবে এলিমেন্টারি ফ্লাইট স্কুলে কাজ করেন। ২৯ জুলাই, ১৯৪২ তারিখে তিনি এ দায়িত্ব থেকে অব্যহতি পান। তাস্বত্ত্বেও ১৯৪৫ সাল পর্যন্ত অস্ট্রেলিয়ার ঘরোয়া ক্রিকেটে প্রত্যাবর্তন করতে পারেননি। ১৯৪৫-১৯৪৬ মৌসুমে তিনি সাত খেলায় অংশ নেন, ২১.০০ গড় ১৬৮ রান এবং ১২ ক্যাচ ও পাঁচ স্ট্যাম্পিং করেন। তারপর তিনি ব্যাট হাতে রান খরায় ভুগতে থাকেন; ১৯৪৬-১৯৪৭ মৌসুমে আট খেলায় ২১.০০ গড়ে তিনি মাত্র ১৭৬ রান সংগ্রহ করেছিলেন। তাস্বত্ত্বেও ১৬ ক্যাচ ও সাত স্ট্যাম্পিং করে উইকেট-রক্ষক হিসেবে কার্যকরী ছিলেন। ১৯৪৭-১৯৪৮ মৌসুমে তাঁর ব্যাটিংয়ে প্রাধান্যতা ফিরে আসে। ১০ খেলায় ২৯৮ রান তুলেন ও প্রথমবারের মতো ৯০-এর ঘরে যান। এছাড়াও, গ্লাভস হাতে খুবই সফলতম মৌসুম উপভোগ করেন, খেলোয়াড়ী জীবনের সর্বোচ্চ ২১ ক্যাচ ও চার স্ট্যাম্পিং করেন।


title: রন স্যাগার্স

text: ইংল্যান্ড সফরের পর স্যাগার্সের খেলার ধরন আরও শক্তিশালী হয়ে ওঠে। ১০ ডিসেম্বর, ১৯৪৮ তারিখে এএল হ্যাসেট একাদশের পক্ষে টেস্টের প্রস্তুতিমূলক ও আর্থিক সুবিধাপ্রাপ্তির খেলায় অন্তর্ভুক্ত হন। পাশাপাশি নিউ সাউথ ওয়েলসের পক্ষে খেলা চালিয়ে যেতে থাকেন তিনি। পরবর্তীতে কুইন্সল্যান্ডের বিপক্ষে ৩৮ রান তোলেন। একই সময়ে তিনি নিবন্ধনপত্রে তিন বছর কমিয়ে জ্যাক মরনিকে নিউ সাউথ ওয়েলসে ক্রিকেট খেলায় ফিরে আসতে সহায়তা করেন। সর্বোপরি, ১৯৪৮-১৯৪৯ মৌসুমে তিনি নয় খেলায় ২৫.০০ গড়ে ৩০০ রান করেন যা তাঁর মৌসুমে সর্বোচ্চ। এছাড়াও ২১ ক্যাচ ও ৬ স্ট্যাম্পিং করেন। ১৯৪৯-১৯৫০ মৌসুমে দক্ষিণ আফ্রিকা সফরের পর অস্ট্রেলিয়া ফিরে পুণরায় ১৯৫০-১৯৫১ মৌসুমের শেষ মেয়াদে অংশ নেন। কিন্তু একটিমাত্র খেলায় অংশ নিয়ে পাঁচ রান সংগ্রহ করেন ও দুই ক্যাচ নেন। ১৯৩৯ থেকে ১৯৫১ পর্যন্ত তাঁর পূর্ণাঙ্গ প্রথম-শ্রেণীর খেলোয়াড়ী জীবনে ৭৭ খেলায় অংশ নেন। সফরে এসেক্সের বিপক্ষে একটি শতরান করেন ও নিউ সাউথ ওয়েলসের পক্ষে আটটি অর্ধ-শতক করেন। ২৩.৮৯ গড়ে ১,৮৮৮ রানসহ ১৪৬ ক্যাচ ও ৭৫ স্ট্যাম্পিং করেন।


title: রন স্যাগার্স

text: ইংল্যান্ডে ১৯৪৮ সালের অ্যাশেজ সফরে দলের প্রথম পছন্দের উইকেট-রক্ষক টলনকে সহায়তার লক্ষ্যে স্যাগার্স অন্যতম সদস্যরূপে মনোনীত হন। লিচেস্টারশায়ারের বিপক্ষে কাউন্টি খেলার প্রথমটিতে তিনি ছয় রানসহ দুই ক্যাচ নেন এবং ক্যামব্রিজ বিশ্ববিদ্যালয়ের বিরুদ্ধে দুই স্ট্যাম্পিং ও এক ক্যাচ নেন। তারপর তিনি এসেক্সের বিপক্ষে খেলেন যাতে অস্ট্রেলিয়া ৭২১ রান তুলেছিল। প্রথম-শ্রেণীর ক্রিকেটে স্যাগার্স তাঁর নিজস্ব সর্বোচ্চ অপরাজিত ১০৪* রান করেন। তাঁর এ শতকটি প্রথম-শ্রেণীর ক্রিকেটে একমাত্র শতক ছিল। স্যাম লক্সটনের সাথে ৬৫ মিনিটে ১৬৬ রানের জুটি গড়েন। বিল ব্রাউন ও ডোনাল্ড ব্র্যাডম্যানের সাথে লক্সটনও শতরান করেছিলেন। এরপর তিনি অক্সফোর্ড বিশ্ববিদ্যালয়ের মুখোমুখি হন এবং ছয় রান সংগ্রহসহ এক ক্যাচ নেন। এরপর ল্যাঙ্কাশায়ারের বিপক্ষে ২২ ও এক ক্যাচ, হ্যাম্পশায়ারের বিপক্ষে আরও একটি স্ট্যাম্পিং, ইয়র্কশায়ারের বিপক্ষে ২২, সারের বিপক্ষে ১২ ও চার স্ট্যাম্পিং এবং গ্লুচেস্টারশায়ারের বিপক্ষে আরও তিনটি স্ট্যাম্পিং করেন।


title: রন স্যাগার্স

text: ২২ জুলাই, ১৯৪৮ তারিখে হেডিংলিতে অপরাজিত দলের ইংল্যান্ড সফরের চতুর্থ টেস্টে তাঁর অভিষেক ঘটে। ইংল্যান্ড তাদের প্রথম ইনিংসে ৪৯৬ রান তুললেও স্যাগার্স ডেনিস কম্পটনকে ২৩ ও জিম লেকারকে চার রানে ক্যাচ নিয়ে ফিরিয়ে দেন। এর প্রত্যুত্তরে অস্ট্রেলিয়া ৪৫৮ রান তোলে। কিন্তু লেকারের বোলিংয়ে মাত্র পাঁচ রানে ইংরেজ উইকেট-রক্ষক গডফ্রে ইভান্সের হাতে ধরা পড়েন। ইংল্যান্ড দ্বিতীয় ইনিংসে ৩৬৫ রান তুলে যাতে কেন ক্রানস্টনের একমাত্র ক্যাচ নেন। পরবর্তীতে আর্থার মরিসের ১৮২ ও ব্র্যাডম্যানের অপরাজিত ১৭৩* রান তুললে তাঁকে আর দ্বিতীয় ইনিংসে ব্যাটিং করার প্রয়োজন পড়েনি। অস্ট্রেলিয়া সাত উইকেটে ইংল্যান্ডকে পরাজিত করে। ১৯৪৮ সালের অ্যাশেজের বাদ-বাকী আন্তর্জাতিক খেলায় অংশগ্রহণ করেননি তিনি। এ সফরে তিনি ২৩.২২ গড়ে ২০৯ রান তোলেন। তন্মধ্যে এসেক্সের বিপক্ষে খেলোয়াড়ী জীবনের সর্বোচ্চ অপরাজিত ১০৪* রান করেন। এছাড়াও রেকর্ড হিসেবে ২৩ ক্যাচ ও ২০ স্ট্যাম্পিং করেন। এ সফরের পর ব্র্যাডম্যান তাঁর ‘‘ফেয়ারওয়েল টু ক্রিকেট” গ্রন্থে স্যাগার্স সম্বন্ধে লিখেছেন যে, তিনি টলনের ন্যায় গতিশীল বা ক্ষিপ্রতার সমকক্ষ নন কিন্তু সর্বদাই প্রকৃত ক্রীড়াশৈলী প্রদর্শনের চেষ্টা চালিয়েছেন। সর্বাপেক্ষা পরিচ্ছন্ন ও খেলোয়াড় তিনি।


title: রন স্যাগার্স

text:
১৯৪৯ সালের দক্ষিণ আফ্রিকা সফরে স্যাগার্স তাঁর পরের টেস্টে অংশ নেন। ঐ সফরে তিনি অস্ট্রেলিয়ার প্রথম পছন্দের উইকেট-রক্ষক ছিলেন ও পাঁচ টেস্টের সবগুলোতেই অংশ নেন। ১৯৪৮ সালের ইংল্যান্ড সফরে সফলতার আলোকে স্যাগার্স মন্তব্য করেন যে, ‘আমাকে এখনই দক্ষিণ আফ্রিকা যেতে দাও। কিন্তু আমি তার ভবিষ্যতের দ্বিগুণ নিশ্চয়তা দিতে পারি না, অস্ট্রেলিয়ার নিশ্চয়তা চাই।’ নাটালের বিপক্ষে প্রস্তুতিমূলক খেলায় স্যাগার্স ১৭ রান ও চার ক্যাচ নেন এবং নর্থ ইস্টার্ন ট্রান্সভালের বিপক্ষে এক ক্যাচ ও দুই স্ট্যাম্পিং করেন। কিন্তু কোন ইনিংসেই তাঁকে ব্যাটিং করতে হয়নি। তবে দক্ষিণ আফ্রিকা একাদশের বিপক্ষে তিনি ৩২ রানসহ তিন স্ট্যাম্পিং ও তিন ক্যাচ নিয়েছিলেন। অরেঞ্জ ফ্রি স্টেটের বিপক্ষে ব্যাটিং করতে না পারলেও দুই স্ট্যাম্পিং করেছিলেন। এরপর ট্রান্সভালের বিপক্ষে এক ও অপরাজিত শূন্য রান করেন।
২৪ ডিসেম্বর, ১৯৪৯ তারিখে জোহেন্সবার্গে অনুষ্ঠিত প্রথম টেস্টের প্রথম ইনিংসে কুয়ান ম্যাকার্থি’র বলে লেগ বিফোর উইকেট (এলবিডব্লিউ) হবার পূর্বে ১৪ রান তোলেন। দক্ষিণ আফ্রিকা ফলো-অনে পড়লে তিনি তিন ক্যাচ নেন যাতে অস্ট্রেলিয়া ইনিংস ও ৮৫ রানে জয় পায়। কেপটাউনে অনুষ্ঠিত দ্বিতীয় টেস্টে স্যাগার্স একবার ব্যাট করার সুযোগ পান। প্রথম ইনিংসে অস্ট্রেলিয়া ৫২৬ রানে ডিক্লেয়ার করে। দক্ষিণ আফ্রিকা ফলো-অনে পড়ে (ধারাবাহিকভাবে দুইবার ব্যাটিং) ও আট উইকেটে পরাজিত হয়। খেলায় তিনি চার ক্যাচসহ দক্ষিণ আফ্রিকার প্রথম ইনিংসে কলিন ম্যাককুলের বলে তিন স্ট্যাম্পিং করেন। এছাড়াও তিনি তৃতীয় টেস্টে দুই ক্যাচ ও এক স্ট্যাম্পিং করেন এবং প্রথম ইনিংস দুই রান তোলেন। দ্বিতীয় ইনিংসে ব্যাটিংয়ের সুযোগ না পেলেও অস্ট্রেলিয়া পাঁচ উইকেটে জয় পায়। পুণরায় জোহেন্সবার্গে অনুষ্ঠিত চতুর্থ টেস্টের প্রথম ইনিংসে স্যাগার্স পাঁচ রানে অপরাজিত ছিলেন এবং খেলা ড্র হওয়ায় তাঁর ব্যাটিংয়ের প্রয়োজন পড়েনি। খেলায় তিনি দুই ক্যাচ নিয়েছিলেন।


title: রন স্যাগার্স

text: পোর্ট এলিজাবেথের সেন্ট জর্জেস পার্ক এলাকায় অবস্থিত ক্রুসেডার্স গ্রাউন্ডে ৩ থেকে ৬ মার্চ, ১৯৫০ তারিখে পঞ্চম টেস্ট অনুষ্ঠিত হয়। প্রথম ইনিংসে অপরাজিত চার রান করার পর স্যাগার্স দুই ক্যাচ ও চার স্ট্যাম্পিং করেন যাতে অস্ট্রেলিয়ার ৫৪৯ রানের লক্ষ্যে পৌঁছতে দক্ষিণ আফ্রিকা ১৫৮ ও ১৩২ রানে অল-আউট হয়। খেলায় অস্ট্রেলিয়া ইনিংস ও ২৫৯ রানে জয়ী হবার পাশাপাশি ৪-০ ব্যবধানে টেস্ট সিরিজ জয় করে। কিন্তু টলনের দলে প্রত্যাবর্তনের প্রেক্ষিতে জাতীয় দলে খেলার আর সুযোগ ঘটেনি তাঁর। স্যাগার্স একবার কট, স্ট্যাম্পড একবার ও একবার লেগ বিফোর উইকেটে আউট হলেও কখনও আন্তর্জাতিক ক্রিকেটে বোল্ড হননি। আন্তর্জাতিক খেলোয়াড় হিসেবে তিনি তাঁর চূড়ান্ত মৌসুমে প্রথম-শ্রেণীর ক্রিকেটে ১৩.৮৭ গড়ে ১১১ রানসহ ৩০ ক্যাচ ২০ স্ট্যাম্পিং করেন যা এক বর্ষপঞ্জীতে তাঁর সর্বোচ্চ। পুণরায় তিনি টলনের স্থলাভিষিক্ত হলেও খেলার মান পড়ে যাওয়ায় ১৯৫২ সালে ওয়েস্ট ইন্ডিজ ক্রিকেট দলের বিপক্ষে খেলার জন্য জিল ল্যাংলি তাঁর পরিবর্তে দলে অন্তর্ভুক্ত হন। ১৯৫১ সালে প্রথম-শ্রেণীর ক্রিকেট থেকে অবসর নেন তিনি এবং ১৯৮৭ সালে নিউ সাউথ ওয়লসের হারবোর্ড এলাকায় তাঁর দেহাবসান ঘটে।


title: নীলগিরি পার্বত্য রেল

text: নীলগিরি পাৰ্বত্য রেল ১৯০৮ সালে বৃটিশ সরকার দ্বারা প্ৰতিষ্ঠিত ভারতের তামিলনাডু রাজ্যের একটি মিটারগজ রেলসেবা। শুরুতে মাদ্ৰাজ রেলওয়ে এই রেলসেবা পরিচালনা করছিল। এটা এখনো বাষ্পীয় ইঞ্জিনে সেবা দেয়। নীলগিরি পাৰ্বত্য রেল বৰ্তমানে দক্ষিণ রেলওয়ের নব-গঠিত চালেম ডিভিশনের অন্তৰ্গত। ২০০৫ সালে ইউনেস্কো এই রেলকে বিশ্ব ঐতিহ্যবাহী স্থান মৰ্যাদা দেয় এবং ১৯৯৯ সালে বিশ্ব ঐতিহ্যবাহী স্থানের মৰ্যাদা পাওয়া দার্জিলিং হিমালয়ান রেলওয়ের সাথে একসঙ্গে ভারতের পার্বত্য রেল নামের একটা নতুন শ্ৰেণীতে অন্তৰ্ভূক্ত করে।" 'দিল ছে' নামের হিন্দী ছবিতে শাহরুখ খানের অভিনয় করা বিখ্যাত 'চেইয়া চেইয়া' গানটি নীলগিরি পাৰ্বত্য রেলে চিত্ৰায়ন করা হয়েছিল।


title: নীলগিরি পার্বত্য রেল

text: নীলগিরি পাৰ্বত্য রেল ১ মিটার এর একটা মিটারগজ রেলপথ। মেট্টুপালায়াম এবং কুনুর স্টেশনের মধ্যে পথপারাপারের ওপর ব্রডগেজ পদ্ধতি ব্যবহার করা হয়েছে। নীলগিরি পাৰ্বত্য রেলে এই রেক এবং পিনিয়ন মূলত ব্যবহার করা হয়।


title: ২০১৫-১৬ ওয়েস্ট ইন্ডিজ ক্রিকেট দলের অস্ট্রেলিয়া সফর

text: ওয়েস্ট ইন্ডিজ ক্রিকেট দল পূর্ব নির্ধারিত সময়সূচী মোতাবেক ২ ডিসেম্বর, ২০১৫ তারিখ থেকে ৭ জানুয়ারি, ২০১৬ পর্যন্ত অস্ট্রেলিয়া সফর করে। সফরে দলটি স্বাগতিক অস্ট্রেলিয়া ক্রিকেট দলের বিপক্ষে দুইটি প্রস্তুতিমূলক খেলাসহ তিনটি টেস্টে অংশ নেয়। অস্ট্রেলিয়া ২-০ ব্যবধানে সিরিজ জয় করে ও ফ্রাঙ্ক ওরেল ট্রফি নিজেদের দখলে রাখে। সিরিজের সেরা খেলোয়াড় হিসেবে এ্যাডাম ভোজেস রিচি বেনো পদক লাভ করেন।


title: দৈনিক জনমভূমি (অসমীয়া পত্রিকা)

text: দৈনিক জনমভূমি () হচ্ছে একটি অসমীয়া ভাষার দৈনিক পত্রিকা। যোরহাটর তুলসী নারায়ণ শৰ্মা রোডে অবস্থিত "জনমভূমি গ্ৰুপ অব পাব্লিকেশ্যন" নামের প্ৰতিষ্ঠানটি এই দৈনিক পত্রিকাটি প্ৰকাশ করে। এই দৈনিক পত্রিকাটি সমসাময়িকভাবে গুয়াহাটি, যোরহাট এবং তিনিচুকীয়া থেকে প্ৰকাশ করা হয়। ১৯৭২ সালে দৈনিক জনমভূমি পত্রিকাটি প্ৰথম প্ৰকাশ পায়। ২০০৪ সাল থেকে পত্রিকাটির দ্বিতীয় সংস্করণ গুয়াহাটি এবং তৃতীয় সংস্করণটি তিনিচুকীয়া থেকে প্ৰকাশ করা হচ্ছে।


title: দৈনিক জনমভূমি (অসমীয়া পত্রিকা)

text: ১৯৭২ সালে যোরহাট থেকে দৈনিক জনমভূমি পত্রিকাটি প্ৰথম প্ৰকাশ পায়। কনক চন্দ্ৰ ডেকা এবং দেবেশ্বর শৰ্মা যৌথভাবে এটা প্ৰতিষ্ঠা করেছিলেন। প্ৰথমে পত্রিকাটি কেবল যোরহাট থেকে প্ৰকাশ পেয়েছিল। পত্রিকাটির প্ৰচলন এবং জনপ্ৰিয়তার প্ৰতি লক্ষ্য রেখে বৰ্তমানে এটা একসাথে তিনিচুকীয়া, যোরহাট এবং গুয়াহাটি থেকে প্ৰকাশ করা হয়।


title: দৈনিক জনমভূমি (অসমীয়া পত্রিকা)

text: এই পত্রিকাটি অসমকে কেন্দ্ৰ করে সমগ্ৰ উত্তর পূর্ব ভারতের বিষয়ে সাথে সামান্য পরিমানে আন্তৰ্জাতিক খবর, আলোকচিত্ৰ ইত্যাদি পরিবেশন করে আসছে। বৰ্তমানে দৈনিক জনমভূমির ইণ্টারনেট সংস্করণ উপলব্ধ হয়েছে। এটির ইণ্টারনেট সংস্করণ বিনামূল্যে এবং বিশ্বের যেকোনো জায়গা থেকে পড়া যায়।


title: দৈনিক জনমভূমি (অসমীয়া পত্রিকা)

text: পত্রিকাটিতে সাধারনত ১৪টা পৃষ্ঠা সন্নিবিষ্ট থাকে। প্ৰত্যেক পৃষ্ঠা অনুযায়ী খবরের প্ৰকারবেধের শ্ৰেণীকরণ করা হয়। পৃষ্ঠাসমূহ সাধারণত আঞ্চলিক খবর , সম্পাদকীয় আলোচনা, সাহিত্য, আন্তৰ্জাতিক খবর , খেলা-ধূলা ইত্যাদি বিভাগে বিভক্ত থাকে।


title: দৈনিক জনমভূমি (অসমীয়া পত্রিকা)

text: পত্রিকাটি প্রধানত সংবাদপত্রের বাহিরেও, সময়ে সময়ে কিছু বিনোদনী প্ৰকাশ করে আসছে, তাদের মধ্যে উল্লেকযোগ্য হচ্ছে:


title: বেইজিং বিশ্ববিদ্যালয়

text: বেইজিং বিশ্ববিদ্যালয় (চীনা ভাষায়: , ফিনইন: Běijīng Dàxué "পেইচিং তাশুয়ে" নামেও পরিচিত) চীনের একটি গুরুত্বপূর্ণ গবেষণাধর্মী বিশ্ববিদ্যালয় যা দেশটির রাজধানী বেইজিং শহরে অবস্থিত। বিশ্ববিদ্যালয়টি সি৯ লীগের সদস্য। ১৮৯৮ সালে প্রাচীন তাইশুয়ে অথবা গুওসিচিয়েন (Guozijian) অথবা রাজকীয় অ্যাকাডেমীর সংস্কার হিসেবে "ইমপেরিয়াল ইউনিভার্সিটি অফ পিকিং" নামে প্রতিষ্ঠিত এই বিশ্ববিদ্যালয় চীনের প্রথমদিকের আধুনিক সরকারি বিশ্ববিদ্যালয়গুলির মধ্যে একটি। প্রতিষ্ঠাকালীন সময়ে এটি চীনের শিক্ষাব্যবস্থার সর্বোচ্চ প্রশাসনের দায়িত্ব পালন করে। ১৯২০ সালের মধ্যে এটি প্রগতিশীল চিন্তাধারার কেন্দ্র হয়ে ওঠে। ছিংহুয়া বিশ্ববিদ্যালয়ের পাশাপাশি এটিও চীনের মূল ভূখন্ডে ধারাবাহিকভাবে শীর্ষসারির একটি বিশ্ববিদ্যালয়। শিক্ষার পাশাপাশি, বেইজিং বিশ্ববিদ্যালয় এর ক্যাম্পাসের মাঠগুলো এবং এটির প্রথাগত চীনা স্থাপত্যের সৌন্দর্যের জন্য বিশেষভাবে পরিচিত।


title: বেইজিং বিশ্ববিদ্যালয়

text: এই প্রতিষ্ঠান তাঁর ইতিহাসে অনেক অগ্রগামী আধুনিক চীনা চিন্তাবিদের অবস্থান হয়েছে এবং পাঠদান করেছে। তাঁদের মধ্যে রয়েছেন: লু জুন, মাও সেতুং, গু হংমিং, হু শিহ, লি ডাচাও, এবং চেন ডুজিউ। চীনের নতুন সংস্কৃতি আন্দোলনের সূত্রপাত, চৌঠা মে আন্দোলন, ১৯৮৯ সালে তিয়েনআমেন চত্বরে বিক্ষোভ এবং অন্যান্য গুরুত্বপূর্ণ ঘটনায় বেইজিং বিশ্ববিদ্যালয়ের প্রভাব রয়েছে।


title: বেইজিং বিশ্ববিদ্যালয়

text: ১৮৯৮ সালের ৩ জুলাই প্রতিষ্ঠার সময় প্রতিষ্ঠানটি ইমপেরিয়াল ইউনিভার্সিটি অফ বেইজিং নামে পরিচিত ছিল ()। একশ দিনের সংস্কারের অংশ হিসেবে প্রাচীন তাইক্সু অথবা গুওযিজিয়ান অথবা ইমপেরিয়াল একাডেমীর সংস্কার হিসেবে এই প্রতিষ্ঠান প্রতিষ্ঠিত হয়। ১৯১২ সালে জিনহাই বিপ্লবের পরে ইমপেরিয়াল ইউনিভার্সিটির নাম পরিবর্তন করে রাখা হয় "ন্যাশনাল বেইজিং ইউনিভার্সিটি " (). ১৯১৭ সালের ৪ জানুয়ারি বিখ্যাত জ্ঞানী চাই ইউয়ানপেই বিশ্ববিদ্যালয়ের সভাপতি নিযুক্ত হন এবং তিনি ১৪টি ডিপার্টমেন্ট ও ২০০০ শিক্ষার্থীর অন্তর্ভুক্তি ঘটিয়ে বিশ্ববিদ্যালয়টিকে চীনে উচ্চ শিক্ষার বৃহত্তম প্রতিষ্ঠানে রুপান্তরে সাহায্য করেন। একাডেমীক স্বাধীনতার জার্মান মডেলে অনুপ্রাণিত হয়ে চাই বুদ্ধিগত দিক থেকে বৈচিত্র্যময় শিক্ষকমণ্ডলী নিয়ে আসেন যাদের মধ্যে ছিলেন হু শিহ, চেন ডুজিউ এবং লু জুন। ১৯১৯ সালে বেইজিং বিশ্ববিদ্যালয়ের শিক্ষার্থীরা চৌঠা মে আন্দোলন শুরু করে। বেইয়াং সরকার আন্দোলন থামানোর জন্য বেইজিং বিশ্ববিদ্যালয় ক্যাম্পাস সিলগালা করলে চাই পদত্যাগ করেন। ১৯২০ সালে নানকিং বিশ্ববিদ্যালয়ের সাথে বেইজিং বিশ্ববিদ্যালয় প্রথম চীনা বিশ্ববিদ্যালয় হিসেবে মেয়ে শিক্ষার্থী ভর্তি করে। (১৯২০ সালে বেইজিং বিশ্ববিদ্যালয় প্রথম কয়েকজন মেয়ে অডিট শিক্ষার্থী ভর্তি করে কিন্তু ফরমাল শিক্ষার্থী ভর্তি করেনি এবং নানকিং বিশ্ববিদ্যালয় ৮ জন ফরমাল শিক্ষার্থী এবং ৫০ জন অডিট শিক্ষার্থী গ্রহণ করে যার ফলে ছেলে ও মেয়েদের একত্রে পড়ান হয় এমন বিশ্ববিদ্যালয় থেকে প্রথম চীনা নারী স্নাতক ছিল নানকিং বিশ্ববিদ্যালয়ের।)


title: বেইজিং বিশ্ববিদ্যালয়

text: ১৯৩৭ সালে চীন-জাপান যুদ্ধ শুরু হওয়ার পর (যার ফলে জাপানের নিয়ন্ত্রণ পূর্ব চীন পর্যন্ত বিস্তার লাভ করে) বেইজিং বিশ্ববিদ্যালয় চ্যাংসায় স্থানান্তরিত হয়ে যায় এবং টিসিংহুয়া বিশ্ববিদ্যালয় এবং নানকিং বিশ্ববিদ্যালয়ের সাথে মিলিত হয়ে চ্যাংসা অস্থায়ী বিশ্ববিদ্যালয় গঠন করে। ১৯৩৮ সালে বিশ্ববিদ্যালয় তিনটি আবার স্থানান্তরিত হয় এবং এবার কুনমিং যেয়ে ন্যাশনাল সাউথওয়েস্টার্ন এসোসিয়েটেড ইউনিভার্সিটি গঠন করে। দ্বিতীয় বিশ্বযুদ্ধের পর ১৯৪৬ সালে বেইজিং বিশ্ববিদ্যালয় আবার বেইজিং-এ ফিরে আসে। ঐ সময়ে বিশ্ববিদ্যালয়টিতে ৬টি অনুষদ (আর্টস, বিজ্ঞান, আইন, মেডিসিন, প্রকৌশল ও কৃষি) ও মানবিকের জন্য একটি রিসার্চ ইন্সটিটিউট ছিল। শিক্ষার্থী ভর্তির সংখ্যা তিন হাজারে গিয়ে দাড়ায়।


title: বেইজিং বিশ্ববিদ্যালয়

text: ১৯৪৯ সালে চীন প্রজাতন্ত্র প্রতিষ্ঠিত হওয়ার পর বেইজিং বিশ্ববিদ্যালয়কে এর “ন্যাশনাল” উপাধি হারাতে হয় এটা বোঝানোর জন্য যে নতুন সমাজতান্ত্রিক ব্যবস্থায় সমস্ত বিশ্ববিদ্যালয় হবে সরকারি। ১৯৫২ সালে চীন সরকার এর উচ্চ শিক্ষা খাতকে পুনঃগঠনের সিদ্ধান্ত নেয় এবং নির্দিষ্ট বিশ্ববিদ্যালয়ের অধীনে নির্দিষ্ট বিষয় রাখার সিদ্ধান্ত নেয়। এর ফলে টিসিংহুয়া বিশ্ববিদ্যালয় ও ইয়েঞ্চিং বিশ্ববিদ্যালয়ের বিজ্ঞান অনুষদ বেইজিং বিশ্ববিদ্যালয়ের অধীনে আসে। একই সময়ে বেইজিং বিশ্ববিদ্যালয়কে আইন, মেডিসিন, প্রকৌশল ও কৃষি অনুষদ হারাতে হয় যেগুলো অন্য বিশ্ববিদ্যালয়ে স্থানান্তরিত হয় অথবা নতুন কলেজে অন্তর্ভুক্ত করা হয়। ইয়েঞ্চিং বিশ্ববিদ্যালয় বন্ধ হতে হয় এবং বেইজিং বিশ্ববিদ্যালয় ডাউনটাউন বেইজিং থেকে ইয়েঞ্চিং বিশ্ববিদ্যালয় ক্যাম্পাসে এসে পরে।


title: বেইজিং বিশ্ববিদ্যালয়

text: বেইজিং বিশ্ববিদ্যালয়ে সাংস্কৃতিক বিপ্লবের প্রথম আঘাত লাগে ১৯৬৬ সালে এবং ১৯৬৬ এবং ১৯৭০ এর মাঝে শিক্ষা কার্যক্রম বন্ধ থাকে।


title: বেইজিং বিশ্ববিদ্যালয়

text: ২০০০ সালে বেইজিং মেডিকেল ইউনিভার্সিটিকে বেইজিং বিশ্ববিদ্যালয়ে অন্তর্ভুক্ত করা হয় এবং বেইজিং বিশ্ববিদ্যালয় স্বাস্থ্যবিজ্ঞান ক্যাম্পাসে পরিণত হয়। বর্তমানে বেইজিং বিশ্ববিদ্যালয়ের অধীনে ৮টি হাসপাতাল ও ১২টি শিক্ষা হাসপাতাল আছে।


title: বেইজিং বিশ্ববিদ্যালয়

text: ২০০১ সালে বেইজিং বিশ্ববিদ্যালয় ইউয়ানপেই প্রোগ্রাম শুরু করে যা ২০০৭ সালে ইউয়ানপেই কলেজ নামে দাপ্তরিক রূপ লাভ করে। বিশ্ববিদ্যালয়ের প্রাক্তন সভাপতি চাই ইউয়ানপেই এর সম্মানে এমন নামকরণ করা হয়েছে। কলেজটি নির্বাচিত ছাত্রদের জন্য স্নাতকপূর্ব প্রগতিশীল প্রোগ্রাম (আন্ডারগ্র্যাজুয়েট লিবারেল প্রোগ্রাম) আয়োজন করে।


title: বেইজিং বিশ্ববিদ্যালয়

text: ২০০১ সালে বেইজিং বিশ্ববিদ্যালয় শেনজেনে দূরবর্তী ক্যাম্পাস স্থাপন করে। এই ক্যাম্পাসেই ২০০৪ সালে দ্বিতীয় বিজনেস স্কুল প্রতিষ্ঠা করা হয়।


title: বেইজিং বিশ্ববিদ্যালয়

text: ২০১৪ সালে বেইজিং বিশ্ববিদ্যালয় iইয়েঞ্চিং স্কলার নামে একটি নতুন বৈশ্বিক নেতৃত্বের স্নাতক কর্মসূচি ২০১৫ সালে শুরু করার পরিকল্পনা হাতে নেয় যা ক্যাম্পাসের কেন্দ্রে সাম্প্রতিক সময়ে নির্মিত আবাসিক ইয়েঞ্চিং একাডেমীতে অবস্থিত। এই কর্মসূচির আওতায় ১০০ এলিট শিক্ষার্থীকে মাস্টার ডিগ্রীর জন্য সংশ্লিষ্ট লেখাপড়ায় একবছরের সম্পূর্ণ বৃত্তি দিবে।


title: বেইজিং বিশ্ববিদ্যালয়

text: ২০১৪ সালে বেইজিং বিশ্ববিদ্যালয় ২০১৫ সালে শুরু করার জন্য পরিকল্পিত এশিয়ান ফিউচার লিডার্স স্কলারশিপ কর্মসূচিতে যুক্ত হয়। এই কর্মসূচির আওতায় পূর্ব এশিয়ার ১০০ জন শিক্ষার্থীকে বেইজিং বিশ্ববিদ্যালয়সহ এশিয়ার বেশ কয়েকটি খ্যাতনামা বিশ্ববিদ্যালয়ে এমবিএ অথবা এমপিএ করার জন্য সম্পূর্ণ বৃত্তি দেয়া হয়।


title: বেইজিং বিশ্ববিদ্যালয়

text: বেইজিং বিশ্ববিদ্যালয় চীনের একটি জাতীয় পর্যায়ের প্রধান বিশ্ববিদ্যালয়। বিশ্ববিদ্যালয়টি ৩০টি কলেজ এবং ১২টি বিভাগ, স্নাতকপূর্ব শিক্ষার্থীদের জন্য ৯৩টি বিষয়, দ্বিতীয় ব্যাচেলর ডিগ্রীর জন্য ২টি বিষয়, মাস্টার ডিগ্রীর জন্য ১৯৯টি বিষয় এবং ডক্টরাল শিক্ষার্থীদের জন্য ১৭৩টি বিষয় নিয়ে গঠিত। মৌলিক বিজ্ঞানে গবেষণা ও পাঠদানের পাশাপাশি বিশ্ববিদ্যালয়টি ফলিত বিজ্ঞানে গবেষণা ও পাঠদানে উন্নয়ন ঘটিয়েছে।


title: বেইজিং বিশ্ববিদ্যালয়

text: বর্তমানে বিশ্ববিদ্যালয়টিতে ২১৬টি রিসার্চ ইন্সটিটিউট এবং গবেষণা কেন্দ্র, ২টি জাতীয় প্রকৌশল গবেষণা কেন্দ্র, ৮১টি জাতীয় গুরুত্বপূর্ণ বিষয়, ১২টি জাতীয় গুরুত্বপূর্ণ গবেষণাগার। ৪.৫ মিলিয়ন গ্রন্থ বিশ্ববিদ্যালয় গ্রন্থাগারকে এশিয়ার বৃহত্তম গ্রন্থাগারে পরিণত করেছে।


title: বেইজিং বিশ্ববিদ্যালয়

text: রাষ্ট্রের আধুনিকায়নের চাহিদার কথা মাথায় রাখে বিশ্ববিদ্যালয়টি এর মৌলিক বৈজ্ঞানিক গবেষণার সাথে উচ্চশিক্ষিত জ্ঞানী ও পেশাদারিত্বে দক্ষ ব্যক্তিবর্গের প্রশিক্ষণের সমন্বয় করেছে। বেইজিং বিশ্ববিদ্যালয়, জর্জিয়া ইন্সটিটিউট অফ টেকনোলজি এবং ইমোরি বিশ্ববিদ্যালয় যৌথভাবে ওয়ালেস এইচ. কৌল্টার ডিপার্টমেন্ট অফ বায়োমেডিকেল ইঞ্জিনিয়ারিং প্রোগ্রাম পরিচালনা করে যা যুক্তরাষ্ট্রের র্যাংয়কিং-এ দ্বিতীয় অবস্থানে রয়েছে।


title: বেইজিং বিশ্ববিদ্যালয়

text: বিশুদ্ধ ও ফলিত বিজ্ঞানসমূহ, সমাজবিজ্ঞান, মানবিক, ব্যবস্থাপনা ও শিক্ষা প্রভৃতি জ্ঞানের বিভিন্ন শাখা নিয়ে বেইজিং বিশ্ববিদ্যালয় শিক্ষা ও গবেষণার কেন্দ্রে পরিণত হয়েছে।


title: বেইজিং বিশ্ববিদ্যালয়

text: গত শতাব্দীতে বেইজিং বিশ্ববিদ্যালয়ের ৪০০ শিক্ষার্থী পরবর্তীতে চীনের অন্যান্য গুরুত্বপূর্ণ বিশ্ববিদ্যালয়ের প্রেসিডেন্ট হয়েছেন। যাদের মধ্যে আছেন টিসিংহুয়ার প্রাক্তন প্রেসিডেন্ট লুও জিয়ালুন, রেন্মিন বিশ্ববিদ্যালয়ের প্রেসিডেন্ট ইউয়ান বাওহুয়া, ঝেজিয়াং বিশ্ববিদ্যালয়ের প্রেসিডেন্ট কিয়ান সানকিয়াং, ফুদান বিশ্ববিদ্যালয়ের প্রেসিডেন্ট চ্যাং চিরাং, নাঙ্কাই বিশ্ববিদ্যালয়ের প্রেসিডেন্ট ট্যাং ওয়েইজাও, চাইনিজ ইউনিভার্সিটি অফ সাইন্স অ্যান্ড টেকনোলজির প্রেসিডেন্ট গুয়ান ওয়েইয়ান এবং আরও অনেকে।


title: বেইজিং বিশ্ববিদ্যালয়

text: অসংখ্য স্থানীয় র্যাং কিং টিসিংহুয়া বিশ্ববিদ্যালয়ের সাথে বেইজিং বিশ্ববিদ্যালয়কে চীনের সর্বশ্রেষ্ঠ বিশ্ববিদ্যালয় হিসেবে গণ্য করেছেন। ২০১৫ সালে চাইনিজ ইউনিভার্সিটি অ্যালামনাই অ্যাসোসিয়েশন এবং চায়না এডুকেশন সেন্টার যৌথভাবে এই বিশ্ববিদ্যালয়কে চীনের সর্বশ্রেষ্ঠ বিশ্ববিদ্যালয় হিসেবে চিহ্নিত করে।


title: বেইজিং বিশ্ববিদ্যালয়

text: "ইউএস নিউজ অ্যান্ড ওয়ার্ল্ড রিপোর্ট" বেইজিং বিশ্ববিদ্যালয়কে বিশ্বে ৪১ তম, চীনে ১ম এবং এশিয়ায় ২য় ঘোষণা করে। "টাইমস হায়ার এডুকেশন অ্যান্ড এমারজিং ইকোনোমিকস" এর সূচনাকালেই এটি শীর্ষস্থান লাভ করে।


title: জোডিয়াক সেটল্

text: জোডিয়াক সেটল্ বা রাশিচক্র সিংহাসন মুলত একটি চেয়ার বা সিংহাসন যা রাশিচক্রকে মুল বিষয় ধরে তৈরী ও চিত্রায়িত করা হয়েছে। জোডিয়াক ইংরেজী শব্দ (Greek: ζῳδιακός, zōidiakos) যার অর্থ রাশিচক্র। এবং সাধারণত নিচে বাক্স যুক্ত চেয়ারকে সেটল্ বলা হয়। ইংরেজ স্থপতিও নকশাবিদ উইলিয়াম বার্গেস নিজস্ব ব্যবহারের জন্য এই সেটল্টির নকশা করেন এবং পরবর্তিকালে ১৮৬৯ থেকে ১৮৭১ এর মাঝে সেটল্টি তৈরী করান। কাঠের তৈরী এই সেটল্টি নকশা করার সময় বার্গেস বিষয়বস্তু রাশিচক্রকে বেছে নেয়ার মুল কারণ বার্গেস চেয়েছিলেন তার বাড়ির সকল আসবাবপত্রে এমনভাবে চিত্রায়িত ও তৈরী করতে যাতে বাড়ীর প্রত্যেক আসবাবপত্রে কোন না কোন গল্প লুকিয়ে থাকুক। তাই বার্গে‌স তার বাড়ির সকল আসবাপত্রে বিভিন্ন বিষয় এ চিত্রাংকন করেছিলেন। জোডিয়াক সেটল্ এর ছবিটি ১৮৮৫ তে প্রকাশিত হয়। ছবিটি বার্গে‌স এর শালা রিচার্ড পপপ্লিউওয়েল পুল্লানের বাকিংহামের বাড়ি থেকে নেয়া।


title: জোডিয়াক সেটল্

text: সেটল্‌টি কাঠের বসার আসন ও শামিয়ানা রয়েছে। কাচের স্ফটিক খচিত করে সেটল্‌টিকে অলংকার করা হয়েছিল । এটি বার্গেস এর তৈরী একমাত্র সেটল্ যা একটি ইতালিও রেনেসা কৌচকে উপমিত করে। বার্গে‌স তার চেয়ারের নকশায় ফরাসি এবং ইংরেজ শিল্পের গথিক (দ্বা‌দশ থেকে ষোড়শ শতাব্দী পর্যন্ত পস্চি‌মা ইউরোপে প্রচলিত স্থাপত্যরীতি) প্রভাব রয়েছে। যেমনটা ইতালির রেনেসা কালে শিল্পকর্ম নকশা করার সময় করা হত।


title: জোডিয়াক সেটল্

text: চিত্রশিল্পী হেনরি স্টাসি মার্কস রাশিচক্র ও সৌরজগৎকে কেন্দ্র করে সেটল্-এর মাঝের তক্তাটি চিত্রায়িত করেছিলেন। চিত্রে একটি সূর্যের চারপাশে রাশি চক্রের প্রতিক গুলকে এমনভাবে চিত্রায়িত করা হয়েছে যেন তারা নৃত্য করছে। সুর্যের ডানপাশে রয়েছে সিংহ রাশি,কন্যা রাশি, মিথুন রাশি, মেষ রাশি, কর্কট রাশি, এবং বৃষ রাশি। এবং সুর্যের বাম পাশে রয়েছে তুলা রাশি, বৃশ্চিক রাশি, ধণু রাশি, মকর রাশি, কুম্ভ রাশি, এবং মীন রাশি।সৌরজগতের গ্রহ গুলকে সেটল্ এর একপাশে সংগীত শিল্পী আকারে চিত্রায়িত করা হয়েছে। উল্লেখ্য যে সেটল্ এর গায়ে গ্রহ গুলোর সাথে সেন্ট সেসিলিয়া এবং আর একজন নারী মুর্তির ছবি চিত্রায়িত করা হয়েছে। এর ব্যাখা সরুপ লাতিন ভাষায় সেন্ট সেসিলিয়া বলেছিলেন, "নকশাবিদ বার্গেস ১৮৬৯ সালের পরিত্রাণের সময় আমাকে সেখানে উপস্থিত করেছিলেন, যেভাবেই হোক উনি ১৮৭০ সালের পরিত্রাণের সময় আমার চিত্র অংকণ করেছিলেন"।


title: জোডিয়াক সেটল্

text: সেটল্ টির প্রকৃত তৈরী কারকের পরিচয় জানা যায়নি। তবে অনেকেই মনে করেন হার্লা‌ন্ড এবং ফিশার যারা বার্গে‌স এর অন্যান্য আসবাবপত্র তৈরী করেছিলেন তারা এই সিংহাসন তৈরী করেন। আবার অনেকে মনে করেন বার্গে‌স এর টাওয়ার হাউস এর বৈঠক খানার আসবাবপত্র তৈরী কারক জন ওয়াল্ডেন এই সেটল্‌টি তৈরী করেন।


title: জোডিয়াক সেটল্

text: সেটল্‌টি তৈরী করার পর বার্গে‌স তার নিজের ঘরে রেখেছিলেন এবং পরবর্তি কালে বার্গে‌স তার হলান্ড পার্কে‌র বাড়ি টাওয়ার হাউসে বৈঠকখানায় সরিয়ে নেন। আসবাপত্রের মত উনি নিজেই টাওয়ার হাউস এর নকশা করেছিলেন। জোডিয়াক সেটল্ টি পরবর্তি‌তে কবি জন বেটজেমান-এর কাছে ছিল। এক পর্যা‌য়ে সেটল্‌টি উপন্যাসিক ইভেলাইন ওয়াহ-এর কাছে হস্তান্তর করা হয়। বর্ত‌মানে সেটল্ টি বেডফোর্ড এর হিগিন্স আর্ট গ্যালারি ও মিউজিয়ামের সংগ্রহে রয়েছে।


title: জোডিয়াক সেটল্

text: বার্গেস নিজে সেটল্‌টির নকশা করেন এবং লন্ডনে ১৫,বাকিংহাম এর নিজের বাড়ির নিজের ঘরে রেখেছিলেন। ১৮৭৮ এর দিকে বার্গেস যখন তার হলান্ড পার্কের বাড়ি টাওয়ার হাউস এ প্রথম বসবাস শুরু করেন তখন সেটল্ টি বাকিংহামের বাড়ি থেকে টাওয়ার হাউস এ নিয়ে আসেন। সেটল্‌টি টাওয়ার হাউস এর বৈঠক খানার জানালার বিপরীত পাশে রাখা ছিল। জোডিয়াক সেটল্ এর মত বার্গেস নিজেই টাওয়ার হাউসের নকশা করেছিলেন এবং ১৮৮১ সালে তার মৃতুএর পুর্ব পর্যন্ত এ নকাশার কাজ অব্যাহত ছিল। বার্গেসের মৃতুর কারণে বৈঠকখানার অলংকরন অসম্পুর্ন থেকে যায়।


title: জোডিয়াক সেটল্

text: বার্গেসের মৃতুর পর টাওয়ার হাউসের মালিকানা তার শালা পুল্‌লান এবং তারপরে ১৯২০ সালে কর্নেল টি. এইচ.মিনশাল টাওয়ার হাউস এর মালিকানা পান। ১৯৩৩ সালে মিনশাল জোডিয়াক সেটল্ ও টাওয়ার হাউসের অন্যান্য আসবাবপত্র বিক্রি এর প্রস্তাব দেন কিন্তু জোডিয়াক সেটল্‌টি অবিক্রিত অবস্থায় থেকে যায়। ১৯৩৩ সাল থেকে টাওয়ার হাউস এর মালিকানা কর্নেল ই. আর. বি গ্রাহাম ও তার স্ত্রী এর কাছে হস্তান্তর করা হয়। পরবর্তীতে রানী ভিক্টোরিয়ার সময়কালে গথিক নকশাবিদ দের পুনর্জাগরনের একজন বিজয়ী, ইংরেজ কবি জন বেটজেমান এর সাথে কর্নেল গ্রাহামের বন্ধুত্ত্ব হয় এবং ১৯৬২ সালে গ্রাহামের স্ত্রী এর মৃত্যু এর পর জন বেটজেমান টাওয়ার হাউসের কিছু আসবাবপত্র সহ টাওয়ার হাউসে দুই বছর লীজে বসবাস করেন। পরবর্তীকালে কবি জন বেটজেমান জোডিয়াক সেটল্‌টি সেইসাথে নারসি্‌সসাস ওয়াশ স্টান্ড এবং ফিলোসফি কেবিনেট টি তার উপন্যাসিক বন্ধু ইভেলাইন ওয়াহ কে দিয়ে দেন। এটা ধারণা করা হয় বেটজেমান তার স্ত্রীকে শান্ত করার জন্য ওয়াহকে শিল্পকর্ম গুলো দিয়ে দিয়েছিলেন। কেননা জন এর স্ত্রী গথিক রিভাইভালের সময়কার চিত্রায়িত আসবাবপত্র এর মূল্যায়ন করতেন না।


title: জোডিয়াক সেটল্

text: ১৯৬৫ এর জুলাইতে ওয়াহ তার মেয়ে মার্গারেট হারবার্ড এর কাছে লেখা এক চিঠি তে জোডিয়াক সেটল্ এর কথা উল্লেখ করেছিলেন। ওয়াহ বলেছিলেন সেটল্ টি "জানালা ও সকালবেলায় বসার ঘরের মাঝে ভালই লাগছে"। ২০১১ সালে সেটল্‌টি হিগিন্স আর্ট গ্যালারি ও মিউজিয়ামের তত্ত্বধানে আসার পুর্বে পর্যন্ত ওয়াহ পরিবারের কাছেই শোভা পেয়েছিল। ফিলোসফি কেবিনেট টি বর্তমানে এ্যান্ড্রিউ লয়েড-এর ব্যক্তিগত সংগ্রহে রয়েছে। এবং ওয়াশ স্টান্ডটি হিগিন্স আর্ট গ্যালারি ও মিউজিয়ামের সংগ্রহে রয়েছে।


title: জোডিয়াক সেটল্

text:
আরসিইডব্লিএ (reviewing comitte on the export of Works of Art And Objects of Cultural)-এর দ্বারা একটি অস্থায়ী রপ্তানি হোটেল স্থায়ীভাবে স্থাপন করা হয়েছিলো। RCEWA ইংলান্ডের আর্টস কাউন্সিলের একটি অংশ হিসেবে সংস্কৃতি গণমাধ্যম এবং খেলাধুলা এর সচিবকে এ বিষয়ে বিষয়ে রপ্তানিমূলক পন্যের ওপর সবাইকে উৎসাহী করার জন্য পরামর্শ প্রদান করেন।
এ সুত্র ধরে পরবর্তী কালে সেটল্ টি বেডফোর্ড এর হিগিন্স আর্ট গ্যালারি ও মিউজিয়ামের সাহায্যে ন্যাশনাল হ্যারিটেজ ফান্ডের কাছে থেকে ৪৮০,০০০ পাউন্ড বা ৫,৬৬,৩২,৩২০ টাকা, সিসিল হিগিন্স আর্ট গ্যালারির ট্রাস্টিরা ১৯০,০০০ পাউন্ড বা ২,২৪,১৬,৯৬০ টাকা এবং আর্ট ফান্ড থেকে ১৮০,০০০ পাউন্ড বা ২,১২,৩৭,১২০ টাকা অর্জন করে।


title: ওয়েলার হল

text: ওয়েলার হল () হল যুক্তরাষ্ট্রের অরেগনের সালেমে অবস্থিত উইল্যামেট বিশ্ববিদ্যালয়ের সবচেয়ে পুরাতন ক্যাম্পাস। ১৮৬৭ সালে লাল রঙের পাঁচ তলাবিশিষ্ট এই ভবন তৈরী হয় এবং ১৯৭৫ সালে জাতীয় ঐতিহ্যবাহী স্থানের নিবন্ধনে ভবনটি যুক্ত হয়। ভবনের আভ্যন্তরীন অংশ ২ বার অগ্নিদগ্ধ হয়। ১৯৮৭ সাল থেকে ১৯৮৯ সাল পর্যন্ত এটি পুনঃনির্মাণ হয় এবং ২০০৫ সালে এটি আবার পুনঃসংস্কার হয়।


title: ওয়েলার হল

text: রেঁনেসা স্থাপত্যশৈলীতে তৈরী এই ভবনটি বর্তমানে আমেরিকার পশ্চিম মিসিসিপি (অঙ্গরাজ্য)-এর সবচেয়ে পুরনো ভবন এবং বিশ্ববিদ্যালয়র পরিচালকদের অফিস হিসেবে ব্যবহৃত হয়। অরিগন রাষ্ট্রীয় সড়কের পাশে অবস্থিত অরিগন আইনসসভা ভবনে ওয়েলার ভবনটি অবস্থিত। গ্রিসের ক্রুশের মতো করে ভবনের নকশা করা হয়েছে। ভবনের প্রতিটি পাশই অন্য পাশগুলোর সমান, ভবনের চূড়ায় রয়েছে একটি গম্বুজ।


title: ওয়েলার হল

text: ক্যাম্পাসের মূল ভবন পতন সহ অন্যান্য কারণে ১৮৪৪ সাল থেকে উইলিয়ামেট বিশ্ববিদ্যালয়ের নতুন ভবন এবং স্থান দরকার পড়েছিল। ১৮৫০ সালে বিশ্ববিদ্যালয়ের জন্য বিশেষভাবে একটি ভবন নকশা করার জন্য বিবেচনা করা হয়। ১৮৬০ সালের ৩রা অক্টোবর, একটি বিশ্বস্ত প্রতিষ্ঠান বিশ্ববিদ্যালয়টির জন্য একটি নতুন হল তৈরী করার সিদ্ধারন্ত গ্রহণ করে। জনাব আলভিন এফ. ওয়েলারকে বিশ্ববিদ্যালয়ের নতুন ভবন তৈরীর জন্য অর্থ উত্তোলোনকারী ফান্ডের ভার দেওয়া হয় এবং অন্যান্য প্রয়োজনীয় জিনিস সংগ্রহ করার প্রচেষ্টারও দায়িত্ব দেওয়া হয়। যাই হোক, ওয়েলারের পদক্ষেপটি অসফল হলো। ১৮৬২ সালের ১৯শে নভেম্বর ওয়েলারের বোর্ড পুনরায় গুসতাভ হাইন্স, জোসিয়া ল্যাম্বারসন প্যারিশ, জে. লেমসন এবং জন এইচ. মুরকে নিয়ে নতুন ভবন তৈরী এবং নকশা করার জন্য একটি কমিটি গঠন করেন।


title: ওয়েলার হল

text: ২রা ডিসেম্বারে বিশ্ববিদ্যালয়ের তত্ত্বাবধায়করা ২০,০০০ ডলারের আদায়ের লক্ষ্য নিয়ে চাঁদা তোলা শুরু করে এবং তা ওয়েলারের কাছে এবং প্রাপ্ত অর্থ ওয়েলারের কাছে দেন। ১৯৬৩ সালের ২০শে মে তত্ত্বাবধায়করা তাদের অঙ্গীকার অনুসারে ১২,৮০০ ডলার চাঁদা তুলতে পেরেছিল এবং ওয়েলারের কমিটি একটি ভবন প্রতিষ্ঠা করতে সক্ষম হয়। ভবনটি প্রধানত রিভারন্‌ড ওয়েলার-এর প্রচেষ্টায় প্রতিষ্ঠিত হয়। ভবন প্রতিষ্ঠার আগে নানা রকমের নকশার প্রস্তাবনা করা হয়। ১৮৬৪ সালের ২২শে ফেব্রুয়ারী, ভোটের মাধ্যমে ওয়েলারের বোর্ড ১৬টি প্রস্তাবিত নকশা থেকে ১টি নকশা নির্বাচিত করলো। পাথুরে ফাউন্ডেশনের উপর ইটের বিল্ডিং তৈরী করার সিদ্ধান্ত হয়। ফাউন্ডেশনটি মাটির ৩ ফুট (০.৯১মিটার) পর্যন্ত দেওয়া হয় যেনো ইটের মধ্যে আর্দ্রতা চুঁইয়ে না যেতে পারে।


title: ওয়েলার হল

text: নতুন ভবনের নির্মাণকার্য ১৮৬৪ সালের ফেব্রুয়ারি মাস থেকে ভূগর্বস্থ গর্ত খননের মধ্য দিয়ে শুরু হয়। ভবনটি উইলমেট ক্যাম্পাসে উত্তর অংশের কেন্দ্রস্থলে (স্যালেম) অবস্থিত। ২৪শে জুলাইতে ভবনের ভিত্তি নির্মাণ কাজ অনুষ্ঠানের মধ্য দিয়ে সম্পন্ন হয়। 'ট্রাস্টিস' বোর্ডের সভাপতি ডেভিড লেসলি ভবনটির ভিত্তি অধিশায়িত করেন। অনুষ্ঠানে গভর্নর এ.সি গিব্‌স বক্তব্য রাখেন।


title: ওয়েলার হল

text: প্রতিষ্ঠাতার আদেশে ভবন তৈরীর জন্য ইট তৈরীর জন্য ক্যাম্পাসের কনস্ট্রাকশন সাইট থেকে থেকে মাটি খনন করা হতো এবং সেখানেই পোড়ানো হতো। পুরো ভবন নির্মাণ পরিকল্পনায় ৫০০,০০০ ইট তৈরীর জন্য আদেশ দেওয়া হয়। ১৮৬৭ সালে ভবন নির্মাণ প্রতিষ্ঠিত হয় এবং এর নাম দেওয়া হয় ইউনিভার্সিটি হল। বিশ্ববিদ্যালয়টিকে পুরনো ভবন থেকে নতুন ভবনে নিয়ে আসা হয় এবং ১৮৬৭ সালের ২১শে ডিসেম্বর থেকে ভবনটি ব্যবহার করা শুরু হয়।


title: ওয়েলার হল

text: পুরো ভবন নির্মাণের জন্য ৪০,০০০ ডলার লেগেছিল এবং সাজাতে আরও প্রায় ১৭,০০০ ডলার লেগেছিল। ভবনটি প্রথমে ক্লাসরুম, পাঠাগার, বৈঠকখানা, আবৃতির জন্য ব্যবহার করা হতো এবং চিলেকোঠাটি শরীরিক শিক্ষার জন্য হতো। এছাড়াও পূর্ববর্তী বছরগুলোতে ভবনটি প্রার্থনগৃহ এবং ছাত্রদের বাসস্থান হিসেবে ব্যবহৃত হতো।


title: ওয়েলার হল

text: শিক্ষালয়টির পুরনো ভবন, অরিগন ইন্সটিটিউট, ১৮৭২ সালের ডিসেম্বরে পুড়ে যায় এবং ক্যাম্পাসটিতে শুধু ইউনিভার্সিটি হলই ছিল একমাত্র ভবন। এর ফলে সকল কলেজ অব ল সহ অন্যান্য ভবন এসে ওয়েলার হলেই ১৮৮৪ থেকে ১৯২৩ সাল পর্যন্ত অবস্থান নেয়। পরবর্তীতে 'কলেজ অব ল' ঈটন হলে স্থানান্তরিত হয় এবং ১৮৬৭ সাল থেকে ১৮৮০ সাল পর্যন্ত ঈটন হলে থাকে। পরবর্তীতে পোর্টল্যান্ডে স্থানান্তরিত হবার পর ভবনটি মেডিক্যাল স্কুলে স্থানান্তরিত হয়ে যায়। ১৮৭২ থেকে ১৯০৬ সালে মেডিক্যাল ভবন প্রতিষ্ঠা হওয়ার আগে পর্যন্ত ইউনিভার্সিটি হল ছিল বিশ্ববিদ্যালয়ের একমাত্র স্থায়ী ক্যম্পাস। প্রবর্তীতে লাউজেন হল সহ অন্যান্য হল ক্যম্পাসটিতে প্রতিষ্ঠিত হয়।


title: ওয়েলার হল

text: বিশ্ববিদ্যালয়ের প্রথম ইটের ভবন-ইউনিভার্সিটি হল ১৮৯১ সালের ১৬ই সেপ্টেম্বরে অগ্নিদগ্ধ হয়। এই অগ্নিকান্ডের কারণে ভবনের উপরের দুই তলা ধ্বংস হয়ে যায়। ১৮৯১ সালে অগ্নিদগ্ধ হবার পর একই বছরেই ভবনটি পুনঃনির্মাণ করা হয় তবে এর ছাদ মূল নকশা থেকে পরিবর্তিত করে ম্যানসার্ড স্টাইলে নির্মাণ করা হয়। উপরের গুম্বজের পরিবর্তে একটি বর্গাকার টাওয়ার তৈরী করা হয়ে যেখানে শিক্ষালয়ের ঘন্টা যুক্ত ছিল। ১৯৮৭ সাল পর্যন্ত ওয়েলার হলটি শ্রেণী, প্রার্থনাগার এবং অফিসসহ অন্যান্য প্রাতিষ্ঠানিক শিক্ষার জন্য ব্যবহার করা হতো।


title: ওয়েলার হল

text: ১৯১২ সালে উইলমেট বিশ্ববিদ্যাল, বিশ্যবিদ্যালয় ভবনটির নাম পরিবর্তন করে, রিভারেন্‌ড আলভিন এফ. ওয়েলারের সম্মানে পরিবর্তন করা হয়। ১৯১৯ সালের ১৭ই ডিসেম্বর ক্রিস্টমাসের বন্ধের সময় পুনরায় ওয়েলার হলটি অগ্নিদগ্ধ হয়। এই অগ্নিকান্ডে ভবনের অভ্যন্তরীন সবকিছু ধ্বংস হয়ে যায় তবে বাইরের দেয়াল অক্ষত থাকে। ২য় অগ্নিকান্ডে ম্যানসার্ড স্টাইলের ছাদ এবং ছাদের উপর বর্গাকার টাওয়ার ধ্বংস হয়ে যায়। পরবর্তী বছরে বিশ্ববিদ্যালয় ভবনটিকে পুনরায় প্রতিষ্ঠিত করে এবং বর্গাকার টাওয়ারের ডিজাইন বাদ দিয়ে পুনরায় আগের গুম্বজবিশিষ্ট ছাদ প্রতিষ্ঠিত করা হয়। স্থপতি 'ফ্রেড এ. লেগ' পুরো ভবনের তত্ত্বাবধায়ন করেন এবং পুনরায় নকশা করেন। ১৯২০ সালে ভবনটি পুনঃনির্মাণ, লাউজান হল সম্পন্ন করা এবং হিটিং প্লান্ট যোগ করার জন্য ১০০,০০০ ডলারের উদ্দ্যেশ্যে আবার অভিযান চালানো হয়।


title: ওয়েলার হল

text: ১৯৮০ সালে পূর্বের নকশাটি বাতিল হওয়ার ব্যাপারে কিছু আলোচনা করা হয়েছিল। একটি প্রস্তাবনায় বলা হয়েছে ওয়েলার হলের পাশে ভবনটির প্রতিরূপ তৈরী করার জন্য। কিন্তু কর্তৃপক্ষ ওয়েলার হলকে পুনরায় প্রতিষ্ঠা করার সিদ্ধান্ত গ্রহণ করে। ১৯৮৭ থেকে ১৯৮৯ পর্যন্ত ২৫,০০০ বর্গফুটের ভবনটি পুনঃনির্মাণ করার জন্য ২.২৬ মিলিয়ন ডলার খরচ হয়। ভবনের পুনঃনির্মাণ অভ্যন্তরীণ অংশ এবং ভূমিকম্পের ব্যপার বিবেচনা করে সম্পন্ন করা হয়। পুনঃনির্মাণের পরে ভবনের চিলেকোঠা ঘরটি বিশ্ববিদ্যালয় সভাপতির ঘর হিসেবে ব্যবহার করা হয়েছিল। ১৯৮৮ সালের পুনঃনির্মাণের পর থেকে ভবনটি পরিচালকদের অফিস হিসেবে ব্যবহৃত হয়ে আসছে। ২০০৫ সালের পুনঃসংস্কারের সময় ১০০ বছরের পুরনো জানালা ঠিক করতে, ইটগুলো মেরামত করতে, দেয়ালের ফুটো বন্ধ করতে, পুনরায় রঙ করতে এবং বাইরের লাল ইটের রঙ উজ্জ্বল করতে সব মিলিয়ে ১.৩ মিলিয়ন ডলার খরচ হয়েছিল।


title: ওয়েলার হল

text: ওয়েলার হল রেনেসাঁস স্থাপত্যশৈলীতে নির্মিত হয়েছিল। লাল ভবনটি গ্রিক ক্রুশাকৃতির মতো তৈরী হয়েছিল। ভবনটির গ্রিক ক্রুশাকৃতি আকারের জন্য বিশপ জেন্‌স-কে দাইয়ী করা যায়। প্রতি ২ পার্শ্বভাগ ৮৪ ফুট লম্বা এবং ৪৪ ফুট প্রস্থবিশিষ্ট এবং উত্তর, পশিম ও পূর্ব দিকের শেষ প্রান্তে এডিকাল বারান্দা রয়েছে। মূলত ভবনটির ভূমি থেকে গম্বুজ পর্যন্ত ১০০ ফুট লম্বা। ঘরের প্রলম্বিত অংশ থেকে ভূমি পর্যন্ত দৈর্ঘ্য ৫০ ফুট। ভবনের ভিত্তি ১২ ফুট উঁচু এবং প্রথম ছাদ মাটি থেকে ১৬ ফুট উঁচু। ভবনটির ভিত্তি পাথর দিয়ে তৈরী করা হয়েছে, এর ছাদ কোঁচদাদ বিশিষ্ট। ২য় এবং ৩য় তলার উচ্চতা ১২ ফুট। হলটির উপরে একটি গম্বুজ রয়েছে। এছাড়াও ভবনের বাইরে আয়তাকার স্তম্ভ, দাঁতের মতো আয়তাকার ইটের ব্লক, এবং ইটের করবেলিং রয়েছে। ভবনটির অভ্যন্তরে বৃত্তাকার সিঁড়ি রয়েছে।


title: ওয়েলার হল

text: বর্তমানে ওয়েলার হল প্রাক্তন ছাত্রদের সম্পর্ক, বিশ্ববিদ্যালয়ের মানব সম্পদ, যোগাযোগ অফিস, সভাপতির অফিস এবং অন্যান্য পরিচালনা কাজের জন্য ব্যবহার করা হয়। এছাড়াও ভবনের দ্বিতীয় তলায় ৩০০ সিটবিশিষ্ট কোণ চ্যাপেল বা শঙ্কুয়াকৃতির প্রার্থনা ঘর রয়েছে। কোণ চ্যাপেলটি এক ডজন দাগী গ্লাসের জানালাবিশিষ্ট এবং এখানে একটি ক্লাসিক পাইপ অরগান আছে। মাঝে মাঝে চ্যাপেলটি প্রবর্তন অনুষ্ঠান, লেকচার এবং বিশ্ববিদ্যালয়ের কনসার্টের জন্য ব্যবহার করা হয়। অরিগন অঙ্গরাজ্যের আইনসভা ভবনের সরাসরি বিপরীত পাশে উত্তর ক্যাম্পাসের মধ্যভাগে ওয়েলার হল অবস্থিত। পশ্চিম মিশিশিপি নদীর কাছাকাছি ভবনগুলোর মধ্যে এটিই হলো এখন পর্যন্ত ব্যবহৃত সবচেয়ে প্রাচীন ভবন।


title: ওয়েলার হল

text: ১৯৯২ সালে বিশ্ববিদ্যালয়ের ১৫০ বছর পূর্তি'র সময়, যুক্তরাজ্যের পোস্টাল সার্ভিস ওয়েলার হলকে একটি পোস্টাল কার্ড প্রদান করে যাতে ওয়েলার হলের ছবি রয়েছে। ওয়েলার হলের ছবিটি জলরঙ দিয়ে এঁকেছেন অরিগনে অবস্থিত ইগুইনের জর্জ সি. ওয়ার্নার। পোস্টকার্ডের ১৯ শতাংশ ছিল পোস্টাল সার্ভিসেস হিস্ট্রিক প্রিজারবেশন সিরিজ এর অংশ।


title: কুতুব মিনার ও স্থাপনাসমূহ

text: কুতুব মিনার ও স্থাপনাসমূহ দিল্লীর দক্ষিণাঞ্চলে অবস্থিত। লাল বেলেপাথরে নিৰ্মিত এই মিনারটির উচ্চতা ৭২.৫ মিটার (২৩৮ ফুট)। মিনারটির পাদদেশের ব্যাস ১৪.৩২ মিটার (৪৭ ফুট) এবং শীৰ্ষঅংশের ব্যাস ২.৭৫ মিটার (৯ ফুট)। ত্ৰয়োদশ শতাব্দীর প্ৰথম দিকে এই মিনারের নিৰ্মাণকাৰ্য সমাপ্ত হয়। মিনার প্ৰাঙ্গনে আলাই দরজা (১৩১১), আলাই মিনার (এটি অসমাপ্ত মিনারের স্তূপ, এটা নিৰ্মাণের কথা থাকলেও, নিৰ্মাণকাৰ্য সমাপ্ত হয়নি), কুব্বত-উল-ইসলাম মসজিদ (ভারতের প্ৰাচীনতম মসজিদসমূহের অন্যতম, যেসব বৰ্তমানে আছে), ইলতোতমিসের সমাধি এবং একটি লৌহস্তম্ভ আছে। একাধিক হিন্দু এবং জৈন মন্দিরের ধ্বংসাবশেষ থেকে এই মিনার নিৰ্মিত হয় বলে কথিত আছে। অনুমান করা হয় যে ভারতে ইসলাম শাসনের প্ৰথম দিকে বহিরাগত আক্ৰমণে এই মন্দিরসমূহ ধ্বংসপ্ৰাপ্ত হয়েছিল। প্ৰাঙ্গন কেন্দ্ৰস্থল ৭.০২ মিটার (২৩ ফুট) উচ্চতাবিশিষ্ট যেখানে চকচকীয়া লৌহস্তম্ভ আছে, যা আজপৰ্যন্ত একটু ও মরচে ধরে নাই। এই লৌহস্তম্ভে সংস্কৃত ভাষায় দ্বিতীয় চন্দ্ৰগুপ্তের একটা লেখা আছে। ১১৯২ সালে কুতুবউদ্দিন আইবেক এই মিনারের নিৰ্মাণ কাজ আরম্ভ করেছিলেন। ইলতোতমিসের রাজত্বকালে (১২১১-৩৮) মিনারের কাজ শেষ হয়। আলাউদ্দিন খিলজীর রাজত্বকালে (১২৯৬-১৩১৬) এটার প্রাঙ্গণ এবং নির্মাণ নিৰ্মাণকাৰ্য সম্পাদন হয়। পরবৰ্তীকালে বজ্ৰপাতে মিনার ক্ষতিগ্ৰস্থ হয় যদিও তার সংস্কার করা হয়েছিল। ইসলামিক স্থাপত্য এবং শিল্পকৌশলের এক অনবদ্য প্ৰতিফলন হিসাবে ইউনেস্কো বিশ্ব ঐতিহ্য তালিকার (iv) বিভাগে এই প্রাঙ্গণ বিশ্ব ঐতিহ্যবাহী স্থানের মৰ্যাদা লাভ করে।


title: যন্তর মন্তর (জয়পুর)

text: জয়পুর এর যন্তর মন্তর () স্মৃতিস্তম্ভ টি জ্যোতিৰ্বিজ্ঞান এর যন্ত্ৰ স্থাপত্যের সমষ্টি। ১৭২৭ সাল থেকে ১৭৩৪ সালের মধ্যবৰ্তী সময়ে মহারাজা দ্বিতীয় জয়সিংহ জয়পুরে যন্তর মন্তর নিৰ্মাণ করেন। তিনি এই ধরণের পাঁচটা স্থাপত্য, পাঁচটা ভিন্ন ভিন্ন স্থানে নিৰ্মাণ করেছিলেন। তার মধ্যে দুটি দিল্লি এবং জয়পুর এ অবস্থিত। জয়পুর মানমন্দিরটি ছিল বৃহত্তম এবং এখানে তিনি ২০টি স্থায়ী যন্ত্ৰ স্থাপন করেছিলেন। মোগল সাম্রাজ্যর শেষ দিকের এক জ্ঞানী সামান্তরাজার রাজদরবারের জ্যোতিৰ্বিজ্ঞান দক্ষতা এবং বিশ্বচেতনার অভিপ্ৰকাশ রূপে ইউনেস্কো বিশ্ব ঐতিহ্য তালিকায় সাংস্কৃতিক সম্পত্তি রূপে অন্তৰ্ভুক্ত হয়।


title: আলী বাখের

text: অ্যারন আলী বাখের (; জন্ম: ২৪ মে, ১৯৪২) জোহেন্সবার্গে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ইউনাইটেড ক্রিকেট বোর্ডের প্রশাসকের দায়িত্ব পালন করছেন। দক্ষিণ আফ্রিকা ক্রিকেট দলের পক্ষে টেস্ট ক্রিকেটে অংশ নিয়েছেন তিনি। ঘরোয়া প্রথম-শ্রেণীর ক্রিকেটে ট্রান্সভালের সদস্য ছিলেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি লেগ ব্রেক বোলিংয়েও পারদর্শিতা দেখান আলী বাখের। এছাড়াও, তিনি জাতীয় দলের অধিনায়কের দায়িত্ব পালন করেছেন।


title: আলী বাখের

text: লিথুয়ানীয়-ইহুদি বংশোদ্ভূত পরিবারের সন্তান তিনি। পরবর্তীতে তাঁর পরিবার দক্ষিণ আফ্রিকায় অভিবাসিত হন। সাত বছর বয়সে বিখ্যাত কাল্পনিক চরিত্র আলী বাবা থেকে তাঁর ডাকনাম ‘আলী’ রাখা হয়।


title: আলী বাখের

text: জোহানেসবার্গের রাজা সপ্তম এডওয়ার্ড স্কুলে অধ্যয়নকালীন ক্রিকেট খেলতে শুরু করেন। ১৭ বছর বয়সে ট্রান্সভালের প্রতিনিধিত্ব করেন। ১৯৬৬-৬৭ মৌসুমে সফরকারী অস্ট্রেলিয়া ক্রিকেট দলের বিরুদ্ধে প্রথম-শ্রেণীর ক্রিকেটে অংশ নেন ও দ্বিতীয় ইনিংসে ২৩৫ রান করেন যা যে-কোন দক্ষিণ আফ্রিকানের অস্ট্রেলিয়ার বিপক্ষে সর্বোচ্চ রানের রেকর্ড। ঐ খেলায় তিনি পাঁচ ক্যাচসহ দক্ষিণ আফ্রিকায় অস্ট্রেলিয়াকে প্রথম পরাজয়ের স্বাদ এনে দেন।


title: আলী বাখের

text: পরবর্তীতে অস্ট্রেলিয়ার বিপক্ষে প্রথম, তৃতীয় ও পঞ্চম টেস্ট জয়ে গুরুত্বপূর্ণ ইনিংস উপহার দেন। সমগ্র খেলোয়াড়ী জীবনে দক্ষিণ আফ্রিকার পক্ষে ১২ টেস্টে অংশ নেন। তিনটি ইংল্যান্ডের ও নয়টি অস্ট্রেলিয়ার বিপক্ষে টেস্ট খেলেন। তন্মধ্যে, শেষ চার টেস্টে দলের নেতৃত্বে ছিলেন।


title: আলী বাখের

text: ১৯৬৯-৭০ মৌসুমে নিজ দেশে অনুষ্ঠিত টেস্ট সিরিজে জাতীয় দলের অধিনায়ক ছিলেন। ঐ সিরিজের চার টেস্টের সবগুলোতেই তাঁর দল বিজয়ী হয়। এরপর তিনি ১৯৭০ সালে ইংল্যান্ড এবং ১৯৭১-৭২ মৌসুমে অস্ট্রেলিয়া সফরে অধিনায়ক হিসেবে মনোনীত হয়েছিলেন। কিন্তু স্বাগতিক দেশে বর্ণবাদ বিরোধী বিক্ষোভের কারণে কোন সফরেই যাওয়া হয়নি তাঁর।


title: আলী বাখের

text: বিশ্বাস করতেন যে, তাঁর জীবদ্দশায় বর্ণবাদের অবসান ঘটবে না। সেলক্ষ্যে ১৯৮০-এর দশকে দক্ষিণ আফ্রিকান ক্রিকেটকে উজ্জ্বীবিত রাখতে শ্রীলঙ্কা, ইংল্যান্ড, ওয়েস্ট ইন্ডিজ ও অস্ট্রেলিয়া থেকে বিদ্রোহী দলের দক্ষিণ আফ্রিকা সফরের আয়োজন করেন। একই সময়ে অ-শ্বেতাঙ্গ জনগোষ্ঠীর ক্রিকেট উন্নয়নের দিকে ধাবিত হওয়ায় দক্ষিণ আফ্রিকার ক্রিকেটের ভবিষ্যতে অনিশ্চিত ভেবে কৃষ্ণাঙ্গ শহরগুলোয় কোচিং প্রতিষ্ঠান ও উন্নয়ন পরিকল্পনা বাস্তবায়নে অগ্রসর হন।


title: আলী বাখের

text: ১৯৯০ সালে বর্ণবাদ ভেঙ্গে পড়ার উপক্রম হলে দক্ষিণ আফ্রিকার ক্রিকেটের একমাত্র পরিচালনা পরিষদ গঠনে অগ্রসর হন। এএনসি’র ক্রীড়াবিষয়ক প্রধান স্টিভ তশিতের সাথে পরামর্শক্রমে সংগঠনগুলোকে একীভূত পরিষদে নিয়ে আসতে সম্মত করা। তশিতে চুক্তিতে আবদ্ধসহ উভয়ে একে-অপরের বন্ধু হন। ১৯৯১ সালে তারা লন্ডন ভ্রমণ করেন ও আন্তর্জাতিক ক্রিকেট কাউন্সিলে দক্ষিণ আফ্রিকার অন্তর্ভুক্তির বিষয়ে আবেদন করলে তা গৃহীত হয়।


title: আলী বাখের

text: ১৯৯১ সালে ভারতে সংক্ষিপ্ত সফরের জন্য দক্ষিণ আফ্রিকা দলকে প্রেরণ করেন। ১৯৯২ সালে ক্রিকেটে প্রথম ভিডিও-রিভিও সিস্টেমের প্রবর্তন ঘটান। এছাড়াও, ২০০৩ সালের ক্রিকেট বিশ্বকাপ আয়োজনের পরিচালনা করেন। ২০০৫ সালে দক্ষিণ আফ্রিকান রাগবি ইউনিয়নের ব্যবসায়িক অংশীদার প্রতিনিধি হিসেবে যোগ দেন।


title: আলী বাখের

text: ১৯৬৫ সালে শিরা তিগার নাম্নী এক রমণীর পাণিগ্রহণ করেন। তাঁদের সংসারে দুই কন্যা ও এক পুত্র রয়েছে। তাঁর ভাইপো অ্যাডাম বাখের ১৯৯০-এর দশকে দক্ষিণ আফ্রিকার প্রতিনিধিত্ব করেন।


title: আলী বাখের

text: ১৯৭৯ সালে চিকিৎসা পেশা ত্যাগ করে সংক্ষিপ্তকালের জন্য পারিবারিক ব্যবসায় মনোনিবেশ ঘটান। ১৯৮১ সালে হৃদজনিত অস্ত্রোপচার হয়। তারপর তিনি ট্রান্সভালের শীর্ষস্থানীয় পেশাদার ক্রিকেট প্রশাসনের চাকুরী নেন। ১৯৮০-এর দশকের শেষ দিকে দক্ষিণ আফ্রিকা ক্রিকেট ইউনিয়নের ব্যবস্থাপনা পরিচালক হন।


title: আলী বাখের

text: ১৯৭২ সালে প্রথম খেলোয়াড় হিসেবে কারি কাপে ৫,০০০ রান তুলেছিলেন। এরফলে একই বছর দক্ষিণ আফ্রিকার সর্বোচ্চ ক্রীড়া সম্মাননা হিসেবে স্পোর্টস মেরিট অ্যাওয়ার্ড পুরস্কার লাভ করেন তিনি।


title: আউট অব দ্য ওয়ার্ল্ড অ্যাডভেঞ্চার

text: আউট অব দ্য ওয়ার্ল্ড অ্যাডভেঞ্চার একটি পাল্প ম্যাগাজিন যার ১৯৫০ সালের এর জুলাই ও ডিসেম্বরে দুটি সংখ্যা প্রকাশিত হয়েছিল। এতে কল্পবিজ্ঞান কাহিনীর সাথে কিছু পৃষ্ঠা কমিকসও থাকত। এটা ডোনাল্ড এ. ওলহিম দ্বারা সম্পাদিত ও অ্যাভন  র্তৃক প্রকাশিত হয়। বিক্রি ছিল খুবই হতাশা জনক এবং মাত্র দুই সংখ্যার প্রকাশের পর অ্যাভন এর প্রকাশনা বন্ধ করে দেয়।


title: আউট অব দ্য ওয়ার্ল্ড অ্যাডভেঞ্চার

text: ১৯৫০ এর দশকে যুক্তরাষ্ট্রে কল্প বিজ্ঞান সাহিত্যের প্রকাশনা জগৎে নাটকীয় পরিবর্তন হয়। ১৯৪৯ এর শুরুতে, একটি প্রধান পত্রিকা বাদে প্রায় সকল পত্রিকাই পাল্প ফরম্যাটে রুপান্তরিত হয়েছিল; ১৯৫৫ সালের শেষ দিকে, এদের বেশির ভাগের প্রকাশনা বন্ধ হয়ে যায় অথবা ডাইজেস্ট ফরম্যাটে পরিবর্তিত হয়। পাল্প মার্কেটের এই হঠাৎ পতনের সময়ও কিছু পাল্প কল্প বিজ্ঞান পত্রিকা এই সময় প্রকাশিত হতে থাকে; আউট অব দ্য ওয়ার্ল্ড এডভেঞ্চার ছিল তাদের মধ্যে একটি;


title: আউট অব দ্য ওয়ার্ল্ড অ্যাডভেঞ্চার

text: ১৯৪৭ সালে অ্যাভন, ডোনাল্ড এ. ওলহিম এর সম্পাদনায়, "অ্যাভন ফ্যান্টাসি রিডার" প্রকাশ করেছিল, যা ছিল ডাইজেস্ট ফরম্যাটে ফ্যান্টাসি কাহিনীর সংকলন।[note 1] দুই বছর পর অ্যাভনের প্রেসিডেন্ট, জোসেফ মেয়ারস একটি কল্পবিজ্ঞান পত্রিকা প্রকাশের সিদ্ধান্ত নেন, এবং পরিকল্পনাটি অর্থনৈতিক কারনে বাতিল হবার আগেই ওলহিম এর জন্য ছয়টি কাহিনী কিনে ফেলেন। [note 2] পরবর্তী বৎসর অ্যাভন এর মুদ্রাক্ষরিক জে. ডব্লিও. ক্লেমেন্ট, মেয়ার কে কয়েক পাতা কমিকস সহ একটি পাল্প পত্রিকা প্রকাশের পরামর্শ দেন। মেয়ারস ওলহ্যামকে ধারণাটির উপর কাজ করতে বলেন। ভেবেছিলেন যে, এই অতিরিক্ত বিভাগটি কমিক প্রেমীদের কে পাল্প কিনতে উৎসাহিত করবে।  এবং ১৫৫০ সালের জুলাইতে ওলহ্যাম যুগ্মভাবে দুটি পত্রিকা প্রকাশ করেন," দ্য স্পারক্লিং লাভ"  এবং "আউট অব দ্য ওয়ার্ল্ড এডভেঞ্চার "।  রোমান্স ম্যাগাজিনটি এক সংখ্যা পরেই বিক্রি মন্দার কারনে বন্ধ হয়ে যায়; কিন্তু "আউট অব দ্য ওয়ার্ল্ড এডভেঞ্চার" সেই তুলনায় দ্বিতীয় সংখ্যা প্রকাশের জন্য প্রতিশ্রুতিশীল মনে হয়েছিল, যা ডিসেম্বর ১৯৫০ সালে প্রকাশ হয়েছিল,এর সাথে আংশিক কমিকস যুক্ত তৃতীয় একটি পত্রিকা, "পাইওনিয়ায় ওয়েস্টার্ন" প্রকাশিত হয়েছিল  যা এক সংখ্যার পরই মন্দা বিক্রির কারনে আর সামনে বাড়েনি।


title: আউট অব দ্য ওয়ার্ল্ড অ্যাডভেঞ্চার

text: ডোনাল্ড এ. ওলহিম ছিলেন সংখ্যা দুটির সম্পাদক। প্রথম সংখ্যায় প্রকাশিত সম্পাদকীয় অণুযায়ী,  তাঁর সম্পাদকীয় নীতি ছিল আন্তগ্র্রহ কাহিনীর প্রতি অণুরক্ত। ম্যাগাজিনটি বিভিন্ন ধরনের লেখকদের লেখা প্রকাশ করত এদের মধ্যে কেউ ছিলেন সু পরিচিত আবার কেউ বা আরো সাফল্যের জন্য লিখতেন; প্রথম ইস্যু্তে লিখেছিলেন : এ. ই. ভ্যান ভগট , লেস্টার দেল রে, ক্রিস নেভিল, উইলিয়াম ট্যান, ম্যাক রেনল্ডস, রে ক্যুমিংস এবং এ.বারটাম শ্যান্ডলার। কল্প বিজ্ঞান কাহিনীর গবেষক মাইক অ্যাসলে এবং ওয়েন্ডি বসফিল্ড উভয়েই পত্রিকার সেরা লেখা হিসেবে বিবেচনা করেছেন , ট্যান এর লেখা গল্প ,"পাজল অব পেরিপেরি"।  ৩২ পৃষ্ঠার কমিকস সেকশন অ্যাভন প্রকাশিত কমিকস গুলো "আউট অব দিস ওয়ার্ল্ড" থেকে নেয়া কমিকস"," এর মধ্যে ছিল  জন মিশেল এবং গার্ডনার ফক্স এর লিখিত কমিক্স; রবার্ট ই হাওয়ার্ড এর "কোনান" সিরিজ অবলম্বনে গল্প ছিল , "ক্রম দ্য বারবারিয়ান ", এবং এর ইলাশট্রেশন করেছিলেন জন  গুন্টা । মাইকেল, ওলহিম এর কাছে "ফিউচারিয়ান্স" এর সদস্যদের মতই, কল্প বিজ্ঞানের ভক্ত এবং উদিয়মান লেখকদের সংঘ, পত্রিকার দুটি সংখ্যার জন্য মুল কমিকস গুলো এঁকেছিলেন, যদিও কানাডিয়ান সংস্করণ এর দ্বিতীয় সংখ্যায় একটি ভিন্ন কমিকস ছাপা হয়েছিল। ভেতরের আর্টওয়ার্ক এর  দায়িত্বে ছিলেন, অ্যাভন এর আর্ট ডিরেক্টর, ওলহিম এর বদলে, এবং অ্যাভন এর কমিক্স এর কাজ যারা করতেন যেমন উইলিয়াম ম্যাকউইলিয়াম, তাদের ব্যবহার করা হয়।


title: আউট অব দ্য ওয়ার্ল্ড অ্যাডভেঞ্চার

text: "আউট অব দ্য ওয়ার্ল্ড এডভেঞ্চার " দ্বি মাসিক হিসেবে প্রকাশিত হবার কথা ছিল, কিন্তু  মাত্র দুটি সংখ্যা প্রকাশিত হয়েছিল, তারিখ ছিল জুলাই ও ডিসেম্বর ১৯৫০। দুটি সংখ্যাতেই মূল্য ২৫ সেন্ট ছাপা থাকত; প্রতিটি সংখ্যাই ছিল ১২৮ পৃষ্ঠার এবং পাল্প ফরম্যাটের। দুটি সংখ্যারই প্রকাশক ছিল অ্যাভন পিরিওডিকালস। পত্রিকাটির একটি কানাডিয়ান সংস্করণ প্রকাশিত হয়েছিল, এগুলোও ছিল ২৫ সেন্ট মূল্যমানের। কানাডিয়ান সংস্করণে তারিখের উল্লেখ্য ছিল না, কিন্তু সংখ্যাগুলো প্রকাশিত হয়েছিল নভেম্বর ১৯৫০ এবং এপ্রিল ১৯৫১ সালে।


title: বাংলাদেশের জাতীয় প্রতীকসমূহ

text: বাংলাদেশের জাতীয় প্রতীকসমূহ বাংলাদেশের ইতিহাস, বাংলাদেশী ঐতিহ্য, সাংস্কৃতিক জীবনধারা ও আদর্শের প্রতিনিধিত্ব করে। বাংলাদেশের একটি ঐতিহাসিক দলিল, পতাকা, রাষ্ট্রীয় প্রতীক, জাতীয় সঙ্গীত ও স্মৃতি সৌধসহ বিভিন্ন সরকারি জাতীয় প্রতীক রয়েছে, যেগুলো স্বাধীনতার পর বিভিন্ন সময় গৃহীত হয়। এগুলো ছাড়া আরও কিছু জাতীয় প্রতীক রয়েছে। যেমন: জাতীয় পাখি, জাতীয় পশু, জাতীয় ফুল ও জাতীয় গাছ প্রভৃতি


title: বাংলাদেশের জাতীয় প্রতীকসমূহ

text: আমার সোনার বাংলা গানের প্রথম দশ লাইন হল বাংলাদেশের জাতীয় সঙ্গীত, যার রচয়িতা ও সুরকার রবীন্দ্রনাথ ঠাকুর। বাংলাদেশের জাতীয় সঙ্গীত ১৯৭২ সালের ১২ জানুয়ারি গৃহীত হয়েছিল। ১৯০৫ খ্রিস্টাব্দে বঙ্গভঙ্গ আন্দোলনের পরিপ্রেক্ষিতে এই গানটি রচিত হয়েছিল। গানটি রচিত হয়েছিল শিলাইদহের বাউল গায়ক গগন হরকরা রচিত আমি কোথায় পাব তারে আমার মনের মানুষ যে রে গানটির সুরের অনুষঙ্গে। সরলা দেবী চৌধুরানী ইতিপূর্বে ১৩০৭ বঙ্গাব্দের বৈশাখ মাসে তাঁর শতগান সংকলনে গগন হরকরা রচিত গানটির স্বরলিপি প্রকাশ করেছিলেন। রবীন্দ্রনাথের বঙ্গভঙ্গ-সমসাময়িক অনেক স্বদেশী গানের সুরই এই স্বরলিপি গ্রন্থ থেকে গৃহীত হয়েছিল যার মধ্যে এটি ছিল একটি। ১৯০৫ সালের ৭ সেপ্টেম্বর (১৩১২ বঙ্গাব্দের ২২ ভাদ্র) সঞ্জীবনী পত্রিকায় রবীন্দ্রনাথের সাক্ষরে গানটি মুদ্রিত হয়। এই বছর বঙ্গদর্শন পত্রিকার আশ্বিন সংখ্যাতেও গানটি মুদ্রিত হয়েছিল। গানটির প্রথম যন্ত্রসংগীতে সুরকরেন সমর দাস এবং এর ইংরেজি অনুবাদ করে সৈয়দ আলী আহসান।


title: বাংলাদেশের জাতীয় প্রতীকসমূহ

text: জাতীয় পাখি দোয়েল, পাখিটি গড়ে প্রায় ১৫ বছর বাঁচে। দেখতে চমৎকার পাখিটি একইসাথে বনে-জঙ্গলে, পাহাড়ে এবং শহরে সব জায়গাতেই দেখা যায়।


title: বাংলাদেশের জাতীয় প্রতীকসমূহ

text: জাতীয় ফল কাঠাল


title: বাংলাদেশের জাতীয় প্রতীকসমূহ

text: পানিতে ভাসমান, সাদা রঙের শাপলা হলো বাংলদেশের জাতীয় ফুল। জাতীয় ফুল সাধারণত একটি দেশের স্বতন্ত্র ভৌগলিক পরিচিত তুলে ধরে প্রতীকিভাবে। শাপলা ফুল অনেক রঙের হলেও, শুধুমাত্র সাদা শাপলাই হলো এ দেশের জাতীয় ফুল। টাকা, পয়সা, দলিল ইত্যাদিতে প্রতীক আকারে শাপলার জলছাপ থাকে।


title: বাংলাদেশের জাতীয় প্রতীকসমূহ

text: ইলিশ হলো বাংলাদেশের জাতীয় মাছ।


title: বাংলাদেশের জাতীয় প্রতীকসমূহ

text: জাতীয় বৃক্ষ হল আম গাছ। ২০১০ সালের মন্ত্রিসভার বৈঠকে আম গাছকে জাতীয় বৃক্ষের মর্যাদা দেয়া হয়। মূলত ফল হিসেবে আমের জনপ্রিয়তা, দেশের সর্বত্র আম গাছের সুপ্রাপ্যতা, গাছটির কাঠের উপযোগিতা, আম বাগানের ঐতিহাসিক প্রসঙ্গ (১৭৫৭ সালের পলাশীর আমবাগানের যুদ্ধ, ১৯৭১ সালের মুজিবনগর আমবাগানে মুক্তিযুদ্ধের শপথ, জাতীয় সংগীতে আমবাগানের উল্লেখ) ইত্যাদি বিবেচনায় এনে আম গাছকে জাতীয় বৃক্ষ ঘোষণা করা হয়।


title: বাংলাদেশের জাতীয় প্রতীকসমূহ

text: রয়েল বেঙ্গল টাইগার


title: কেরোয়া ইউনিয়ন

text: কেরোয়া বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।


title: কেরোয়া ইউনিয়ন

text: কেরোয়া ইউনিয়নের জনসংখ্যা ৩০,৬৬৮ জন।


title: কেরোয়া ইউনিয়ন

text: রায়পুর উপজেলার পূর্বাংশে কেরোয়া ইউনিয়নের অবস্থান। এ ইউনিয়নের উত্তর-পশ্চিমে চর পাতা ইউনিয়ন, পশ্চিমে রায়পুর পৌরসভা, দক্ষিণে বামনী ইউনিয়ন, পূর্বে লক্ষ্মীপুর সদর উপজেলার উত্তর হামছাদী ইউনিয়ন ও রামগঞ্জ উপজেলার লামচর ইউনিয়ন, উত্তর-পূর্বে রামগঞ্জ উপজেলার চণ্ডিপুর ইউনিয়ন এবং উত্তরে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত।


title: কেরোয়া ইউনিয়ন

text: পূর্বে এ অঞ্চলে ডাকাতিয়া নদী প্রবাহমান ছিল। পরবর্তীতে নদীতে চর সৃষ্টি হয়ে কেরোয়া ইউনিয়নের আবির্ভাব হয়।


title: কেরোয়া ইউনিয়ন

text: কেরোয়া ইউনিয়ন রায়পুর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। এ ইউনিয়নের গ্রামগুলো হল:


title: হাসিব আহসান

text: হাসিব আহসান ( ১৫ জুলাই, ১৯৩৯ - ৮ মার্চ, ২০১৩) একজন পাকিস্তানি ক্রিকেটার যিনি ১৯৫৮ থেকে ১৯৬২ সালের মধ্যে পাকিস্তানের হয়ে মোট ১২ টি টেস্ট ম্যাচ খেলেছেন। তিনি পেশোয়ার, পাকতুনখাওয়া শহরে জন্মগ্রহন করেন। তিনি একজন ডানহাতি অফ স্পিনার হিসেবে টেস্ট ক্রিকেটে ৪৯.২৫ গড়ে ২৭ টি উইকেট সংগ্রহ করেন; যার মধ্যে ২ বার ৫ টি উইকেট শিকার করেন। প্রথম শ্রেনির ক্রিকেটে তিনি ৪৯ ম্যাচে ২৭.৭১ গড়ে ১৪২ টি উইকেট শিকার করেন। সাবেক পাকিস্তানি ক্রিকেটার ওয়াকার হাসান তার সম্পর্কে বলেন, "পাকিস্তান ক্রিকেটের জন্য সে সম্মান ও যথার্থ মর্যাদার সাথে কাজ করে গেছেন এবং সে ছিল কেন্দ্রস্থলের যোদ্ধা।"


title: হাসিব আহসান

text: আহসানের সাথে সাবেক পাকিস্তানি অধিনায়ক জাভেদ বুরকি এর বিবাদ ছিল। মাত্র ২৩ বছর বয়সে বোলিং অ্যাকশন নিয়ে বিতর্কের কারনে তার আন্তর্জাতিক ক্যারিয়ারের অকালে সমাপ্তি ঘটে। তিনি পাকিস্তান ক্রিকেট দলের প্রধান নির্বাচক, ম্যানেজার ও ১৯৮৭ ক্রিকেট বিশ্বকাপ এর সাংগঠনিক দলের সদস্য হিসেবে কাজ করেছেন। ৮ মার্চ, ২০১৩ তারিখে ৭৩ বছর বয়সে করাচিতে তিনি মৃত্যুবরণ করে।


title: হাসিব আহসান

text: আহসান ১৯৫৫ থেকে ১৯৬৩ সালের মধ্যে পাকিস্তান, করাচি, পাকিস্তান ইন্টারন্যাশনাল এয়ারলাইন্স (পি আই এ), রাওয়ালপিন্ডি, পেশোয়ার এবং অন্যান্য দলের হয়ে ৪৯ টি প্রথম শ্রেনির ম্যাচ খেলেছেন। প্রথম শ্রেনির ক্রিকেটে তিনি এক ইনিংসে ৫ কিংবা তার বেশি উইকেট ১৩ বার এবং ওক ম্যাচে ১০ কিংবা তার বেশি উইকেট ২ বার নেয়ার কৃতিত্ব অর্জন করেন।


title: হাসিব আহসান

text: আহসান নর্থ ওয়েস্ট ফ্রন্টিয়ার প্রদেশ ও ভাওয়ালপুর এর হয়ে প্রথম শ্রেনির ক্রিকেটে অভিষেক করেন। ১৯৫৫-৫৬ মৌসুমে মেরিলিবোর্ন ক্রিকেট ক্লাবের বিপক্ষে খেলা তার অভিষেক ম্যাচটি ঐ মৌসুমে তার একমাত্র ম্যাচ ছিল। ১৯৫৬-৫৭ মৌসুমে তিনি পেশোয়ারের হয়ে ৩ টি ম্যাচ খেলেন এবং পাঞ্জাব বি দলের সাথে ৭৬ রানে ৮ উইকেট নেয়া বোলিং ফিগার মৌসুম সেরা ছিল। পরের মৌসুমে ৯ ম্যাচে ৪৩ উইকেট নিয়ে তিনি বল হাতে আরো কার্যকর হয়ে ওঠেন। ঐ একই মৌসুমে পাঞ্জাব বি দলের সাথে তিনি ২৩ রান খরচে ৮ উইকেট পান; প্রথম শ্রেনির ক্রিকেটে এটি তার ব্যক্তিগত সেরা অর্জন। ঐ মৌসুম চলাকালীন সময়ে কেনসিংটন ওভালে ওয়েস্টইন্ডিজ এর বিপক্ষে তার টেস্ট ম্যাচ অভিষেক হয়। ঐ ম্যাচে হানিফ মোহাম্মদ ৩৩৭ রান করেন। ১৯৫৮ সালে অনুষ্ঠিত হওয়া ঐ সিরিজের প্রথম ম্যাচে তিনি উইকেটশূন্য থেকে ২১ ওভার বল করে ৮৪ রান দেন। সিরিজের ৩ টি ম্যাচ খেলে তিনি ৫ টি উইকেট সংগ্রহ করেন।


title: হাসিব আহসান

text: আহসান পরের দুই মৌসুমে মাত্র ১৪ টি উইকেট শিকার করেন এবং ৫১ রানে ৫ উইকেট ছিল এই দুই মৌসুমের তার সেরা অর্জন। ১৯৬০-৬১ সালে ভারত সফরে যাওয়া পাকিস্তান দলের সাথে তিনি সম্পৃক্ত ছিলেন। সেখানে তিনি ৫ টি টেস্ট ম্যাচ সহ মোট ৯ টি ম্যাচ খেলেন এবং ২৮.৭৫ গড়ে ২৪ টি উইকেট শিকার করেন। ১৯৬০-৬১ মৌসুমে তিনি ২৬ টি উইকেট শিকার করেন যার মধ্যে ওয়েস্ট জোনের সাথে খেলা ম্যাচে তিনি ৮০ রানে ৬ উইকেট শিকার করেন। টেস্টে ৩২.৬৬ গড়ে ১৫ উইকেট নিয়ে তিনি ভারতের বিপক্ষে সবচেয়ে সফল বোলার ছিলেন। নেহেরু স্টেডিয়ামে ভারতের বিপক্ষে তিনি ২০২ রানে ৬ উইকেট নেন; যা তার ব্যক্তিগত সেরা অর্জন।


title: হাসিব আহসান

text: ১৯৬১-৬২ ও ১৯৬২ মৌসুমে আহসান ১০ ম্যাচে ২৮ উইকেট নেন, যার মধ্যে ওরসেস্টারশায়ার এর বিপক্ষে তিনি ৫ উইকেটে শিকার করেন। পরের ২ ঘরোয়া মৌসুমে তিনি ৮ টি ম্যাচ খেলে ১২ টি উইকেট নেন, যার মধ্যে আইয়ুব ট্রফিতে পিআইএ এর হয়ে সারগোদা ক্রিকেট টিমের বিপক্ষে খেলা ম্যাচে তিনি ৪৩ রানে ৫ উইকেট নেন। করাচিতে অবস্থিত জাতীয় স্টেডিয়ামে তিনি তার বিদায়ী টেস্ট খেলেন; যেখানে তিনি ৬৪ রান দিয়ে ২ উইকেট পান।


title: হাসিব আহসান

text: আহসান তার গোটা ক্যারিয়ারে ১২ টেস্টে ৫০ এর কাছাকাছি গড়ে ২৭ টি উইকেট পান। এর মধ্যে তিনি ২ বার ৫ উইকেট শিকার করেন। ব্যক্তিগত সর্বোচ্চ ১৪ রানের সাহায্যে তিনি মোট ৬১ রান করেন।


title: হাসিব আহসান

text: ১৯৮০ সালে আহসান পাকিস্তান ক্রিকেট দলের প্রধান নির্বাচক ও ম্যানেজার ছিলেন। তিনি সর্বপ্রথম ১৯৯৮৪-৮৫ সালে ওয়াসিম আকরামকে নিউজিল্যান্ড সিরিজের জন্য মনোনীত করেন। আকরাম তার সম্পর্কে বর্ননা দেন, "একজন শক্তিশালী নির্বাচক, যিনি তরুণ দের সুযোগ দেন এবং তাদের বড় লড়াই-এ প্রেরণ করেন। তিনি ১৯৮৭ ক্রিকেট বিশ্বকাপ এর ট্যাকনিকেল কমিটির চেয়ারম্যান এবং সাংগঠনিক দলের সদস্য ছিলেন। ঐ বিশ্বকাপে তিনি পাকিস্তান ক্রিকেট দলের ম্যানেজারের দায়িত্ব পালন করেন। পাকিস্তানের ক্রিকেট বোর্ড এর তৌকির জিয়া ২০০৩ সালে তাকে সিন্ধু ক্রিকেট এসোসিয়েশন এর প্রেসিডেন্ট হিসেবে নিযুক্ত করেন। তিনি আয়ারল্যান্ডের অবৈর্তনিক সাধারণ পরামর্শক এবং আমেরিকা এক্সপ্রেস করাচি এর পরিচালক ছিলেন। পিসিবি চেয়ারম্যান যাকা আশরাফ আহসান সম্পর্কে বলেন, "সে শুধু একজন ভালো টেস্ট খেলোয়ার-ই নয়, একজন ভালো প্রশাশক ছিলেন এবং খেলাটিকে সে অন্ত্যন্ত ভালো ভাবে বুঝতো।" শোয়েব আকতার ও মোহাম্মদ আসিফ এর উপর ওঠা ডোপিং ব্যানের বিরোধীতার আপিল শোনানির কমিটির তিনি সদস্য ছিলেন। তার সহকর্মীরা তাকে 'নিঁখুত প্রশাশক' আখ্যা দিয়ে থাকেন।